
EDITURA TINERETULUI 


Coperta de MIHU VULCĂNESCU 


O EXPERIENŢĂ 
SENZAŢIONALĂ 


i EXPERIENŢA PROFESORULUI 
IOSIF SCARLAT 


Ce mă leagă pe mine de Nesteruș, acest.om bun, 
sincer, atașabil şi uneori ridicol ? Desigur, întîi fap- 
tul că, de cînd ne cunoaştem, întotdeauna .s-a spri- 
jinit sufleteşte de ceea ce este relativ ferm în tră- 
săturile mele morale. E neîndoielnic că îi iubim 
nu numai pe cei de al căror ajutor și de a căror 
dragoste avem nevoie, dar și pe cei care au intrat 
în viaţa noastră tocmai pentru că, mai mult sau mai 
puţin, le sîntem indispensabili. Pe urmă, de ce să 
nu recunosc, că prețuirea pe care mi-o acordă Nes- 
teruș mă încurajează, îmi întăreşte încrederea în 
mine. Așadar este explicabil faptul că, alături de 
Ştefan Orza, actualmente ofiţer de securitate, un 
om energic, de o mare tărie de caracter, personaj 
despre care vom vorbi mai tirziu, Nesteruș a re- 
prezentat întotdeauna pentru mine valoarea unei 
prietenii constante. 

lată de ce în ziua cînd Nesteruș a venit să lu- 
creze la Observatorul stratosferic, unde, după absol- 
virea Facultăţii de fizică, fusesem și eu angajat, am 
sărbătorit cu bucurie evenimentul, vreme de vreo 
două ore la restaurant. 

Restaurantul, frecventat de toţi vizitatorii sta- 
ţiunii, se afla de cealaltă parte a lacului care re- 
prezenta la acea dată o nesfirșită serie de semne 
de întrebare, atît pentru geologi, paleobotanişti, 
arheologi și medieviști, cît şi pentru inginerii și 
piscicultorii însărcinaţi să-l facă mai productiv, 
prin extirparea pădurii fosilizate de pe fundul său. 
Despre popasul meu și al lui Nesteruș la restaurant 


7 


nu trebuie să vă închipuiţi cine ştie ce. N-a fost 
propriu-zis o petrecere. Dar mă simțeam atît de 
fericit, că puţin tot am zăbovit la masa mea pre- 
ferată cu perspectivă spre tainicul lac. 

Deşi în cursul dimineții mă suisem în strato- 
sferă pe un timp nefavorabil, ca să fac o serie de 
înregistrări dificile şi obositoare, pentru moment 
osteneala acelei zile pline de eforturi nu chiar obiș- 
nuite îmi dispăruse ca prin farmec. 

Dar ea s-a răzbunat cu atit mai necruţător cînd 
am ajuns în camera mea de la observatorul in- 
stalat pe malul nord-estic al lacului. Mă simțeam 
doboriît. Fiecare fibră din mine își cerea dreptul 
să se cufunde în somnul izbăvitor, a cărui uitare 
m-ar fi învăluit, desigur, de îndată, dacă aş fi făcut 
imprudenţa să mă întind pe divan. 

Știam însă că tocmai atunci trebuia să se tele- 
vizeze una dintre experienţele publice legate de fi- 
ziologia sistemului nervos central, pe care, deşi de- 
păşea din mai multe puncte de vedere obiectivele 
Institutului de neurochirurgie ,„D. Bagdazar“, pro- 
fesorul Iosif Scarlat, directorul acestuia, le orga- 
niza cu o perseverenţă îndeobşte cunoscută. Obo- 
seala mea se lupta cu dorinţa ce o aveam să văd 
tulburătoarele demonstrații ale profesorului de care 
mă simțeam legat — îi fusesem recomandat încă 
din anii studenției, după ce am făcut o lucrare de 
seminar în care stabileam analogii între unele fe- 
nomene atmosferice și procesele bioelectrice din 
organismul animal. Dorinţa de a viziona experienţa 
s-a dovedit irezistibilă, deoarece, în loc să mă în- 
tind pe divan, m-am așezat pe un scaun incomod, 
în imediata apropiere a televizorului, căruia, după 
ce mi-am aprins o ţigară, i-am răsucit butoanele 
cu hotărîre. Îmi propuneam să-mi satisfac așa cu- 
riozitatea, dacă am scăpat prilejul să fiu la faţa 
locului (Institutul de neurochirurgie se afla numai 
la cîteva sute de metri de observatorul strato- 
sferic). 

Prin experienţa din ziua aceea (experienţă repe- 
tată de altfel cu mici variaţii a nu ştiu cîta oară 

în ultimul timp) organizatorul ei voia în primul 
rind să dovedească încă o dată, atit lumii ştiinţi- 
fice, cît şi celui mai larg public, posibilitatea de a 
afla gîndurile omului fără ca acesta să şi le ex- 
prime prin viu grai. 

Misiunea pe care şi-o asumase proiesorul era 
destul de gingașă, deoarece pe atunci trebuia să 
lupte cu neîncrederea stîrnită de unele încercări 
făcute în ţările capitaliste sub un titlu similar, 
dar fără o serioasă bază științifică. 

Tocmai primenirea acestei atmosfere o urmărea, 
în al doilea rînd, Scarlat, prin repetatele sale ex- 
periențe publice însoţite întotdeauna de prezen- 
tarea aplicaţiilor practice folositoare omului, pe 
care le vor avea rezultatele cercetărilor întreprinse 
la Institutul ,„D. Bagdazar“. 

Consideraţiile teoretice ale profesorului și metoda 
lui experimetală se bazau pe interpretarea ritmului 
curenților electrici care însoțesc activitatea creie- 
rului. 

În creierul omenesc există sute de tipuri de ce- 
lule care îndeplinesc diferite şi numeroase func- 
țiuni. Fără excepţie, ca și în alte ţesuturi ale corpu- 
lui nostru, fenomene electrice se produc în toate 
aceste celule, fie că ele se aliniază ca nişte minus- 
cule piramide și fuse, fie că-şi împletesc vegetal 
păienjenișul rădăcinilor şi ramurilor, fie că se oferă 
ochiului ce le scrutează prin microscop, sub forme 
ciudate de  crustacei, flori ori coșulețe. Curenţii 
electrici din creier însoțesc zviîcnetul inimii, mișcă- 
rile molcome sau precipitate ale pieptului ce res- 
piră și excitaţiile înregistrate de ochii care îm- 
brățișează formele şi culorile realităţii exterioare. 
Curenţii electrici din creier însoțesc reflexele noas- 
tre înnăscute şi pe cele condiţionate, ne însoțesc 
sentimentele, gîndurile, închipuirea şi amintirile. 

Bazindu-se, pe de o parte, pe o aparatură per- 
fecționată și, pe de alta, pe îndelungile lui cerce- 
tări asupra producerii influxurilor de natură elec- 
trică din interiorul substanţei cerebrale, în funcţie 
de dispoziția și activitatea elementelor celulare ale 

acesteia — doctorul Scarlat ajunsese la rezultate 
care contraziceau concluziile pripite ale unor con- 
frați mai sceptici. 

Instrumentul cu care i-a redus pe aceştia la tă- 
cere a fost electroencefaloretroversorul, construit 
pe baza teoretică a lucrărilor sale de profesorul 
Octavian Darie, un bătrin fizician, a cărui colabo- 
rare o solicitase şi în alte împrejurări. Care era 
rolul miraculosului aparat ? 

Desigur, graiul articulat și gîndirea abstractă sînt 
fenomene deosebite. Dar gîndirea abstractă nu e 
cu putinţă fără graiul articulat, care i-a dat naş- 
tere şi o face posibilă. Omul gîndeşte cu ajutorul 
cuvintelor, chiar şi cînd nu le rostește. Printr-o 
mulţime de electrozi plasați pe suprafața craniului, 
în majoritate în dreptul celei de a treia circum- 
voluţiuni frontale (unde sînt dispuşi centrii ce co- 
mandă mușchii limbii și buzelor), electroencefalo- 
retroversorul înregistra dintr-o dată cîteva mii de 
ritmuri electrice, ale căror aspecte simultane le 
identifica prin procese foarte complicate cu aju- 
torul unui mecanism electronic, arătind în cuvinte, 
indiferent dacă acestea erau rostite sau nu, conți- 
nutul operaţiunilor mentale. Gura insului asupra 
căruia se experimenta putea să rămînă mută. 
Deoarece cuvintele fiind gîndite, aceleaşi celule ce- 
rebrale intrau în funcţiune în aceeaşi ordine, acti- 
vitatea lor electrică se traducea în același fel. De- 
sigur, oscilogramele simultane n-ar fi putut fi tăl- 
măcite în sunete şi vorbe de ochiul omenesc: Însă 
tocmai acesta era rolul rapidului analizator elec- 
tronic al aparatului. 

Așa cum am mai spus, am răsucit deci butonul 
televizorului și interesantul tablou mi s-a înfățișat 
în toată spectaculoasa-i ciudăţenie. 

Aliniate . ca nişte fotolii neobişnuite, ale căror 
trunchiuri măsive şi amenințătoare contrastau cu 
silueta subțire a picioarelor înalte pe care se spri- 
jineau — adevărate picioare de păianjen — trei 
caracatițe înotau în lumina anemică ce le încon- 
jura ca un mediu lichid abia străpuns de razele 

soarelui. Nu ştiu dacă oboseala mea a contribuit 
la această impresie, dar, într-adevăr, în prima clipă 
mi s-a părut că cei trei oameni de pe estrada amfi- 
teatrului sînt trei bizare cefalopode. Iluzia era po- 
sibilă, aşa cum arătau ei vîrîţi pînă deasupra băr- 
biei în sacii metalici care îi izolau de curenţii pa- 
raziți, acoperiți pînă în dreptul ochilor de casca 
ce le fixa electrozii pe pielea craniului și se con- 
tinua prin cablurile în care se grupau numeroșii 
conductori. 

Dar imaginea subacvatică alunecă pe ecranul te- 
levizorului, ca într-un vis, încet, spre stinga şi în 
locul ei se stabili figura enigmatică a profesoru- 
lui Scarlat. Acesta stătea în picioare în spatele pu- 
pitrului instalat pentru conferenţiari şi vorbea cu 
o nuanță de gravitate despre consecinţele lucrări- 
lor sale și ale invenţiei lui Octavian Darie: des- 
coperirea unor metode mai rapide şi mai precise 
pentru psihologia şi fiziologia creierului, posibili- 
tăţi extraordinare dăruite psihiatriei, putinţa con- 
struirii pe scară industrială a unor dictafoane utile 
nu numai anumitor infirmi, ci oricărui intelectual 
pus în situaţia de a lucra cu mijloace tehnice înain- 
tate, crearea unor instrumente subtile pentru 
memorizarea şi reproducerea proceselor mentale 
— instrumente folositoare atît savanților, cît şi ar- 
tiştilor... Enumerarea urmărilor practice ale inven- 
tării electroencefaloretroversorului şi ale cuceriri- 
ler ştiinţifice ce i-au stat la bază era destul de 
lungă și nu paginile acestei povestiri formează locul 
cel mai potrivit pentru redarea ei integrală. De 
altfel la acea dată era greu să prevezi întreaga 
serie de consecinţe tehnice și sociale, pe care le-au 
avut ulterior lucrările lui Scarlat şi ale lui Darie. 

În timp ce profesorul vorbea, operatorul își în- 
torsese obiectivul aparatului spre publicul de pe 
băncile amfiteatrului — rînduri de capete care din 
cauza luminii slabe, favorabilă minutelor pregăti- 
toare ale experienţei, se vedeau spre fundul sălii 
din ce în ce mai confuz. 

Privirile se împrăștiau lent, dar grele de curio- 
zitate în toate direcţiile permise de poziţia audi- 
toriului în bănci. Apoi, la un semn, pe care nu 
puteam să-l văd, toţi ochii se fixară asupra mea, 
apropiindu-se halucinant. Am tresărit, dar m-am 
dumirit aproape în aceeași clipă: operatorul se 
afla probabil în direcţia punctului ce trecuse toc- 
mai în centrul atenției generale şi se folosea de 
un obiectiv cu distanţa focală variabilă, care-i per- 
mitea să creeze cu uşurinţă impresia apropierii sau 
depărtării continue a imaginii transmise. 

Și brusc, în momentul în care au fost puse în 
funcţiune înregistratoarele mari ale electroencefa- 
loretroversorului, construite special, pentru demon- 
straţiile din amfiteatru, apărură iarăși, în televi- 
ZOr, cei trei oamenide pe scaunele cu picioare 
de păianjen. Lumina scăzu şi mai mult. În spa- 
tele lor, pe un ecran cît peretele se scurgeau 
de la dreapta spre stinga, ca pe benzile de hîrtie 
ale unor oscilografe, proiectate în negru, roșu, verde 
şi violet, cîteva zeci de ritmuri electrice, de linii 
frinte, tremurate, menite să ilustreze consideraţiile 
profesorului. Pe tavanul cufundat în umbră, pe 
uriaşele schiţe din linii fosforescente ale scoarței 
celor două emisfere cerebrale, beculețe de toate 
culorile se aprindeau şi se stingeau ameţitor de re- 
pede, în mijlocul fulgerelor ce scăpărau pe direc- 
ţiile fibrelor de asociaţie ale creierului. 

— Acum, electroencefaloretroversorul este legat 
de casca scaunului din dreapta, pe care stă tova- 
rășul Dumitru Petrescu, unul dintre asistenții mei, 
spuse Scarlat. Dau drumul mașinii care citește gîn- 
durile. Cum te simţi, tovarăşe Petrescu ? 

Ritmurile electrice din spatele celor trei ciudate 
fotolii coboriîră pe jumătatea de jos--a ecranului, 
iar pe partea de sus a acestuia apărură cu litere 
de-o șchioapă cuvintele : 

— Puțin emoţionat, ca la toate experienţele cînd 
știu că gîndurile îmi pot fi cunoscute fără voia mea. 

— Fireşte, electroencefaloretroversorul citeşte 
gîndurile cu voia sau fără voia celui care se află 

sub cască — crezu de cuviinţă să explice Scarlat, 
întorcîndu-se cu faţa spre public. Se cere însă o 
condiție : cuvintele, care însoțesc în orice caz gin- 
durile omului, să constituie pentru acestea o haină 
— condiţie de altfel indispensabilă clarităţii proce- 
sului mental. În măsura în care cuvintele nu sînt 
rostite în gînd în mod distinct, electroencefalore- 
troversorul întîmpină greutăți mai mari ori mai 
Mici, deoarece electrozii acestuia sînt în primul 
rind legaţi tocmai de centrii limbajului. Totuşi 
aparatura noastră electronică, aşa cum vedeţi pe 
ecran, tălmăcește destule gînduri. 

Într-adevăr, pe peretele de care era lipită estrada 
se succedau cu mare repeziciune şi întreruperi, 
mai lungi ori mai scurte, cuvinte dintre care unele 
se puteau citi: 

— „cuvintele nu sint rostite... în mod distinct... 
întîimpină greutăți mai mari ori mai mici... Totuşi 
aparatura noastră electronică, aşa cum vedeţi pe 
ecran, tălmăceşte destule gînduri. 

Asistentul urmărea în gînd cu mai multă sau 
mai puțină atenţie vorbele profesorului. Filmată 
(aşa cum se proceda în unele împrejurări asemă- 
nătoare) amețitoarea succesiune de pe ecran ar fi 
reprodus probabil și mai complet lămuririle con- 
ferenţiarului. 

— Așaa... acum cîteva cuvinte, înainte să cuplăm 
electroencefaloretroversorul cu casca din mijloc — 
zise doctorul Scarlat. Pe fotoliul respectiv se află 
tovarășa Ortansa Macovei, colaboratoare științifică 
a institutului de neurochirurgie. 

Profesorul era foarte exigent cu colaboratorii săi, 
dar pe cei care prin cunoștințele, talentul şi munca 
lor îi cîştigau stima, îi răsplătea din plin cu apre- 
cieri elogioase făcute cu deferență academică și 
uneori chiar cu puțină emfază. 

— Cu acest prilej — continuă el — îi mulțumim 
tovarăşei Macovei şi pentru sacrificiul pe care l-a 
făcut tăindu-şi părul, ca să-şi poată aplica mai bine 
pe craniu casca electroencefaloretroversorului, cu 

miile ei de microelectrozi, şi astfel să studieze pe 
sine însăşi, influxurile din centrul senzorial al lim- 
bajului. 

Scarlat vorbea ca de la înălțimea catedrei, des- 
prins de înţelegerea micilor vanităţi feminine. Dar 
mi se părea că pricep pe deplin nu numai necesi- 
tatea gestului Ortansei Macovei, ci şi abnegaţia ei. 

Păcat că electroencefaloretroversorul își bătea joc 
de înţelegerea mea. 

— Tot îmi cădea părul... se văzu pe ecran înainte 
ca vorbitorul să-şi termine elogiul. 

Din distracţie, Scarlat conectase fişa fotoliului 
înainte de vreme. Hotărît, experienţa televizată a 
profesorului se desfășura în mod alarmant. 

Publicul începuse să rîdă cu poftă. Scarlat privi 
surprins cuvintele proiectate de maşina electronică 
Şi, pricepiînd ce s-a întîmplat, făcu un gest care a 
determinat-o pe Ortansa Macovei să se întoarcă cu 
greutate către peretele din spate. Confuzia ei fu 
evidentă, cînd își dădu seama că aparatul a tră- 
dat-o. 

— Catastrofă... — citiră spectatorii imediat, pe 
ecran, reacţionînd printr-un gest zgomotos de bună 
dispoziție. 

Recîștigîndu-și imediat calmul, doctorul Scarlat 
întrerupse contactul cu mecanismul electronic şi 
cerînd ca un dirijor de cor, printr-un gest al miîi- 
nilor, să se facă linişte, spuse zimbind cu toată fi- 
gura, ca şi cum ar fi gustat farsa ce i-a jucat-o 
electroencefaloretroversorul : 

— Așa cum aţi putut constata și dumneavoastră, 
invenţia eminentului meu colaborator Octavian 
Darie sfișie vălurile minciunii. S-a terminat cu 
toate șarlataniile, cu autocritica nesinceră şi soții 
încornorați... 

Îşi aţinti privirea spre cel de al treilea fotoliu. 
Dar, pasămite, n-avea nici un pic de noroc pentru 
că ocupantul său, Pascal Tănăsoiu, contabil al in- 
stitutului, un tînăr exagerat de elegat, pe care îl 
cunoșteam din vedere, se debarasă de cască şi de 

sac rămînind într-un costum impecabil, păru că în- 
gaimă ceva înclinindu-se a scuză şi dispăru din 
obiectivul operatorului, îndreptat acum fără o mo- 
tivare expresă, către celelalte două fotolii, pe care 
ocupanții rămăseseră ca şi-nainte. 

Profitind de pauza care intervenise în experienţe, 
m-am sculat de pe scaun, m-am întins de vreo două 
ori cu poftă, am căscat, mi-am aprins o nouă ţi- 
gară şi m-am tolănit pe pernele divanului cu ochii 


spre televizor. 
În acest timp, în difuzor, glasul lui Scarlat 


spunea : 
— Înainte să intrăm în amănuntele problemelor 
pe care le vom expune astăzi, rugăm o persoană 
din auditoriu, în cazul cînd ar vrea, să-și sacrifice 
părul, să poftească pe locul tovarăşului Pascal Tă- 
năsoiu, care nu se simte bine. 
Pentru împrejurarea cînd nimeni n-ar fi fost 


amator să răspundă la apelul profesorului, existau 
întotdeauna în sală doi-trei studenți veniţi în ve- 
derea acestui moment al experienţelor publice, care 
oricum sosea mai devreme sau mai tîrziu. 

Dar de astă dată n-a fost nevoie de ei, deoarece 
in amfiteatru răsună o voce mucalită: 

— De ce să-și mai taie oamenii părul? Uite 
aveam aici un tovarăș bun de experienţă în stare 
naturală. Tot nu crede dumnealui în electrocefalo... 
în aparatul dumneavoastră. 

Obiectivul operatorului se opri asupra celui de-al 
patrulea rînd de spectatori. Un bătrîn înalt și 
vînos, chel în întregime, se ridicase în picioare, 
silit de vecinii săi de bancă, doi bărbaţi voinici, 
cu o ţinută cam neglijentă. Toţi trei păreau să fie 
deosebit de bine dispuşi. 

— Poftiţi, tovarășe Florian — zise profesorul 
Scarlat foarte politicos. 

Chiar în momentul acela îl recunoscusem şi eu 
pe bătrînul cel pleșuv. Era unul dintre cerceţă- 
torii care supavegheau săpăturile făcute în necro- 

pola milenară descoperită pe mica insulă a lacu- 
lui, către nordul acestuia, insulă pe care se afla şi 
biserica medievală a lui Vlad Dracul. 

Florian, căruia îi plăcea să fie considerat un prie- 
ten al muncitorilor de pe şantierul arheologic, îşi 
petrecea adesea timpul liber în tovărăşia unora 
dintre aceștia. Dar preferinţele sale îl asociau de 
multe ori cu indivizi cel puţin ciudaţi. Aşadar noul 
episod al experienţei publice a lui Scarlat nu mă 
mira. 

— Poftiţi, tovarăşe Florian ! își repetă conferen- 
țiarul invitaţia, văzîndu-l că nu se hotărăște să se 
urnească. 

Stînjenit de privirile care se aţintiseră curioase 
asupra lui, acesta porni totuși, fără prea multă 
convingere, spre estradă. Profesorul, cu vădita in- 
tenţie de a nu scăpa prilejul, îi prinse repede sacul 
şi îi puse casca părăsită de Tănăsoiu. 

— E adevărat că nu aveţi încredere în electro- 
encefaloretroversorul nostru ? întrebă el cu prefă- 
cută uimire. 

— Să vă ia naiba cu toate născocirile voastre, 
răspunse ecranul cu o spontaneitate ireproşabilă. 
„Sala izbucni în riîs ca la cinematograf, cînd în- 
tr-un film, niște personaje nespus de comice și ca- 
raghioase comit una după alta o întreagă serie de 
nemaivăzute stingăcii. Neindoielnic, de astă dată 
efectele scontate de Scarlat erau definitiv ratate. 
Și ceea ce-l persecuta era tocmai dovada conclu- 
dentă că electroencefaloretroversorul citeşte de mi- 
nune gîndurile oamenilor. Eram sincer miîhnit 
pentru bunul profesor. În această împrejurare pur 
și simplu nu avusese noroc. 

Florian se întoarse aiurit spre ecran. 

— Se pare că nu-mi purtaţi prea multă priete- 
nie ? i se adresă neurochirurgul, făcînd încă o în- 
cercare să salveze situaţia. Totuşi ceea ce era mai 
important a fost demonstrat chiar și pentru un 
incredul ca dumneavoastră... Ei, şi acum să vă 
citim şi alte gînduri. » 

— Nu! Nu! Nu! apăru neîntîrziat pe ecran şi 
smulgîndu-și brutal casca, lepădiîndu-şi sacul, Flo- 
rian se îndreptă spre uşa amfiteatrului, cu paşi 
mult mai hotărîţi decit cei cu care venise spre 
estradă. 

Purtarea arheologului făcu o clipă sala să amu- 
țească. Dar apoi, gălăgia reîncepu şi mai ofensa- 
toare pentru conferenţiar. Operatorul îşi fixă obiec- 
tivul pe emisferele cerebrale desenate pe tavan și 
fu nevoit să rămînă aşa... nu știu cît de mult... 
deoarece, frînt de oboseală, am adormit. 


AȘA POATE ÎNCEPE O AVENTURĂ 


Cele ce s-au petrecut cu prilejul conferinţei ex- 
perimentale a lui Scarlat constituie prima serie de 
fapte de care aveam să-mi aduc aminte mai tîrziu, 
în legătură cu întimplările ce formează sîmburele: 
acestei povestiri. 

Un alt lucru, care, pentru mine, trebuia să-şi 
capete ulterior înţelesul deplin, s-a produs în 
aceeaşi zi, către seară şi a intrat în sfera preocu- 
părilor mele tot prin intermediul televizorului. 

Dar, ca şi pînă acum, să arătăm faptele în ca- 
drul în care s-au consumat. 

Adormisem deci cu televizorul deschis, în ca- 
mera mică, dar plăcută pe care o ocupam pe la- 
tura dinspre lac a Observatorului stratosferic. 

M-am trezit după vreo două ore, cu sentimentul 
unui deplin confort fizic şi sufletesc. La această 
stare, contribuiau nu numai arcurile bune ale di- 
vanului, pe care, cu mușchii și creierul în repaus, 
mă simţeam aproape imponderabil, ci şi melodia 
fermecătoare ce-mi pătrunsese în conştiinţă încă 
din ultimele momente ale somnului. 

De pe ecranul televizorului mă chema, așa cum 
pot chema depărtările sufletele nostalgice, albas- 
trul ameţitor al unui petic de cer tropical, pe 
adîncurile limpezi ale căruia se legănau în ritm, 
în ritmul melodiei cu care mă trezisem, braţele 
extatice ale unui palmier. Apoi privirile mi s-au 
oprit asupra ferestrei largi, înecată în cenuşiul 
amurgului ploios, iar atmosfera interiorului ce mă 
adăpostea mi se păru şi mai plăcută. 

Pe fondul foşnetelor surde ale lacului învăluit 
în legende și mistere, de afară, pătrundeau la in- 
tervale neregulate vuietul vîntului și darabana pi- 
căturilor de ploaie aruncate în geam. Dar tele- 
vizorul înfățișa în continuare o turmă de hipo- 
potami opintindu-se să iasă din apa scînteietoare a 
unui rîu domol, pe care pluteau ierburi și frunze. 
În boturile late, dinţii se vedeau ca niște căngi. 
Grohăind gros, namilele călcau greoi pe picioarele 
butucănoase şi clipeau inexpresiv din ochii mici 
ŞI timpi. 

Pe urmă, apărură înșiruiţi într-un singur îront 
șase elefanţi, care, agitîndu-şi trompele, își arătau 
triunghiurile colosale ale gurilor de un roz incert. 

După elefanţi, defilară pe ecran maimuțe cara- 
ghioase cu chipul mic şi păros, lei purtîndu-și 
semeţ coama stufoasă, struţi cu picioarele lungi și 
gitul ca un telescop, o turmă de antilope cu coar- 
nele îndoite lin, elegant, și un cap de girafă răsă- 
rind în mod neaşteptat, tocmai sus, deasupra co- 
roanei înflorite a unui liliac gigantic. 

În sfîrşit, reportajul despre fauna africană s-a 
terminat şi postul de televiziune și-a încetat emi- 
Siunea. 

Luai o ţigară şi răsucii butonul lungimilor de 
undă în căutarea unui program. Simţeam nevoia 
unui divertisment care să nu-mi tulbure starea 
de fericită pasivitate. Mie îmi place cînd mă odih- 
nesc, ca odihna să-mi fie deplină, iar cînd mă aflu 
angajat într-o luptă, mă lupt cu întreaga mea ener- 
gie fizică şi morală. Dar cîteva clipe au fost de 
ajuns ca toropeala să mi se împrăștie. Nimerisem 
peste un program destul de ciudat. O voce joasă, 
surdă, cu un timbru puţin cam spart, rostea rar, 
într-o ordine inexplicabilă : 

— stivă, ai,d,h,r,k,b,u,c,le,j,g,f. Repet... 

Faptul mi-a apărut, bineînțeles, din prima clipă 
în toată ciudăţenia lui. Spontaneitatea cu care 
Teacționez aproape fără voia mea în faţa mani- 
festărilor ce fac excepţie de la regulă m-a ridicat 
de îndată în picioare. Creionul mecanic și un notes, 

extrase cu o singură mişcare din haina de pe spă- 
tarul celui mai apropiat scaun, se găseau deja în 
mina mea. 

— 0, M,Z,Y,0,p,8W,st,v,x,aid,h,r,k,b, u,c,lej,aii. 
Gata, gata, trec pe recepţie. 

Cele cîteva cuvinte prin care își încheiase mesajul 
glasul înnăbușit, puţin hiîrîit al neobișnuitului crainic 
— fuseseră aproape silabisite, pronunţate disociat, 
cu aceeaşi lipsă de expresie ca şi sunetele fără sens 
înşirate înainte. 

Apoi încetă pînă și uruitul de bondar ce indica 
existenţa unei emisiuni. 

Mă gindii cîteva clipe că, ţinînd seama de lungi- 
mea de undă şi puterea mică a postului, insul care 
trecuse în revistă cu neînțeleasă perseverenţă întreg 
alfabetul nu putea să se afle prea departe. Cel. 
mult la 80 de kilometri, dar, probabil, simţitor mai 
aproape. 

Îmi îmbrăcai de îndată mantaua de ploaie, tra- 
versai curtea interioară, în care se zbuciumau 
ca-ntr-un acces de deznădejde crengile firave ale 
unor salcîmi, trecui pe sub șopronul vast sub care se 
adăpostea marele stratostat al observatorului şi 
intrai în aripa laboratoarelor — cel mai apropiat 
loc de unde se putea obţine o convorbire telefonică. 

Ștefan Orza, prietenul meu din copilărie, confi- 
dentul meu din adolescenţă, omul care-mi cunoștea 
toate visurile și frămiîntările, trebuia, în mod firesc, 
dată fiind profesia lui, să fie informat primul despre 
straniul mesaj radiofonic pe care-l interceptasem. 

I-am povestit lui Orza, care mă asculta la celălalt 
capăt al firului, toată întîmplarea şi i-am dictat 
cele notate pe agenda mea. Apoi l-am întrebat ce 
părere are despre toate astea. 

Pretindea că încă nici una. | 

Eu însă, ce-i drept în mod destul de vag, înce- 
pusem să-mi formez o părere. 

U 17 


Al treilea capitol al povestirii mele se referă la 
fapte survenite după aproape zece luni de la cele 
petrecute în ziua aceea de toamnă tîrzie, cînd pro- 
fesorul Scarlat şi-a prezentat una dintre demon- 
straţiile sale publice. 

Era prin urmare pe la sfîrşitul verii, cînd mă 
aflam iarăşi, împreună cu Nesteruș, la restaurant, 
unde o așteptam amindoi pe Geta, colega noastră 
din facultate. Toţi trei, Geta, Nesteruș (care oficial 
se numește, spre hazul prietenilor, Agamemnon 
Anastasiu) şi autorul acestor rînduri studiasem fi- 
zica în aceeaşi vreme şi, cu toate deosebirile dintre 
noi, ne-am înţeles foarte bine şi am fost ani de-a 
rîndul aproape nedespărțiți. Ne uneau preocupările 
comune, entuziasmul şi prospeţimea sufletească a 
tinereţii. În plus, la un moment dat, Nesteruş se 
îndrăgostise de Geta pînă peste urechi şi-i făcea 
poezii de felul acesta: 


„În trupu-ţi se înlănţuie izvoare, 
cu botul umed cerbi aspiră cer. 
Obrazul tău e ca o dimineaţă 

şi ochii două pietre rare. 

Piciorul tău e pur ca roua nopții, 
cu glezna arc întins înspre lumină. 
Ai brațe răcoroase ca pădurea 

şi umbletul mărunt ca de jivină.“ 


Micuța și naiva Geta a fost puţin contrariată de 
comparaţia care o aseamănă jivinelor, dar mie, la 
acea dată, cînd gusturile literare nu prea îmi erau 

formate, mi-a plăcut poezia lui Nesteruş. Dovadă 
este că o ţin minte și astăzi pe dinafară. Şi îmi 
amintesc de asemenea de un catren al prietenului 
meu : 


„Ie doare fruntea ? Soarele e rug. 

Ucisă clipa s-a-ncrustat în vreme. 

Ți-aş da un semn, dar mîna mea se teme... 
Am să-ți arunc o roză şi-am să fug.“ 


Nu ştiu dacă Agamemnon Anastasiu i-a aruncat 
muzei sale vreo roză, dar cel care a fugit pină la 
sfîrşit a fost Geta căreia rolul de iubită a unui poet 
nu i se potrivea de loc. Însă au rămas prieteni... 
Și iat-o acum pe Geta repartizată tot la Observa- 
torul stratosferic. 

În ziua cînd s-au petrecut cele ce vor fi povestite 
în acest capitol, restaurantul fiind, ca de obicei, 
aglomerat, mă aşezasem împreună cu Nesteruş la 
masa Elenei Marian, o fată sociabilă şi dezgheţată, 
soră la Institutul de neurochirurgie. Că m-am așezat 
la masa Elenei Marian, e un fel de a vorbi, deoarece 
la rîndul său, sora se afla aici ca invitată a unei 
franțuzoaice cosmopolite și a lui Vanini, prietenul 
acesteia, un italian veşnic îmbrăcat cu bluze ame-: 
ricane violent bălţate. 

Staţiunea de pe malul lacului oferea încă din 
acea vreme turiştilor străini veniţi prin O.NIT. 
„Carpaţi“ cele mai elegante hoteluri și vile. Nu- 
mărul anual al acestor vizitatori devenise impre- 
sionant. Pe unii îi atrăgeau frumusețiile naturale 
ale patriei noastre, pe alții construcţiile industriale 
şi edilitare ale socialismului... Dar mulţi preferau 
să-și petreacă vacanţa în ţara noastră tocmai pentru 
confortul oferit de marile hoteluri şi casele de odihnă 
administrate de Oficiul Naţional de Turism. Printre 
ei se aflau, în mod inevitabil, şi exemplare ciudate 
pentru noi, aparţinînd faunei lumii capitaliste. Din 
această categorie făcea parte şi perechea la masa 
căreia luasem loc. 

In jurul nostru, în sala cea mare a restaurantului 
aproape toată lumea mînca tarte cu ciuperci, al 
căror miez — delicios condimentat — aburea pe far- 
furiile strălucitor de albe. În jur, toţi îşi manifestau 
voioşia și totul sugera excelenta dispoziție în care 
se aflau. Dar de astă dată eram miîhnit, profund 
mihnit. Care era pricina ? Mie mi se părea destul de 
serioasă... Dar să povestesc de la început lucrurile, 
așa cum s-au petrecut. 

La cîtva timp după experienţa pe care o urmă- 
risem la televizor, m-am  reîntîlnit cu doctorul 
Scarlat pe o stradă a staţiunii de odihnă. Neuro- 
chirurgul şi-a amintit de mine cu simpatia cea mai 
caldă și, după ce i-am făcut o vizită la institut, 
m-a invitat, ca în măsura în care Observatorul 
stratosferic nu îmi ocupa întreg timpul, să-mi 
continui cu ajutorul instalaţiilor ce le avea la 
dispoziție, studiile ce mă distinseseră în ochii săi, 
în vremea studenţiei. Primirea pe care mi-a făcut-o 
a fost de natură să mă pună de la început în ra- 
porturi excelente cu o mare parte din .lucrătorii 
Institutului „D. Bagdazar“, în care pe atunci se 
făceau multe experienţe şi operaţii interesante. Dar 
voi reveni asupra acestora în alt capitol. 

Acum vreau să vorbesc numai despre descoperirea 
unui derivat de amoniu cuaternar, otravă fără 
seamăn de puternică, rod întîmplător al cercetărilor 
menite să ducă la formula celui mai potrivit 
ganglioplegic pentru anumite intervenţii chirurgicale. 

Acesta fusese obiectivul biochimistului Ion Măr- 
gineanu : un nou ganglioplegic, adică o substanță 
care să reducă într-un anumit fel motricitatea, sen- 
sibilitatea, temperatura corpului omenesc și toate 
reacțiile sistemului nervos la mediul înconjurător. 
Dar în chimie se întîmplă de multe ori să dai peste 
ce n-ai căutat. Mărgineanu a umblat după un deri- 
vat de amoniu cu însușiri folositoare și a obţinut 
cristalele albe, strălucitoare, ale preparatului U 17, 
o otravă din aceeaşi familie, înrudită cu muscarina 
şi curara, dar mult mai nocivă decît acestea și decît 
toți ceilalți derivați de amoniu cuaternar. 

Experiențele (în urma cărora Mărgineanu scăpase 
cu viață printr-un noroc deosebit) au dovedit că 
U 17 se poate transforma într-o pulbere foarte fină 
și excepţional de toxică. Filtrele obișnuite ale 
măştilor n-o pot opri, vintul o împrăștie departe 
și pretutindeni unde ajunge, aduce numai moarte. 
Sint suficiente zece miligrame într-un metru cub 
de aer, ca să ucidă un om. Procesul se petrece ha- 
lucinant de repede şi hidos: mușchii zvicnesc în 
convulsii, gura se acoperă de spumă şi se strîmbă 
oribil, iar paralizia cuprinde repede tot trupul, ca 
să-l transforme pînă la sfîrșit într-un manechin 
moale de cîrpă neînsuflețită. 

Eu n-am putut sta niciodată liniştit, ca orice 
meteorolog de treabă, între termografele și ba- 
rografele mele. Curiozitatea mea științifică m-a 
determinat adesea să trec peste limitele obișnuite 
ale profesiunii pe care o reprezint pe statul de sa- 
larii. lar în știință, ca şi în viață, m-a atras mai 
ales ceea ce mi-a stimulat fantezia. Nimerind în 
Institutul de neurochirurgie pe vremea în care Ion 
Mărgineanu îl descoperise pe U 17, aflasem cîte 
ceva despre primejdiosul preparat, mai ales datorită 
faptului că doctorul Scarlat obținuse aprobarea să 
mă asociez la o serie de cercetări. 

În aceste condiţii s-au întîmpat două lucruri care 
nu peste mult timp aveau să stea în centrul atenţiei 
organelor de securitate. 

Întîi a dispărut fără urme Reis, paznicul de 
noapte al institutului, un individ scund, gras și 
mucalit, descendent al unei familii de turci dobro- 
geni. 

În al doilea rînd, a sosit ziua cînd am plecat în 
Anglia, ca să particip la consfătuirea internaţională 
a meteorologilor. Am lipsit atunci din țară numai 
o săptămînă, timp în care mintea mi-a fost la cu 
totul alte lucruri decît ganglioplegicele și otrăvurile 
înrudite cu ele. Dar după două luni, la Londra, 
apărea într-o revistă de specialitate un articol 
despre derivații amoniului, care aduceau multe date 
concordînd cu rezultatele obţinute de Mărgineanu. 

Aflaseră oare exponenţii puterilor capitaliste ceva 
despre U 17? Acesta putea să devină o armă în- 
grozitoare în mîna lor. Ancheta operativă care a 
urmat a fost condusă (mă gîndesc acum, poate nu 
întîmplător) chiar de prietenul meu, maiorul Ștefan 
Orza, la care m-am mai referit în cursul acestei 
povestiri. 

Orza mi-a acordat de la început încrederea la 
care mă așteptam din partea lui, dar în timpul 
anchetei nu m-a menajat cîtuși de puţin. Eu aveam 
bănuielile mele în legătură cu cele întîmplate și 
ca să-l determin pe Ștefan Orza să-şi îndrepte 
întreaga atenţie asupra pistei ce mi se părea că 
duce la lămurirea problemei, m-am folosit de toată 
puterea mea de convingere, amintind de suspectul 
mesaj radiofonic interceptat de mine, permiţindu-mi 
unele interpretări personale ale dispariţiei lui Reis, 
vorbind de asemenea despre senzația permanentă 
pe care o avusesem în ultimele luni, că în atmosfera 
de încordare și taină din jurul meu plutește o 
amenințare necunoscută. Orza m-a ascultat cu 
atenţie, dar a trebuit să-i răspund în mod repetat 
la întrebarea : nu cumva, fără să-mi dau seama, 
vorbisem mai mult decît se cuvenea? Charles 
Boyle, autorul articolului publicat la Londra, se 
referea în mod confuz la o discuţie pe care ar fi 
avut-o cu mine asupra subiectului ce-l dezvolta. 
Dar, deşi îmi aminteam de cîteva cuvinte referi- 
toare în general la ganglioplegice, schimbate cu 
totul întîmplător cu semnatarul rîndurilor care mă 
supărau într-atît, eram sigur că n-am comis nici 
o indiscreţie. 

Ce rost aveau atunci insinuările lui Boyle? Ce 
rost avea să pomenească într-un articol de speciali- 
tate pretențios numele unuia care, mă rog, în do- 
meniul meteorologiei, la nevoie, putea să-și spună 
cuvîntul cu oarecare competenţă, dar care în ma- 
terie de chimie n-avea alte merite decît acelea ale 
nestăvilitului său interes faţă de anumite pro- 
bleme ?... Aici se ascundea o intenţie nemărturisită. 

În ce măsură îşi dădea şi Orza seama de asta ? lată 
întrebarea care mă frămînta. 

Mă frămînta într-atit, încît în conștiința mea nu 
mai exista loc pentru nici un alt gînd. Şi nimic 
nu-mi mai făcea plăcere: nici mirosul pipărat al 
tartelor cu ciuperci, nici berea rece cu spumă deasă 
şi nici atmosfera familiară, reconfortantă a localului. 

Învăluit în fumul ţigării mele, rămîneam ursuz 
şi distrat, în ciuda ochiadelor pe care mi le arunca 
pe furiș domnişoara Nelly Grappe, prietena lui 
Vanini, o fetișcană fardată fără măsură, mult prea 
necoaptă pentru cei peste cincizeci de ani ce părea 
să-i aibă italianul. 

Conversaţia se desfășura însă şi fără ajutorul meu. 
Ce-i drept, aspectul ei era deosebit de anarhic. Cînd 
în italienește, cînd într-o romînească îngrozitor de 
chinuită, Vanini se străduia să fie curtenitor faţă 
de cele două femei de la masă. La rîndul său, 
Nesteruș vorbea despre poeţi şi poezie. Elena Ma- 
rian încerca să pună în centrul discuţiei subiectul 
ce o pasiona îndeosebi: tratamentul pentru pre- 
lungirea vieţii aplicat cu succes de somităţi mondiale 
ale medicinii rominești. 

— Mulţi savanţi — spuse Nesteruş la un moment 
dat — sînt de părere că omul ar trebui să se con- 
sidere bătrîn abia la virsta cînd a trăit cu toate 
frămîntările și înţelepciunea lor trei vieți de-ale 
noastre. 

— Acesti savanti — se grăbi Vanini să aprobe, 
stropşind şi căutînd zadarnic cuvintele romînești 
— are... asta... ragione... comme si dice nel romeno ? 

— Au dreptate — îl ajută Nesteruş. | 

— Si... si... au dreptate — repetă italianul. Ma 
si au dreptate, asta semnifica che a la cinquanta 
ani, un uomo este in fatto a la... asta... comme si 
dice „a la prima gioventu“ ? 

— La prima tinereţe. 

— Si... si... a la prima tinerețe — fu Vanini 
iarăşi de acord cu traducerea, agitîndu-şi mînecile 
bălțate ale cămășii. 

Iată deci pentru ce, la cei cincizeci de ani pe care 
şi-i atribuia — probabil operase o mică reducere 
— italianul se considera în raporturile sale cu 
zvăpăiata Nelly Grappe, un partener cum nu se 
poate mai potrivit. Era evident că la această con- 
vingere ține — şi în glasul voalat într-un fel ce 
mi se părea oarecum familiar, se citea enervarea 
imposibilității de a şi-o exprima mai uşor. 

Trebuia să mă supun evidenţei: grozav îi mai 
plăceau femeile drăguţe, lui signor Vanini! Îmi 
aduceam acum aminte şi de ceea ce-i povestise 
Getei despre acest personaj Grigore Gavrilaş un 
băiețandru  lunatic care, hoinărind noaptea prin 
insula dinspre ţărmul nordic al lacului, îl întîlnea 
uneori pe italian în stricta apropiere a unui bordei 
părăsit. Romanţios, tînărul Gavrilaş spunea, închi- 
puindu-şi o întreagă istorie, că Vanini obişnuia să 
se plimbe pe aici în tovărăşia unei femei ce se 
ferea să fie recunoscută, trăgindu-și în acest scop 
un voal peste față, atunci cînd credea că este cazul. 

Ca să nu mi se poată imputa prea mult lipsa 
de sociabilitate, voiam tocmai să vin şi eu cu o 
contribuție mai substanţială la discuţia celorlalţi. 
Dar atunci s-a întîmplat lucrul care a declanșat 
furtunos evenimentele ce mocneau de luni de zile 
in atmosfera de aşteptare şi mister din jurul meu. 

Întîi am auzit bastonul orbului. Producea un mic 
zgomot de tirşiială şi bocănea mărunt, foarte mă- 
runt, ca și cum cel ce pipăia cu ajutorul său terenul 
ar fi fost tare fricos sau n-ar fi avut obișnuinţa 
acestui mijloc de orientare. Nu-l vedeam pentru 
că şedeam cu spatele spre uşă, dar îl auzeam 
apropiindu-se. Credeam că va trece pe lîngă mine, 
pe culoarul dintre mese. S-a oprit însă numai la un 
pas depărtare, într-un unghi din care n-aveam: 
asupra lui nici o perspectivă. A rămas neclintit. 
doar cîteva clipe, ori, poate, n-a rămas de loc, dar: 
nu l-am mai auzit eu, deoarece Vanini și-a mișcat. 
zgomotos scaunul şi a exclamat tare: 


— Me sento cosi giovanne comme Beethoven 
quanto ha scritto la sonatta opus 324... si... la sonatta 
opus 324 * 

Toate acestea le-a rostit repede, în italieneşte, 
fără să-şi mai dea osteneala să caute cuvintele 
romineşti. 

Asupra faptului că Vanini se simţea tot atit de 
tînăr ca şi Beethoven cînd ar fi scris sonata cu 
pricina, n-am reflectat deocamdată mai mult, deoa- 
rece am auzit paşii orbului depărtîndu-se. 

_Curiozitatea m-a făcut să mă răsucesc pe scaun 
ca să-l văd. Era un individ mărunt şi lătăreţ, 
îmbrăcat într-un pardesiu de culoare închisă, lung 
aproape ca o sutană. Din spate, semăna cu un pin- 
guin şi nu mi se părea cu totul necunoscut. De 
identificat însă l-am identificat abia cînd a trecut 
pe afară, prin dreptul geamurilor largi și înalte ale 
ferestrelor dinspre lac. Barba roșie ce-i acoperea 
obrazul nu-l putea ascunde ochilor mei. Era Reis, 
portarul. Am sărit în picioare răsturnînd scaunul 
pe care ședeam. 

— Nesterușş, orbul este Reis! strigai eu şi mă 
năpustii spre ușă printre mese, urmărit de zeci de 
priviri în care stîrnisem subit curiozitatea. 

Sării peste un individ ce tocmai se aplecase ca 
să-şi înnoade şireturile pantofilor şi trecui tangen- 
țial pe sub tava încărcată cu farfurii de plăcintă 
a unui ospătar, dar, aproape de ușă, căzui din plină 
viteză în braţe cu Geta. 

— Ce s-a întîmplat ? întrebă ea vădit îngrijorată. 

Dar n-aveam timp de explicaţii. Alergai mai de- 
parte după Reis. Însă nu l-am mai găsit, deşi din 
momentul cînd l-am recunoscut, pînă cînd am ieşit 
din local și am ajuns în dreptul ferestrelor prin 
care-l văzusem, ultima oară, mai mult de un minut 
n-a putut trece. Se făcuse probabil nevăzut în lăs- 
tărişul des din spatele restaurantului. Şi degeaba 
am orbecăit după el timp de un sfert de oră împre- 


* Mă simt tot atît de tînăr ca și Beethoven, cînd a scris 
sonata opus 324... da... sonata opus 324. (n.a.) 

ună cu Nesteruș și doi milițieni, lămuriţi rapid 
asupra scopului urmăririi. Parcă intrase în pămînt. 

Cînd mi-am luat speranţa să-l mai găsesc şi m-am 
îndreptat înapoi, către restaurant, un resort tainic 
al gîndirii m-a făcut să mă întreb așa, dintr-o 
dată : care naiba o fi sonata aia socotită ca a 324-a 
lucrare a lui Beethoven? Meritul de a-mi fi lă- 
murit problema îi aparţine Getei. 

— Uite ce e, băiețaş — mi se adresează ea în 
chip de răspuns, pe un ton șăgalnic — dacă ţii 
atît de mult să te instruiești pot să-ţi spun că ul- 
tima sonată compusă de Beethoven este sonata 
opus 11ll. De altfel şi aceasta, deși poartă un număr 
de ordine considerabil mai mic decît numărul fante- 
zist pe care l-ai spus, n-a fost scrisă de Beethoven 
la tinereţe, ci atunci cînd trăise o jumătate de veac. 

Așadar Vanini aiurase într-un fel destul de stra- 
niu... Dar mai degrabă nu... nu aiurase. Pînă să 
ajung însă la această concluzie, italianul plecase 
fără să-şi ia ziua bună de la nimeni. A dispărut 
în învălmășşeala creată de recunoașterea lui Reis, 
abandonînd-o pe Nelly Grappe la masa unde şe- 
zusem împreună. 


FRUMOASA MIHAELA 


Am cerut la telefon biroul lui Ştefan Orza, fără 
să pierd nici o clipă. Dar Orza era plecat într-o 
misiune. Am vorbit cu locotenentul Cosma, ajutorul 
său, căruia i-am povestit toată întîmplarea. Pe un 
ton sec, acesta mi-a promis că va lua neîntîrziat 
măsurile necesare. 

Acum mă persecuta gîndul că fusesem imprudent 
dînd alarma cînd l-am recunoscut pe Reis. Spe- 
riate, negreşit, păsărelele își vor părăsi cuibul în 
cea mai mare grabă. Totuşi reacţia mea a fost pînă 
la un punct firească, dată fiind însuşirea pe care 
o avea Reis, de a se face nevăzut. Și ţineam mult 
să fie constrîns să-şi justifice purtarea. Astfel s-ar 
fi explicat poate misterul informaţiilor deţinute de 
Charles Boyle. Cîrdășia lui Reis cu Vanini îmi în- 
tărea bănuială, deoarece, în sfîrșit, reușisem să 
identific glasul ușor hiîrîit al italianului, cu infle- 
xiunile involuntare ale vocii, care, la postul clan- 
destin, încerca să se camufleze rostindu-și mesajul 
cît mai impersonal. 

Aceste gînduri îmi creau o dispoziţie sufletească 
oarecum suportabilă, cu tot eșecul hăituirii lui Reis 
prin hăţişurile pădurii. 

În consecință, după ce am stabilit pentru mai 
tîrziu o întîlnire cu Nesteruş și Geta, am pornit cu 
pasul destul de vioi, spre serata organizată în cin- 
stea unui grup de turişti străini, în clădirea lacustră 
a Clubului internaţional al hidrologilor. 

Cînd am ajuns lumina roșiatică a amurgului în- 
cepuse să se topească în umbra din ce în ce mai 
densă a nopţii de vară. Totuși, de pe pilonii lor de 

marmoră, zidurile clubului se reflectau încă albe 
în oglinda enigmatică a lacului. 

Am întîrziat puţin în salonul baru.ui-restaurant, 
ca să beau o vişinată. Pe urmă am trecut pe terasa 
largă, unde orchestra începuse deja să cînte pentru 
dansatorii nerăbdători. Prima femeie pe care am 
văzut-o aici a fost Mihaela... Mihaela Tudor, asis- 
tenta lui Scarlat. 

Fotografiile Mihaelei le păstrez și astăzi. Într-una. 
i se vede de aproape ovalul delicat al figurii, frun- 
tea înaltă şi pură, gura mică întredeschisă ca un 
caliciu de floare şi ochii... ochii aceia plini de ne- 
vinovăție, înveseliți de luminiţele ce scînteiază în 
ei ca printr-un văl subțire de ceaţă. Altă fotografie 
o înfățișează culcată în iarbă în așa fel, încît rochia 
lipită de trup îi desenează liniile zvelte, îndulcite 
de o infinită feminitate. 

Dar nici o fotografie nu poate să mi-o evoce atît 
de frumoasă, atît de vie şi de ispititoare, cum am 
văzut-o în seara aceea, cînd culorile gingaşe pe care 
sîngele i le punea în obraji aveau o prospeţime 
neîntilnită, iar strălucirea becurilor electrice îi aprin- 
deau în păr feerice reflexe arămii. 

Văzînd-o am uitat pentru moment de orice 
altceva. 

Mă aştepta oare? Poate că da. Se afla într-un 
grup de medici, colegi de-ai ei. La conversaţia aces- 
tora părea să participe şi contabilul Pascal Tănă- 
soiu, al cărui păr încleiat de pomadă atesta că 
profesorul Scarlat se lipsise de serviciile pe care 
craniul său i le-ar fi putut face sub casca electro- 
encefaloretroversorului. Elegantul Pascal Tănăsoiu, 
poreclit Duiosul Cotoi, sau pur şi simplu Cotoi, 
datorită veleităţilor sale de maestru în dolce canto, 
era cel mai insistent curtezan al Mihaelei. Dar ime- 
diat ce am apărut, ea l-a lăsat şi a venit direct la 
mine. În ultimul timp, mă prefera oricui, deși 
deocamdată nu exista între noi în mod declarat 
decît o atmosferă de plăcută intimitate sufletească. 


să | 


M-am înclinat în fața ei, cu o veselie puţin 
forţată. 

— Ieri te-am căutat la institut prin toate labora- 
toarele, dar întreg geniul poliţist cu care sînt în- 
zestrat n-a folosit la nimic. 

Probabil că totuşi, în tonul meu, mai vădit decît 
gluma era regretul, deoarece gestul cu care Mihaela 
mi-a strîns încheietura mîinii avea ceva de caldă 


consolare. 
— Ieri... ieri dimineaţă probabil? dori ea să ştie 


mai precis. p 
— Chiar ieri dimineaţă — fu lămurită așa cum 
se aştepta. 
— Îmi pare rău că nu m-ai găsit — adăugă 


Mihaela mîngiietor. M-a invitat să-i văd săpăturile 
de pe insulă arheologul Florian, bătrinul acela cam 
sărit, care aleargă cu bastonul după vizitatorii ne- 
poftiți ai şantierului. 

Arheologul mi-era antipatic fie și numai pentru 
că obținuse exclusivitatea Mihaelei, atunci cînd aş 
fi dorit să-și petreacă măcar un ceas în tovărăşia 
mea. De aceea am spus cu resentiment: 

— Îl cunosc şi eu destul de bine pe Florian... Nu 
scînteiază de inteligenţă. 

— Poate... — nu voi să mă contrazică Mihaela... 

Și adăugă giînditoare, luîndu-mi braţul, ca să mă 
conducă spre un colț mai liniștit: 

— „Dar mi-a arătat un mormînt getic foarte 
interesant... cu o amforă elenistică, în care a stat 
mai bine de 2 300 de ani cenușa unei femei. 

Zimbi sfios. 

— „cîţiva pumni de cenuşă transformați de ume- 
zeală într-o mizgă întunecată. Alături, o oglindă 
grecească de bronz înnegrită de flăcările rugului şi 
de vreme, lama arsă şi ruginită a unui cuţit de fier, 
un pandantiv ca o palmă cu degetele răsfirate, o 
brățară de argint încheiată prin două capete de 
şerpi înnodate unul de altul... 

_— Neîndoielnic, trebuia să te faci arheolog — o 
întrerupsei rizînd. 

— De ce nu poet? obiectă Mihaela pe același 
ton de glumă. Pot să continui foarte patetic inven- 
tarul sepulcral spunîndu-ţi, de pildă, că erau acolo 
și două căni comunicante, plăsmuite din aceeași 
bucată de lut, pentru adăparea cu vin chihlimbariu 
de Rhodos a unei mari iubiri, sau — cine ştie! — 
a unei prietenii indestructibile... 

— Şi ce se mai afla în mormiînt? întrebai eu 
numai ca să spun ceva. 

— Un lanţ — răspunse Mihaela neașteptat de 
rece. 


În clipa aceea tocmai îi priveam genele ce-i tre- 
murau ca o aripă de fluture şi i-am zărit în ochi 
un fulger de spaimă. 

Nu mărturisisem faptul, dar în ajun, după ce vi- 
zitasem încă o dată biserica medievală de pe insulă, 
văzusem și eu groapa rotundă, căptușită cu lespezi, 
a mormiîntului de incineraţie despre care vorbea 
Mihaela. Şi mi se arătaseră de asemenea toate 
obiectele pomenite de ea, inclusiv lanţul lung făcut 
din inele neregulate... un lanţ căruia nu-i înţelegeam 
rostul în ultimul culcuș al aristocratei trace, răsfă- 
ţată cu podoabe și obiecte de toaletă aduse din 
Elada. Lanţul acesta, nici nu-mi dădeam seama de 
ce, îmi umpluse sufletul de o negrăită tristeţe. 

Vorbind, aproape fără să ne dăm seama, părăsi- 
sem terasa şi coborisem scara ce se boltea pe deasu- 
pra apei pînă la țărm. Apoi ne adîncirăm în întu- 
nericul ocrotitor al pădurii. Tăcută, Mihaela ră- 
măsese agăţată de braţul meu. Am sărutat-o nu 
numai fiindcă singurătatea şi prezența ei mă tulbu- 
rau, ci şi fiindcă aș fi voit să n-o ştiu mîhnită, 
fiindcă sufletul meu simţea nevoia unei contopiri 
profunde şi totale. De aceea felul cum Mihaela a 
răspuns acestui sărut, o clipă m-a surprins... Faptul 
neaşteptat este că gura Mihaelei căpătă subit o 
lăcomie de şarpe flămînd, iar în braţele mele, trupul 
i se părăsi fremătînd ca o salcie în furtună. Asta 
nu știu cît a ţinut. A fost una dintre puţinele îm- 

prejurări cînd am pierdut noţiunea timpului. Ştiu 
totuşi că prea multă vreme n-a trecut din clipa cînd 
am sărutat-o pe Mihaela, pînă-n cealaltă clipă, cînd 
s-a strecurat din braţele me;e, tot atit de neaşteptat 
cum s-a dezlănţuit. 

Am vrut s-o îmbrăţișez din nou, dar s-a eschivat 
hotărîtă. Am pornit înapoi, spre serată, fără nici 
un cuvînt. | 

Tăcerea a rupt-o tot Mihaela, iarăşi calină și 
apropiată : 

— Dacă te rog ceva, ai să faci întocmai cum îţi 
spun eu? 

Sînt împrejurări cînd bineînțeles nu poţi refuza 
unei femei o atare promisiune, chiar dacă nu ştii 
despre ce e vorba. De aceea, întrebarea mea suna 
de fapt afirmativ : 

— Spune-mi, Mihaela... ce vrei să fac? 

— Să nu mai vii la club... Vreau să apar sin- 
gură... Și mai vreau să ocolești încetişor lacul ca 
să-mi dai mie timp să plec de la serată în mod 
onorabil. Și să mă aştepţi în parcul institutului, pe 
ultima bancă dinspre seră, de unde, dacă ai să fii 
ascultător şi o să ai puţină răbdare, te voi lua eu 
peste un ceas. Da? 

Fusesem învăţat să socotesc că înclinările reci- 
proce ca aceea care mă unea pe mine şi pe Mihaela 
nu devin josnice decit atunci cînd există motive să 
fie ascunse. Eu credeam că dragostea ce mă lega 
de Mihaela nu avea nimic ruşinos, care să fie ferit 
ca atare de privirile oamenilor. Dar ce se poate 
obiecta împotriva sfiiciunii firești a unei femei care 
iubeşte ? Așa că am răspuns simplu: 

— Da. 

Și silueta graţioasă a Mihaelei se pierdu în întu- 
neric. 

Eram mîndru şi fericit că am cucerit o făptură 
ca ea... Simţeam nevoia să respir mai adînc aerul 
încărcat de efluvii vegetale, ca şi cum deodată plă- 
mînii mei şi-ar fi mărit capacitatea nemăsurat de 

mult. Îmi aprinsei o ţigară şi-i sorbii fumul cu ne- 
saţ. Într-o asemenea noapte, tutunul mi se părea 
mai delicios ca oricînd. Merita să-l degust pe înde- 
ete. Și aveam tot timpul. Pe aleea ce înconjura 
lacul de la răsărit, grăbind pasul, puteam să ajung 
în parcul Institutului de neurochirurgie într-o jumă- 
tate de oră. | 

Orientîndu-se după luminița rubinie a ţigării și 
mai întîi după indicaţiile unor cunoscuţi (toată 
lumea observase încotro am dispărut cu asistenta 
profesorului). Geta m-a surprins trăind din plin așe- 
zat pe o buturugă, gama sentimentelor unui îndră- 
gostit care-și aflase fericirea. 

— Dar unde e tovarășa doctor Mihaela Tudor? 
mă întrebă ea foarte oficial, pe un ton ușor ironic. 

— Cum, Mihaela nu s-a întors la club? 

— Nu — îmi răspunse Geta mirată. Dar lasă 
asta... Am noutăţi mai importante. Vanini după ce 
a lăsat-o amanet pe domnișoara aia cu care umblă 
el, s-a întilnit cu Reis. Deşi începuse să se întunece 
i-am recunoscut pe amindoi din șalupa demonta- 
bilă a lui Leonte Trifon — mi se pare că îl cunoşti... 
campionul la iole... S-a oferit să mă aducă la serată 
şi s-a abătut pe lingă insulă. Cînd treceam prin 
dreptul bisericii lui Vlad Dracul, Vanini şi un băr- 
bat mărunt și gras, aşa cum spuneai tu că este Reis, 
săreau în grabă dintr-o barcă pescărească, ca să 
urce apoi repede treptele dinspre clopotniţă... Asta 
s-a întîmplat acum mai bine de o oră. Ce crezi că-i 
de făcut ? 

l-am răspuns în aparenţă liniştit, dar fără să 
pierd nici o clipă, pe tonul cu care se spun lucrurile 
definitive : 

— Te duci la primul telefon, fără să pierzi nici 
o clipă, şi formezi numărul scris pe foaia asta... Nu 
te uita acum, că tot n-ai să vezi nimic pe întune- 
ric... Îl ceri pe maiorul Ştefan Orza sau, în lipsă, 
pe locotenentul Cosma sau pe cine găseşti... Dar să 

te faci bine înţeleasă. Să povestești ce mi-ai spus 
şi mie. E strict necesar să se pornească pe urma 
bandiţilor fără întîrziere... 

— Fără nici o secundă de întîrziere — am strigat 
îndreptîndu-mă grăbit spre malul lacului, către un 
loc anumit, unde, în cursul dimineţii, venind de la 
Dbservatorul stratosferic ascunsesem un caiac uşor 
și iute ca săgeata. 

În pădure, Geta rămăsese descumpănită. Dar ştiam 
că va face tot ce i-am spus. 


UN ASASINAT 


În noaptea înstelată, lacul era înfiorat de unde 
mărunte peste care luna poleise o cărare de argint 
pînă la ţărmul de unde plecasem şi de unde răz- 
beau slab sunetele jazului. Din cînd în cînd, melo- 
dia se pierdea înghițită de depărtare, spre deose- 
bire de bătăile ritmice ale tobei, care dădeau parcă 
alarma într-un ţinut sălbatic și neospitalier. Mi se 
făcuse sete şi începeam să mă îndoiesc dacă pro- 
cedez bine făcînd ceea ce făceam. Dar, orice ar fi 
fost, riscul trebuia întîmpinat. 

Cînd mi-am înălţat din nou privirea, insula se 
afla numai la vreo şaizeci de metri, străjuită de 
turlele bisericii din mijlocul ei şi de centura de 
sălcii plecate deasupra apei negre. Am lăsat padela 
din mînă şi am scrutat bezna malului spre care 
alunecam în virtutea inerţiei... 

Încercai să recunosc locurile. Într-adevăr ajunse- 
sem unde trebuia. Pe ţărmul dinspre stînga al micii 
insule, îmi  închipuiam bordeiul părăsit, săpat 
cîndva pentru o gheţărie, iar acum, după cum pre- 
tindea tînărul Grigore Gavrilaș, adăpostul tainicelor 
efuziuni al doamnei ce-l întîlnea aici pe Vanini. 
Gindurile îmi stăruiră asupra întilnirilor nocturne 
ale acestuia şi-mi trecu prin minte că n-ar fi fost 
rău ca prietena mea Geta să se grăbească în mod 
deosebit de astă dată. 

Subit, ca şi cum trebuia să mi se confirme teme- 
rea, noaptea fu sfîşiată dinspre ţărmul întunecat al 
insulei de un colosal urlet de moarte, de un vaiei 
imens stîrnit de groază şi durere, de ceva cumplit, 
care avea în teroarea lui animală nu știu ce accent 

omenesc. Eram obişnuit să-mi stăpînesc nervii. Dar 
cîteva clipe am încremenit. Pe urmă trupul mi s-a 
plecat înainte, într-o așteptare defensivă, iar miîi- 
nile singure au înfipt padela în apă, pe rînd într-o 
parte şi alta, şi au oprit lunecarea molcomă a caia- 
cului. Ce nelegiuire mai comiseseră oare ticăloşii 
ăştia, duşmanii țării mele, dușmanii mei?... 

Apoi am simţit cum liniştea îmi revenea. Urletul 
pe care ezitam să-l identific, după ce se transior- 
mase în geamătul unui piept uriaș, încetase tot atit 
de brusc cum se ridicase. Mă simţeam iarăși în po- 
sesia voinţei lucide ce mă purtase peste apele lacu- 
lui. Am îndreptat viriul caiacului spre capătul de 
sud al insulei și, același trup cu bărcuța uşoară, 
am ţişnit în direcţia bordelului. Urletul izbucnise 
peste sălcii, dinspre dreapta. În consecinţă, astfel 
puneam între mine şi eventualul inamic, paravanul 
stufului ce prelungea în lac cu vreo zece-cincispre- 
zece metri capătul îngust al insulei. Visleam cu 
toată puterea şi începeam să înţeleg sentimentul 
ce-mi gonise orice îrică. Era miînia, la început o. 
mâînie inconștientă, care-mi dizolvase celelalte sim- 
ţăminte, apoi, imediat, un fel de enervare surdă, 
care repede se transformase în indignarea ce-mi 
umplea acum toată fiinţa de clocot şi-mi stîrnea 
dorinţa irezistibilă să lovesc, să răzbun răul pe care 
Vanini și ceilalți de o seamă cu el încercau să-l 
facă. Și în conștiința mea exista. siguranţa că mînia 
m-a făcut nemaipomenit de puternic. De aceea în- 
drăzneala ce crescuse în mine nu mai avea mar- 
gini... 

La cîțiva pași se afla o salcie scorburoasă, înfiptă 
pieziș în malul ros de valuri. Ramurile ei subțiri 
curgeau în apă ca un fel de perdea, printre trestiile 
unui stufăriş rar. Lăsai caiacul să alunece încet 
printre ele. Dar în această ascunzătoare nesperată 
mă aștepta o surpriză. În colţul cel mai ferit de 
priviri, legată de un ţăruș, se legăna goală o bărcuţă 
de felul celor ce se închiriau amatorilor la debarca- 
derele parcului. 

Caiacul atinse fundul mocirlos al apei şi se înţe- 
peni cu vîrful între rădăcinile salciei. M-am sculat 
în picioare şi am sărit pe mal. Însă o înjurătură 
mi-a scăpat printre dinţi şi am căzut în briînci. Mă 
împiedicasem de o rădăcină. A fost norocul meu. 
În spate, auzii cum bufneşte ceva şi apoi un geamăt. 
M-am ridicat repede. Buinitura fusese a unui pie- 
troi cit toate zilele. Peste pietroi se sprijinea în 
miîini, cu un vaiet înnăbușit, un personaj înveşmîn- 
tat într-o bluză bălţată, pe care o recunoscui numai- 
decit şi care, în bătaia lunii, îmi pricinui — nu ştiu 
de ce — un fel de bună dispoziție. Mă aplecai 
deasupra individului şi, înfigîndu-i un deget în 
ceafă, spusei liniștit : 

— Rămii așa. Dacă încerci vreo şșmecherie, îţi 
găuresc scăfirlia. 

Înspăimîntat, patrupedul trăgea cu coada ochiu- 
lui spre mine. M-am așezat în aşa fel, ca să-l pot 
supraveghea mai ușor şi ca și cum de-abia acum 
l-aş fi recunoscut, am exclamat cu fals entuziasm. 

— Aa, bună seara, maestre Vanini. Ce plăcere, să 
te întilneşti cu un vechi prieten în pustietatea 
asta !... Dar ia spune: cine ţi-a dat o asemenea 
jucărie ? Nu, stai aşa, nu te deranja. Ia te uită ce 
ţine dumnealui în buzunarul de la spate !... Se con- 
fiscă. Și acum, copăcel. | 

— Nuu pot! gemu omul. Şalele... 

Mă dumirii dintr-o dată şi pufnii în rîs. Bătrîna 
pușlama suferea de lumbago... Buşeala mea îi jucase 
o festă. Văzînd că şi-a ratat obiectivul, a vrut să 
oprească proiectilul, dar acesta l-a tras după el. 

— Bietul bătrînel ! Și asta tocmai cînd credea că 
a descoperit o metodă discretă să scape de un 
inoportun !... Hai, dă mina... Uite, gata... Așa, cu 
spatele la mine... Nu te jena... Ştiu că eşti politeţea 
în persoană. 

Pe cărarea îngustă de pe mal, dinspre dreapta, 
se apropia cineva în fugă. Fără pierdere de vreme, 
plasai în şezutul lui Vanini un şut formidabil. Cu 
un trosnet sec, italianul se opri cu creștetul în- 

tr-un copac. Apoi se întinse pe spate, ca o victimă 
fotogenică dintr-un film american de groază. 

Cu primul lichidasem... Am lăsat să-mi alunece 
în buzunar revolverul găsit asupra acestuia şi m-am 
aruncat în spatele unui tufiș înalt. Era și vremea. 
Printre frunze, îl zării la vreo zece metri pe cel 
care alerga... Puteam să şi greşesc, dar intuiţia 
îmi spunea că e un duşman. Mi-am luat vînt şi 
printr-un salt bine socotit, mi-am înfipt capul în 
pîntecele lui. Omul se prăbuși înainte de a-și da 
seama ce se întîmplă. 

L-am privit la lumina lunii. Obrazul drept îi. 
era desfigurat de o contuzie oribilă, care părea 
recentă. Nu-l cunoșteam. În buzunare, nici o armă, 
dar mi-a atras atenţia un ceasornic de aur cît o 
ceapă mare — un ceasornic bătrînesc de felul celui 
pe care, copil fiind, îl ceream unui frate al buni- 
cului meu ca să-l pun la ureche. De picior, jos, 
sub pantaloni, individul avea prinsă o teacă de 
piele. Cuţitul însă lipsea. I-am luat portofelul. Îmi 
rezervam dreptul să i-l dăruiesc lui Orza. L-am 
scotocit şi pe Vanini. N-am mai găsit asupra lui 
decît un ziar elveţian. 

Locul era primejdios. Părea un punct de întîl- 
nire. Dincolo de cărare se întindea, spre dreapta 
și spre stînga, pe o grosime de vreo zece metri, 
o perdea subțire de arbori recent plantați. Bordeiul 
se afla chiar la marginea ei dinspre interiorul insu- 
lei. Am străbătut-o fără cel mai mic zgomot. 

Aşa se explică de ce Reis, care tocmai ieşea pe 
ușa bordeiului, nu m-a simţit decît la doi paşi. 
A ridicat surprins capul, dar nu s-a speriat: 

— Bob, ce s-a întim... 

Cuvintul nu l-a terminat pentru că braţul drept 
mi s-a destins direct spre mijlocul figurii sale. 
Dar... aproape în aceeași clipă, am zburat peste el, 
am plonjat pe acoperişul şșubred al bordeiului și 
am trecut prin acesta ca o bombă, pricinuind o 
avalanșă de stuf şi de scîndură putredă. Întins pe 
pămîntul jilav din groapă, mi s-a făcut o ciudă 
cumplită. Primisem de la Reis o lecţie de jiu-jitsu 

pur și simplu rușinoasă. Individul îmi apucase mîna 
ca la copii, îmi proptise fără fasoane un picior în 
burtă şi lăsîndu-se pe spate... simplu... mă arun- 
case pe deasupra. Încaltea avusese noroc că n-am 
lovit cu stînga, ca de obicei. N-ar fi putut para. Din 
păcate, în stinga ţineam revolverul lui Vanini care 
nu-mi folosise la nimic şi pe care l-am pierdut în 
timpul căderii. 

Pe urmă, clipele trecură încet, foarte încet. Am 
rămas nemișcat şi mi-am ţinut respiraţia. Deasu- 
pra nici măcar un foşnet. S-au scurs așa poate 
zece minute... poate numai cinci. Frunzele plopilor 
începură să susure tremurate de vint, dar tăcură 
repede... Alte minute petrecute în nemişcare... De- 
odată liniştea fu spartă de zgomotul tunător al 
unei motociclete... Fugeau. 

Sării în picioare. În aceeaşi clipă, luna, care puţin 
înainte de ultima şi nefericita mea întîlnire fusese 
ascunsă de un nor gros, îşi proiectă halucinant ra- 
zele prin spărtura făcută în acoperiş. Am vrut să 
profit de împrejurare, ca să recunosc locul, dar 
încremenii țintuit de lugubra surpriză: în cadrul 
petei mari de lumină de pe podeaua de lut a bor- 
deiului, cu un pumnal înfipt în pieptul păros, zăcea 
o maimuţă mare... Un urangutan. Braţele lungi, 
deși ușor îndoite din coate, se odihneau cu pal- 
mele în dreptul gleznelor. Sîngele care-i mustea 
abia bănuit dintr-o rană deschisă în umăr îi năclăise 
favoriţii. Colţii ascuţiţi şi galbeni îi rămăseseră. dez- 
veliți într-un rînjet fioros. 


CAPCANA 


Mă găseam într-o situaţie destul de neobișnuită. 
Se înţelege că în legătură cu leșul maimuţei mi-am 
pus de îndată o serie de întrebări. Dar întrucît 
acestea au rămas, pentru moment, fără răspunsuri 
satisfăcătoare, am păşit peste cadavru, am suit 
nişte trepte săpate în pămînt şi am ieșit afară 
nesupărat de nimeni. 

Am căutat revolverul lui Vanini în jurul bor- 
deiului, însă nu l-am mai găsit... Dintre victimele 
mele, dispăruse de la locul unde l-am lăsat indi- 
vidul necunoscut căruia îi luasem portofelul. Va- 
nini zăcea mai departe lîngă copacul de care se 
ciocnise. Probabil că-l aranjasem cel puţin pentru 
cîteva săptămîni. 

Ce-mi rămînea să fac? Dintr-o dată mă simții 
puţin obosit. Sentimentul primejdiei iminente mă 
părăsise. Percepui limpede ţipătul unui cufundar, 
orăcăitul broaştelor, ţirîitul greierilor din fînul de 
curînd cosit, din care predomina un miros cald de 
muşeţel. Toate aceste senzaţii le avusesem desigur 
şi mai înainte, dar nu le băgasem de seamă, nu-mi 
ajunseseră de-a binelea în conștiință. Acum, toate 
îmi apăreau cu o limpezime surprinzătoare, care 
mă ameţea, aşa cum te amețește trecerea bruscă 
de la întunericul unei săli de cinematograf la 
torentul crud de lumină al amiezilor de vară. Mă 
aşezai cu genunchii strînşi la piept în umbra ane- 
mică pe care o proiecta un salcîm. Da, aceasta era 
întrebarea : ce-mi rămine de făcut? 

Răspunsul n-am apucat să-l găsesc, fiindcă a doua 
oară în noaptea aceea, de astă dată mai aproape, 

dinspre nordul insulei, s-a ridicat sinistru, crescînd 
ca într-un coşmar, vaietul pe care îl mai auzisem... 
Dar asemenea vaiete nu mă mai puteau înspăiminta. 
Trăiam cel mult oroarea pe care mi-o inspira du- 
rerea cumplită a altei făpturi. 

Totuşi nu trebuia să uit că sint dezarmat. Am 
sărit între arborii dinspre mal și m-am strecurat 
către apus, pînă la cărarea asfaltată ce urcă de la 
treptele debarcaderului spre uşa bisericii bătrîne 
de şase veacuri. 

Am vrut să trec prin faţa acesteia spre podul de 
fier care leagă insula de ţărmul lacului. Dar m-am 
oprit scurt. Tălpile de cauciuc ale pantofilor îmi 
făceau pașii neauziţi. Fără să fiu simţit, 'am putut 
auzi limpede, în faţă, o întrebare care mă puse în 
gardă : 

— „..Meteorologul a rămas în bordei? Ce facem 
cu el? 

Răspunsul veni intempestiv : 

— Aruncă-l în lac cu maimuţă cu tot, dobitocule. 

Replica aceasta fusese rostită nu fără o nuanţă 
de umor, de vocea lui Reis. 

Uşa bisericii era întredeschisă. M-am strecurat 
tiptil înăuntru. 

Într-un sfeşnic lîngă altar ardeau cîteva lumi- 
nări subţiri. Îngenuncheat alături de iconostasul din 
dreapta, se ruga un om înalt și slab. Umerii înguști 
îi erau acoperiţi doar de o cămaşă largă. Din spate, 
îi vedeam ţeasta ţuguiată, pleșuvă ca o stîncă mă- 
turată de vinturi. Rugăciunea lui fără grai se 
transforma într-un murmur din ce în ce mai dis- 
tinct : | 

— ssăua... am.„.gile... ta... înge... voia... Zeule și 
maică... ridicatu-s-au împotriva... zidirea ta au... Pe 
cei ce-ţi aduceau prinoase ne-au despuiat şi ne-au 
jefuit de gloria... 

Pînă la sfîrşit murmurul se prefăcu într-un şuvoi 
de cuvinte rostite tare, cu un accent de ură indes- 
criptibil, aproape strigate : 

— .„„. ne-au luat avutul şi puterea puse în slujba 
ta... pedepseşte-i tu, Doamne... amuţească-le limba 
care blestemă şi gîndul diavolesc... pămîntul să-i 
înghită și veșnic să-i ardă... usuce-se ca pîinea ce 
o îmbucă şi inima să li se răsucească în piept, ca 
un șarpe strivit sub călciie. Ajută-ne nouă, milosti- 
vule și îndurătorule !. 

Ascuns în umbra greu de pătruns a peretelui 
dintre naos şi pronaos, am ascultat vrînd-nevrînd 
ciudata rugăciune. 

După ce a tăcut, fantasticul personaj a rămas 
îngenuncheat încă puţin, apoi s-a sculat şi a început 
să măsoare cu pași mari biserica, din uşă pînă în 
altar. I-am văzut faţa la lumina tremurată a lumiî- 
nărilor. Îl recunoscusem de altfel şi după glas. Era 
arheologul Florian. 

Prudenţa mă făcea să rămîn ascuns, adresînd în 
sinea mea o mulţumire fierbinte arhitectului necu- 
noscut ce ridicase un zid, exact acolo unde aveam 
eu nevoie de umbra lui. | 

Şi încă ce nevoie aveam! Nu trecu mult şi din 
întunericul de afară răsări silueta bondoacă a lui 
Reis. După tonul său am bănuit că întîmpinase noi 
pricini de supărare. 

— Ți-am interzis să mai faci panoramă şi să 
aprinzi luminări noaptea — zise el răstit. 

— Tu n-ai dreptul să-mi interzici mie nimic — 
se înecă arheologul sufocat de indignare. Te ascund 
în tainițele lui Vlad Țepeș, fiindcă vreau eu și 
fiindcă... 

— Ascultă-mă, căpăţinos bătrîn, dacă nu-ți ţii 
sticleții în colivie — începu trivial celălalt. 

Tonul său era atît de ameninţător şi de hotărit, 
că Florian tăcu... dar tremura de enervare. 

Bondocul a tăcut şi el. Cînd începu iarăşi să vor- 
bească, își înmuiase glasul în mod sensibil. 

— Ar trebui să te gîndești și dumneata că dacă 
ne-au dibuit, aliluia !... Mie-mi ţîțiie inima și dum- 
meata te joci de-a... 

— Și de ce te-au apucat biţiielile, mă rog? se 
răsti Florian. 

Reis își puse bărbia în piept, gînditor, dar se 
hotărî să vorbească fără prea multă zăbavă: 

— Ei bine, dacă vrei să ştii, mereu am impresia 
că ne-au mirosit, că sînt pe urmele noastre... 

Prin urmare, Reis voia să-l pună pe arheolog în 
gardă fără să-i mărturisească faptul esenţial că a 
fost recunoscut și primejdia era iminentă. 

De altfel, Florian a înghiţit hapul aşa cum i-a 
fost oferit, fără să bănuiască pericolul. Mai mult 
decît atît: din replica lui se vedea că, deşi se arăta 
încă foarte supărat, atitudinea pocăită a bondocului 
îl calmase oarecum : 

— Hm... Ai nervi de cucoană isterică, băiatule... 
și te porţi ca un derbedeu. Îţi pun ultima oară în 
vedere... mă cheamă Matei Florian şi-ar însemna 
să-mi bat joc de tot trecutul meu şi-al înaintaşilor 
mei, dacă... | 

— Bine, bine, să nu ne mai certăm — îl între- 
rupse nerăbdător Reis. Dar fii mai prudent și dum- 
neata, altminteri, zău, nu știu cum se termină po- 
vestea asta. 

— Ţi-e tare frică ? 

Reis răspunse oarecum giînditor, concentrat : 

— Să-ţi fac o mărturisire: mie nu mi se pot 
atribui sentimentele individului de duzină. Şi am 
știut întotdeauna că nu sînt un asemenea individ. 
Eu îmi dau seama de primejdii, le măsor gradul 
și le ocolesc sau le desfid. Dar frică nu-mi e... şi 
nici milă. 

— Ba milă de păcătos să-ţi fie... și să-l lovești 
cît poţi de tare, ca în mîna ta să vadă mîna lui 
Dumnezeu, care îl pedepseşte... 

— Ei, uite, chestia asta cu pedeapsa lui Dum- 
nezeu îmi place, exclamă Reis. Păi sigur, asta și 
sint: un arghanghel cu spadă. 

— Faptele tale sînt drepte, nu zic altfel. Doar că 
în mintea ta nu există destulă lumină să-ți dai 
seama că lupţi pentru apărarea tradiţiilor. neamului 
care... 

— Aud? De ce neam e vorba? se înveseli bon- 
docul. Eu, bătrine, mă bat cu comuniştii, pentru că 
vreau să fiu covirşitor mai bogat decît cei mulţi, ca 
să fiu foarte puternic. Nu sînt frumos, dar dacă o să 
am bani, femeile au să-mi cînte în coruri, ca serafimii 
şi heruvimii, iar bărbaţii... Dar ţi-am mai spus eu 
Și altă dată... N-am nici o vină dacă dumneata, deşi 
urmărești cam același lucru, îi spui puţin mai alt- 
fe... 

Liniştea celor cîteva clipe de tăcere păru deose- 
bit de profundă, după accesul de limbuţie a lui 
Reis. 

În vorbele acestuia interveni apoi o notă de auto- 
ritate reținută : 

— Deocamdată, stinge, te rog, luminările! Fra- 
tele Ghenadie, sau cum bunică-sa îl cheamă, poate 
să se întoarcă de la praznic şi mie nu-mi place de 
loc mucenicul ăsta gras, deși vorbeşte popește, ca 
dumneata... Prea face pe idiotul! 

Tocmai mă întrebam dacă nu cumva era unul 
de ai lor și călugărul obez căruia i se încredinţase 
paza bisericii. Din vorbele spionului trebuia totuşi 
să înțeleg că nu? 

— Mă întorc ceva mai tirziu — spuse Reis cu 
oboseala în glas și, spre uşurarea mea, ieși fără să 
observe nimic suspect. 

Respirația reţinută îmi devenea tot mai penibilă 
în atmosfera saturată de miros de tămiie şi sper- 
manțet topit. Rămas numai cu arheologul, după 
cîteva minute încercai să mă strecor afară. Sînt 
sigur că n-am făcut nici un zgomot. Totuşi bătrînul 
m-a simţit, fiindcă a întors capul spre mine cu o 
agerime de care nu-l credeam capabil și m-a pironit 
cu doi ochi gălbui, injectaţi. 

Simulînd cu desperare că vin dinspre ușă, deschi- 
sei. eu vorba : 

.— Bună seara. 

Părea nehotărit. 

— E o noapte minunată... spusei cu îndrăzneală. 

Mă fixa mai departe, în tăcere, cu ochii lui impuri 
Şi sticloşi... 

— Mă plimbam... și nu puteam să-mi aduc aminte 
de... o inscripţie slovenească. Ştiţi, te obsedează cîte- 
odată un lucru, de nu poţi trăi liniștit... 

Îmi dădeam perfect seama că nu izbutisem să 
fie convingător. 

— Ce bine îmi pare că v-am întîlnit! adăugai 
cu o bucurie ridicolă. 

Fals! Fals! strigam în sinea mea, admonestîn- 
du-mă ca un profesor de canto, căruia un afon îi 
ultragiază urechile. 

Întrebarea arheologului porni cu o întîrziere grea 
de bănuieli... de bănuieli aproape confirmate: 

— Şi... de ce inscripţie e vorba? 

— Aici, în dreapta pronaosului, inscripţia de pe 
piatra de mormiînt al lui Udrea. 

Făcu cîțiva paşi pînă la iconostas, smulse o lumi- 
nare din sfeșnic şi reveni la locul unde mă aflam: 

— Poftim, citeşte ! 

Nu m-aș fi aplecat chiar dacă puteam citi ce scrie 
acolo. 

— Nu cunosc slavona bisericească. 

Îmi rînji în faţă: 

— Nu ştii slavoneşte și vii noaptea să descifrezi 
inscripții slavone... Grozavă idee! 

— Nu prea m-am gîndit la asta... — răspunsei 
liniștit. 

De aici înainte nu-mi rămînea decît s-o fac pe 
prostul. Continuai deci cu tupeu: 

— ..„. dar dacă mi-aţi traduce, v-aş rămîne recu- 
noscător... vă ţin eu luminarea. 

— Mm — mirii el alarmat, retrăgîndu-se un pas. 
Nu te osteni. Ţi-o pot spune şi pe dinafară. 

Și continuă pe un ton neutru, ca un ghid de 
muzeu care ar fi repetat a mia oară o lecţie știută 
pe de rost: 

— „A fost tăiat dumnealui Udrea, de către Mir- 
cea Voievod, în satul Onceşti ; a fost fiul lui Dra- 

gomir, postelnicul, şi al jupîniţei lui, Marga; în 
anul 7061, luna lui noiembrie 14.“ Uite, alături, şi 
mormintele celorlalţi trei fii ai postelnicului Dra- 
gomir — jupan Barbu, jupan Crăcea şi stolnicul 
Radu — tăiaţi în București de Alexandru Voievod, 
şaptesprezece ani mai tîrziu. Făceau parte dintr-o 
familie de boieri mari, cu trecere la Sublima Poartă. 
Voievozii nu i-au putut răbda. 

— S-or fi amestecat în intrigile ce făceau şi des- 
făceau domniile — zisei eu într-o doară. 

— Din spiîrcuirea boierilor n-a ieşit nimic bun 
niciodată — replică arheologul categoric. 

Și după un răstimp: 

— Vrei să ştii poate unde este mormîntul lui 
Vlad Dracul ?... 

— Priveşte colo în stînga, lîngă intrare! po- 
runci el. 

Ca să-i dau ascultare în momentul acela, tre- 
buia să-i întorc spatele. Dar nu eram eu omul care 
să comită asemenea imprudenţe. Îl priveam mai 
departe în ochi cu încăpăţinare şi mă gîndeam 
dacă-i oportun s-o şterg lăsînd la o parte orice 
explicaţie. Neîndoielnic, aş fi fugit din insulă fără 
nici un regret pentru lecţia de istorie a bătrînului 
bandit, însă cu simţurile mele ascuţite, de cîteva 
clipe aflasem un lucru pe care probabil Florian nu-l 
ştia. Altfel nu s-ar fi ostenit să trăncănească — 
evident ca să cîştige timp. 

Într-adevăr, nu mă puteam înșela: dincolo de 
uşa întredeschisă a bisericii, calea mi-era tăiată de 
una sau două persoane. Mă înfundai în semiîntu- 
nericul dintr-o strană. Cel puţin aşa aveam spatele 
acoperit. 

Cuvintele lui Florian, la început indiferente ca 
într-un somn hipnotic, căpătau cu încetul viaţă, 
ceea ce le dădea un caracter din ce în ce mai per- 
sonal. Îl priveam de la doi paşi, crispat, în aştep- 
tare. Se rezemase de braţul altei strane. Abia 
acum îmi dădeam seama cît este de bătrîn. Sprin- 
teneala şi vorba lui agresivă te induceau în eroare. 

— Vrei să ştii cum a murit şi a fost înmormîntat 
Vlad Dracul, viteazul domnitor care a umbrit pă- 
mîntul cu păduri de ţepi şi i-a măcelărit pe boierii 
cei mari? Numai eu ştiu cum s-a întîmplat asta... 
Și am ţinut descoperirea pentru mine... N-am nevoie 
de recunoştinţa poporului... 

Stăteam prost dacă începuse să-și dea arama pe 
față. Glasul îi devenise sarcastic, plin de răutate. 

— Dar cu tine, tinere besmetic, care cauţi noap- 
tea, hm... inscripţii slavone, voi fi generos. Am 
să-ți povestesc... 

În voce îi clocotea o mînie, pe care nu mai putea 
să și-o stăpinească. 

Afară, pe asfalt, se depărtară pași furişaţi. Din 
întuneric mă mai pîndea oare cineva? În orice 
caz, pare-se, aveam un moment de răgaz. 

— Că moartea l-a ajuns la Bălteni ştie toată 
lumea. Dar cine l-a ucis, ai? Am să ţi-o spun, 
fiindcă încep să cred că n-ai să pălăvrăgești. 

Licărul palid al lumînărilor îmi permitea să des- 
lușesc privirile arheologului, rătăcite deodată ca în- 
tr-un acces de demenţă. Mă sculai din strană şi făcui 
doi pași sub cupola pantocratonului. Ce n-aş fi dat 
să pot străpunge întunericul, ca să ştiu ce mă 
aștepta în uşa bisericii ! 

În spatele meu, bătrînul hiîriîi: 

— Stai pe lespedea... 

Mă întorsei brusc, acţionat numai de senzaţia 
sonoră. 

— „..pe lespedea rotundă pe care-şi făceau ultima 
rugăciune osîndiţii la moarte. O aruncaseră afară. 
Eu am pus-o la locul ei. he 

Vorba i se transformă într-un soliloc mormăit : 

— Şi tu ai... da. Prea te interesează inscripțiile 
slavone ! 

Se uită la mine pe furiș, cu o șiretenie de nebun, 
apoi zise tare: 

— Nu-mi scapi tu mie, puişorule. Ai căzut în 
capcană... 

Așşteptarea, ameninţarea nevăzută a fiarelor 
umane care mă pîndeau în beznă mă cam scose- 
seră din sărite. Simţeam nevoia să fac ceva care 
să lămurească situaţia. Așa că am primit cu un 
sentiment de plăcere declararea făţişă a ostilităţilor 
și am răspuns spontan, scurt: 

— Nu mi-e frică! 

— Cum!? Ce ai zis!!? Nici ţie nu ţi-e frică!? 
se 'miră arheologul din ce în ce mai ameninţător, 
bijbiind de-a lungul stranelor. I-auzi dom'le, nu-i 
e frică !... Da să-ţi fie — răcni nebunul trăgînd cu 
mîna de un obiect fixat pe zid. 

În aceeaşi secundă m-am aruncat în lături, răs- 
turnînd cu mîna o lumînare aprinsă care-mi fripse 
degetele. Cu zornet prelungit de lanţuri, de sus, 
de sub turla cea mare, căzu lîngă mine pe lespede, 
zguduind pămintul, roata grea a candelabrului de 
fier bătut cu ciocanul, pe care Florian o suise la 
loc după ce aceasta rătăcise timp de trei secole. 

Cînd mi-am dat seama exact de ce se întîmplase, 
mă sprijineam cu ambele palme de piatra tocită 
și slinoasă a pardoselii. Am sărit în picioare și 
m-am repezit spre ușă. Dar nebunul se azvirli pe 
burtă și mă prinse de o gleznă. Am căzut înainte, 
proiectat pe lespezi de viteza cu care fugeam şi 
m-am lovit la un cot atît de tare, că aproape am 
leșinat de durere. Însă mi-am revenit repede. Flo- 
rian se dezlănţuise într-o criză de demenţă şi arăta 
îngrozitor la vedere. Jucînd în jurul meu ca într-un: 
coșmar, urla : 

— Şi tu ai să mori! Şi tu ai să mori! Stăpinul 
insulei sînt eu... eu singur... și cine vrea să-i cu- 
noască secretul... ă 

Dar n-a apucat să termine. Trosnetul sec al revol- 
verului pe care-l ţinea în mînă Reis, răsărit deodată 
în cadrul uşii, i-a închis gura pentru totdeauna. 
Același revolver îşi îndreptă ţeava către mine exas- 
perant de încet, cu o hotărîre înfiorătoare. 

— Tovarăşul Andronic şi-a trăit ultimul capitol 
al unei vieţi scurte, dar active — şuieră spionul.. 

— Strașnic exerciţiu pentru bolnavii de inimă! 
replicai eu cu entuziasm. 

Reis gemu de ciudă. Însă glonţul n-a mai pornit. 
În spatele banditului se ivise Ştefan Orza şi în 
urma acestuia, fără nici un zgomot, ca nişte umbre, 
mai mulți ostaşi din unităţile de securitate. 

— Miîinile sus, Reis! strigă Orza tunător. 

Apoi, tot atît de crunt, dar mulţumit de sine: 

— Aşa, domnule Nazim Reis, să nu te împingă 
gîndul cel rău să mă contrariezi! Am uneori ieşiri 
foarte primejdioase şi reflexele cam pripite, lua-te-ar 
dracu' de nemernic să te ia! 


TAINIȚA 


N-am dat niciodată aventurii semnificaţia unei 
evadări în lumea himerelor. Pentru mine, aventura 
reprezintă mai degrabă posibilitatea de a dovedi 
curaj şi prezenţă de spirit, de a cunoaște necunos- 
cutul, de a lămuri misterele ce se cer dezlegate în 
folosul omului. Dar în situaţia în care m-am aflat 
eu în zilele acelui sfîrşit de vară, determinant a 
fost pentru mine și sentimentul că sînt dator să 
acţionez. 

Atunci cînd agenţii străini se strecoară cu in- 
tenţii dușmănoase pe pămîntul patriei, e de datoria 
oricărui cetățean să contribuie la demascarea şi ares- 
tarea lor. A contribui la arestarea agenţilor străini 
nu trebuie să însemne însă dreptul de neconceput, 
donquijotesc, de a te substitui ca detectiv amator, 
organelor de securitate. Surprinzîndu-l pe spion 
sau pe diversionist asupra faptului, oricine poate 
şi e obligat chiar să-l împiedice a-și desăvirşi crima, 
să-l oprească să dispară, să nu-l scape din ochi 
pînă la intervenţia organelor puterii de stat. Dar 
atit. Nimeni n-are voie să-și riște prosteşte viaţa 
sau să-l sperie pe uliu, înainte ca el să calce în 
ochiul laţului ce-i este pregătit. 

lată o problemă la care Ştefan Orza m-a silit 
să mă gîndesc cu toată seriozitatea. 

— Dar trebuia să văd ce se petrece pe insulă — 
m-am apărat eu. N-aveam nici certitudinea că or- 
ganele de securitate, sesizate de apariţia lui Reis 
și raporturile acestuia cu Vanini, vor sosi la timp. 

— Totuși mai la vreme decît am sosit nici nu 
s-ar putea — mi-o tăie scurt Orza. 

Avea dreptate. Avea incontestabil dreptate. Dacă 
ei n-ar fi apărut exact în momentul critic, proiec- 
tilul declanşat de mîna grăsuţă a lui Reis ar fi 
curmat brutal şirul temerarelor mele isprăvi. 

— Ajunsesem la capătul răbdării, Ştefane, m-am 
încăpăţinat totuşi să-mi justific discutabila iniția- 
tivă. Spionii se mişcă în jurul meu, iar eu sînt 
bănuit că am divulgat secrete pe care le-au furat, 
poate, chiar oamenii blestematului ăsta de Reis, ex- 
pediat adineauri de tine cu o gardă de onoare. 

— Starea ta sufletească poate _ constitui cel mult 
o vagă circumstanță atenuantă — rosti rece ofi- 
ţerul de securitate. 

Ţineam cu orice chip să lămuresc situaţia: 

— Intervenţia mea a stricat cu ceva? 

— E greu de precizat acum. Ignorăm încă prea 
multe lucruri — murmură Orza ginditor: 

Și după o scurtă pauză: 

— Spuneai că, certindu-se cu Reis, Florian a po- 
menit de nişte tainiţe... 

— Da. Bănuiesc că este vorba de tainiţele în 
care Vlad Ţepeş și-ar fi ascuns în 1462, la sfîrșitul 
primei domnii, tot ce putea ascunde din averea lui. 
Se referă la ele compilaţia lui Donado da Lezze: 
„Historia Turchesca“. Acesta pretinde că Mehmet 
al II-lea Cuceritorul, după ce l-a înfrînt pe voie- 
vod, le-ar fi descoperit şi le-ar fi jefuit. Am aflat 
toate astea, acum cîteva luni, chiar de la Florian, 
care a susținut întotdeauna că tainiţele se găsesc 
pe insulă — desigur fără să prevadă că, atunci cînd 
ar da peste ele, le-ar putea întrebuința în scopuri 
de spionaj. 

— la hai să-ţi mai vedem o dată urangutanul — 
i se năzări subit lui Orza. 

Într-un minut am fost în groapa bordeiului. Dar 
privirile însoţitorului meu n-au întîrziat asupra ca- 
davrului păros, întins atît de plastic pe pămîntul 
jilav. Fascicolul de lumină al lanternei sale de bu- 
zunar căuta peretele dinspre apus. Spre deosebire 
de ceilalți trei pereți — ca şi cum s-ar fi favorizat 
confortul vreunui locatar — acesta era acoperit 

aproape pină sus de nişte sciînduri lungi și late, 
acum putrede şi înnegrite de umezeală, bătute în 
doi pari înfipţi în colțurile bordeiului. Lipit::de 
căptușeala aceasta roasă de vreme se conservase 
destul de bine un pat simplu, cu picioare îngropate. 
Deasupra lui atîrna o rogojină prinsă în cîteva cuie 
ruginite. La nivelul patului, fixată iarăşi în cuie, 
aceasta se îndoia astfel încît îl acoperea în între- 
gime, cu picioare cu tot. Rogojina era mînjită şi 
stropită cu noroi, iar pe alocuri sfişiată. Dar un 
ochi atent putea să observe că nu este totuşi prea 
veche. Minaţi de același gînd, dintr-o dată, Orza 
și eu ne repezirăm la împletitura de papură. Jos 
decorul ! Scîndurile patului alunecară o dată cu ro- 
gojina (normal; n-aveau de ce să le bată în cuie) 
și căzură izbindu-se una de alta cu zgomote seci. 
Tăiată în lemnăria putredă a peretelui, se ivi o 
deschizătură înaltă de vreun metru şi îngustă cît 
să se strecoare un om. 

După ce a chemat în bordei doi dintre flăcăii ce-l 
însoțeau, întii a trecut prin ea Orza, cu lanterna 
electrică într-o mină şi revolverul în alta. După el 
au intrat cei doi ostaşi: un soldat înalt şi lat în 
spate cum n-am mai văzut niciodată şi un sergent 
cu trăsături aspre şi priviri tăioase ca niște brice. 
I-am urmat la un pas. 

Parcurcînd numai o jumătate de metru, de la pa- 
ravanul de scînduri, ne aflam în tainițele lui Vlad 
Țepeș. Fascicolul de raze ce ţișnea din palma ofi- 
ţerului de securitate se plimba pe zidurile boltite, 
construite din cărămida subţire a veacului 'al 
XV-lea, dizolvînd bezna unei încăperi joase și alun- 
gite, de forma unui tunel. Mirosea greu a mucegai 
şi a... tutun. Da, a tutun... ca şi cum în subterană, 
una sau mai multe persoane ar fi fumat ca... turcii. 
Neîndoielnic, nu-i puteam totuşi bănui pe ienicerii 
lui Mehmet al II-lea. Aceştia, săracii, muriseră fără 
să cunoască desfătările ciubucului din care vor sorbi 
urmașii. Pînă ce Columb să aducă din America 
tutunul, cartofii, porumbul, trebuiau să mai treacă 
cîțiva anişori. 

Ședeam pe o grămadă de pămint prăbuşită cu 
o parte a bolţii de cărămizi și ne aflam mai sus 
decît lespezile care pardoseau tainița. Celălalt capăt 
al încăperii părea că s-a conservat mult mai bine. 
În zidul care curma tunelul, se contura pata neagră, 
înaltă cît un om, a unei alte spărturi. În lumina 
lanternei, se vedea de la cîțiva pași, după culoare, 
că spărtura aceasta era veche, pesemne aproape tot 
atît de veche ca și subterana. Poate că o făcuseră 
chiar turcii, ştiind dintr-o sursă ori alta, că dincolo 
de peretele dinspre apus al tainiţei se află bogății 
și mai numeroase. 

Într-adevăr, judecînd după dimensiunile ulti- 
mei încăperi (mai largă şi mai adîncă), aici au putut 
sta ascunse comori ca-n peştera lui Ali-Baba. Dar 
ascunzătoarea nu mai conţinea nici grămezi de 
pungi cu florini ungurești și galbeni venețieni, nici 
feeria cerceilor, paftalelor, brăţărilor și inelelor în- 
chise în sipete cu flori de sidef, nici fulgerele sti- 
velor de cupe şi talere din metal preţios încrustat 
cu safire şi rubine, nici baloturile cu straie de 
samur mătăsos şi hermină albă ca zăpada. Sub 
bolta de care atîrnau zăbranicele zdrenţuite ale 
pînzelor de păianjen, se vedeau, într-un colţ, un 
pat primitiv, acoperit cu o pătură cadrilată şi o 
masă mică de lemn, pe care se profilau, în lumina 
lanternei, o valiză castanie şi o sticlă de rachiu de 
vin (cel puţin așa indica eticheta). 

Cîţiva paşi și valiza se afla în mîna lui Orza. 

— Un post de radio made în S.U.A. Era de 
aşteptat — murmură «el. 

Cercul luminos al lămpii electrice se mai plimbă 
puţin prin hruba umedă. 

— Pînă una-alta, să ieşim afară — conchise Şte- 
fan Orza cu glas tare. Răcea, rămii în bordei, la 
intrarea subteranei. Nimeni n-are voie șă treacă. 

— Am înțeles — răspunse scurt soldatul cel 
uriaș. Ceilalţi am urcat ginditori pe treptele de lut 
şi am zăbovit puţin sub cerul înstelat, chiar în 
dreptul ușii scunde a bordeiului. 

— A fost bătută în scînduri, spuse sergentul pri- 
vind-o cu atenţie. 

— Aşa se şi explică de ce personalul șantierului 
arheologic şi vizitatorii acestuia, atît de curioşi une- 
ori, n-au dat încă peste intrarea tainiţei — comentă 
Orza. În aparenţă ușa bordeiului era blocată. Banda 
de spioni n-o deschidea probabil decît la nevoie şi 
desigur numai noaptea. Camuflajul interior repre- 
zenta o măsură suplimentară de siguranță. 

Pe urmă, prietenul meu se apucă să spoiască cu 
fascicolul de raze al lanternei, sistematic, plin de 
răbdare, fiecare decimetru pătrat al aleii asfaltate 
ce ducea spre pod. Datorită scobiturilor care păs- 
trau încă apa ploii căzute în cursul dimineţii, nu-i 
fu prea greu să descopere ce căuta. 

— A fost o motocicletă cu ata — citi el cu uşu- 
rință pe asfaltul cenușiu inundat de lumină. Asta-i 
urma lăsată la plecare. Vezi? După ce roata ata- 
șului a trecut prin băltoacă, virtejul ei a aruncat 
picăturile de apă înapoi. Uite cum s-au alungit în 
sens opus celui în care mergea motocicleta. Priveşte 
Și aici. Roata a ieșit de pe asfalt şi şi-a imprimat 
pneul în pămînt. După adîncimea urmei, aș pune 
mîna în foc că ataşul nu era gol. Deci cu moto- 
cicleta asta au plecat cel puţin două persoane. Una 
a fost poate prietena voalată a lui Vanini. 

— Apropo de Vanini, ce spunea medicul ambu- 
lanţei ? întrebai eu cu timiditate vinovată. 

— Spunea că Vanini nu va putea vorbi o bună 
bucată de vreme de-aici-nainte... Dar mare pagubă 
nu-i. Și Orza schiţă cu îngăduinţă un zîmbet — 
primul de la întîlnirea noastră în insulă. 

Mi-am simţit inima mai uşoară şi am zîmbit 
Şi eu. 

— Îl avem pe Reis. Și-o să vorbească neîntiîr- 
ziat... pentru toţi ceilalți — mormăi el înclinîndu-se 
din nou asupra asfaltului. E drept că vinătoarea a 
fost cam slabă... din toată banda numai doi şobo- 
lani. Păcat !... Mai ales că, probabil, înspăimîntaţi 
de demascarea lui Reis la restaurant, s-au adunat 
aici în păr spre a stabili de urgență unele măsuri 

defensive... sau, aș paria, ca să declanșeze mai re- 
pede atacul... 

Și amuţi prelungindu-și neplăcut tăcerea. Apoi 
se îndreptă din şale și mă privi nemulțumit. Era 
evident că ştia şi unele lucruri despre care nu 
intenţiona să facă confidenţe. 

Eu aşteptam frămiîntat de întrebări. 

În apropierea podului dinspre miazănoapte, Orza 
se aplecă iarăşi asupra aleii asfaltate, mă rugă să-i 
țin lanterna şi scoase din buzunar cutia minusculă 
a unei rulete cu a cărei panglică îngustă se apucă 
să facă nişte măsurători minuţioase. 

Dar n-a avut linişte nici două minute. Din partea 
opusă a insulei, răsună o somaţie, pe urmă alta, pe 
urmă a treia, paşii celor care fugeau spre ţărmul 
dinspre sud şi în același timp detunătura unei arme. 
Cînd a izbucnit pocnetul acesteia, alergam deja prin 
faţa bisericii, în urma lui Orza. 

Toată gălăgia venea exact din locul unde debar- 
casem cu două ore în urmă. În apa pînă la ge- 
nunchi, trei ostaşi ocheau cu revolverele, printre 
trestii, silueta unui vislaș care se grăbea să se de- 
părteze în caiacul meu. În lumina palidă a lunii, 
omul și bărcuța erau doar două umbre contopite 
una într-alta. Fugarul ajunsese la vreo cincizeci de 
metri și părea neîndoielnic că nu vrea să asculte 
de nici o somaţie. Acum putea fi văzut bine şi de 
pe aleea care înconjura insula. Cele trei pistoale 
tunară cam în același moment, cutremurînd noap- 
tea şi speriind berzele adormite într-un cuib, un- 
deva pe aproape. Linia uşor îngroșată a caiacului 
se întoarse brusc de-a curmezișul, răsturnînd spre 
noi firul de umbră ce-l reprezenta pe vîslaş. Apoi, 
după ce mai alunecă puţin, rămase nemișcată. Prin- 
tre frunzişoarele măslinii ale brădişului și penele 
verzi ale rămurelelor de myriophyllum, un trup de 
om pornise spre miîlul gros de pe fundul apei, unde 
pădurea fosilizată își întindea de ani fără număr, 
oribile, hidoase, braţele ciuntite și negre ale cren- 
gilor. 

— Uf, cum mi-a scăpat! exclamă sergentul cu 
trăsături aspre, care mă urmase în subterană. Stă- 
tea în apă, ascuns de tufăriș, lighioana dracului. 

— Omul păcătuiește pe pămînt, dar greșelile sale 
sint judecate în ceruri — ne făcu pe toţi să tre- 
sărim un glas profund ca o notă joasă ieșită din- 
tr-un tub de orgă. 

Ne întoarserăm pe călciîie, în același timp, ca să 
vedem în lumina mai multor lanterne aprinse de- 
odată, un călugăr gras cu faţa ca o şuncă și comă- 
nacul aplecat pe o ureche. 

— E mai bine, frate Ghenadie, să-ţi aduci aminte 
că unii sînt judecați şi pe pămînt — zise Orza stă- 
pinit, dar evident enervat. 

Jambonul cu anteriu replică moale: 

— Toţi sîntem în mîna... 

— De ce aţi tras ?... Am găsit calul — nu-l lăsă 
să termine un plutonier major care apăru giîfiind 
din întuneric. A murit cu burta spintecată şi o rană 
în ceafă. L-au tîrît în lac, dar n-a fost prea greu 
de găsit. 

Era vorba de calul care în două rînduri cutre- 
murase noaptea cu vaietul său înfiorător. 


LA MIEZUL NOPȚII 


Într-adevăr, rănile cele mai dureroase transformă 
geamătul aproape uman al calului într-un vaiet im- 
presionant nu numai pentru cei ce-l aud întîia oară. 
Eu îl mai auzisem o dată în preajma unui grajd 
cuprins de flăcări, din care animalele au răzbit cu 
carnea aprinsă. Dar nu l-am recunoscut din prima 
clipă. Am ezitat să-l recunosc. Atit de cumplit se 
ridicase de astă dată peste apele adormite, din în- 
tunericul țărmului lor nordic (iluzia că s-a înălţat 
din insulă se datora apropierii acesteia de malul 
lacului). 

Cine ucisese calul, începeam să bănuiesc. De ce? 
Habar n-aveam. Un miliţian îl identificase și-l re- 
cunoscui și eu. Animalul aparţinea unui anume Stan 
Cudalbu care, ziua, făcea cu el cărăușie, iar noaptea, 
îl lăsa de obicei în timpul verii să pască pe un teren 
îngrădit cu un gard de nuiele, spart în mai multe 
locuri. = 

La vreo zece metri de locul unde calul căzuse și 
lăsase o baltă de sînge, oamenii lui Orza au desco- 
perit de asemenea, o bicicletă aproape nouă. Cine 
o părăsise ? Iată încă o întrebare la care nu puteam 
să-mi răspund decît prin presupuneri. 

În schimb am identificat cu ușurință cadavrul 
omului din caiac, pescuit în următoarele douăzeci de 
minute după fatalul incident. Fugarul era individul 
pe care-l lovisem cu capul în pîntece. Asta însemna 
că altcineva ocupase unul din locuri în motocicleta 
care a părăsit insula. În definitiv, cine se folosise de 
acest vehicul ? 

Dar Orza mi-a propus ca, deocamdată, să nu mă 
mai gîndesc la asemenea probleme și să merg la 
culcare. Am promis cu toată sinceritatea că voi face 
întocmai. De aceea pentru tot ce mi s-a mai întîm- 
plat în acea noapte nu port nici o vină. Aventura 
m-a urmărit pe mine și nu eu aventura. 

Eram sătul de emoţii tari şi simţeam nevoia unei 
destinderii. Aripa morţii fîlfîise prea aproape de tîm- 
pla mea, ca să nu simt acum, mai mult decît ori- 
cînd, nevoia de a trăi din plin, de a respira cu toată 
capacitatea plămiînilor. 

Aşa că, după ce am părăsit insula peste podul de 
fier, în loc să pornesc cuminte la dreapta, spre con- 
fortabila mea locuinţă, unde mă aștepta un volumi- 
nos roman de anticipație (ale cărui personaje se 
plimbau prin vreo trei-patru galaxii nestingherite 
nici de modestia autorului și nici de legile naturii), 
am apucat-o printre salcîmii pitici şi trandafirii săl- 
batici care mărgineau aleea din faţă. Dintr-o parte 
și alta mă învăluiau miresmele pămîntului, izul de 
baltă al apelor verzui de care nu mă depărtasem 
prea mult şi un miros piperat de cimbru, ce-mi giîdila 
nările. Mă simţeam bine. Bolta senină era ţintuită 
cu stele scînteietoare, iar torentul selenar de lu- 
mină irizată mă predispunea la visare. După ce am 
trecut de cotitura pe care aleea o făcea spre dreapta, 
îndreptindu-se astfel spre răsărit, într-un parale- 
lism relativ cu ţărmul lacului, am mai mers cîteva 
minute. Drumul neîngrijit se prefăcuse într-o cărare 
ierboasă greu de distins pe cîmpul ce-l străbătea 
pînă în apropierea Institutului de neurochirurgie. 
M-am culcat cu fața în sus pe iarba jilavă. 
Răcoarea ei îmi transmitea în palmele încinse o sen- 
zaţie înviorătoare. Acoperită de nori subţiri, luna 
se vedea ca printr-un voal transparent, pe care-l 
scălda în ape roşii, verzi şi viorii. Se crease pe în- 
cetul în jurul meu o atmosferă de așteptare miste- 
rioasă, negrăit de dulce. 

Am sărit în picioare fără să ştiu ce vreau și am 
plecat mai departe, spre Institutul de neurochirur- 
gie. Abia cînd am ajuns în dreptul locuinţei pro- 

fesorului Scarlat și a colaboratorilor săi — o clădire 
severă, dar înveselită de iedera ce se căţăra pînă 
deasupra ferestrelor etajului al doilea — mi-am 
mărturisit că vreau s-o văd neîntîrziat pe Mihaela. 
Ceasornicul meu brățară arăta însă miezul nopții. 
Ora întilnirii trecuse cam de mult. Nu mai era ni- 
mic de făcut. Totuși, tiptil, ca şi cum m-aș fi temut 
ca scrîșnetul pietrișului sub picioare să nu tre- 
zească pe cineva, am intrat în curtea mare, înmires- 
mată de parfumul insinuant al straturilor de regina 
nopții. M-am oprit în umbra teilor ce acopereau o 
parte din faţada casei. Lumina ardea într-o singură 
fereastră, fereastra camerei de lucru a profesorului. 
Încolo, toate geamurile priveau oarbe, pline de beznă. 
Mă simţeam mai bine aşa. Altfel aș fi avut impresia 
că mă iscodesc zeci de ochi indiscreţi. 

Am aprins o ţigară și i-am sorbit fumul cu nesaţ. 
Dar, cînd am aruncat-o pe iarbă, ţigara nu arsese 
pînă la jumătate. O emoție puternică îmi cuprinsese 
toată fiinţa și inima îmi bătea parcă speriată. Făcu- 
sem o constatare. La primul etaj, era deschisă o fe- 
reastră, fereastra Mihaelei, fereastra din dreptul 
bătrînului tei căruia în primăvară grădinarul îi 
scurtase crengile ce se izbeau, în bătaia vîntului, de 
geamuri și de zidul cenușiu al fațadei. 

Ciţiva pași... un salt... și m-am apucat cu mîinile 
de prima creangă. Apoi, în picioare, pe aceasta, m-am 
agăţat de alta, de pe care am ajuns pe o cracă groasă, 
chiar în dreptul ferestrei. 

În cameră nu distingeam nimic altceva decît o 
pată de lună pe un covor înflorat. Am ezitat o clipă, 
întins ca o coardă, dar în jurul meu parcă totul mă 
îndemna să îndrăznesc : greierii ce ţiriiau exaspe- 
rant, cataracta înnebunitoare de lumină selenară, 
telurica respirație vegetală a nopţii... Și am sărit 
înăuntru. Nu a fost greu... 

„„„Despre ceasul ce a urmat, despre sărutările şi 
îmbrăţișările lui, n-aș vrea să vorbesc cu îrivolitate. 
Atunci m-am simţit mai fericit ca niciodată. Şi deși 
un ceas nu-i o veșnicie, mi-a părut că ceasul acela 
a trecut mult prea repede. 

Se făcuse ora două, cînd a bătut în ușă Elena 
Marian. Se cunoştea că venise în fugă de la o 
oarecare distanţă. I se auzea șuieratul respirației 
precipitate și abia putea să mai vorbească: 

— Tovarăşă Tudor!... Vă roagă... tovarășul pro- 
fesor... să veniţi de urgenţă... Îl operează pe Darie... 

Bineînţeles, Mihaela a promis că vine deîndată. 

Am lăsat-o cu un simțămînt dureros să se scoale 
de lîngă mine... Întrebarea am pus-o înciudat : 

— De care Darie este vorba? De colaboratorul 
lui Scarlat ? 

— Da. Se află în comă de ieri la amiază... Cu 
toate eforturile făcute pentru salvarea lui... 

„După ce Elena Marian a bătut şi în alte uși, pașii 
începuseră să forfotească pe culoarul întregului 
etaj. Din curte. se reilectau luminile aprinse în în- 
căperile alăturate. 

Mihaela se mișca pe întuneric continuînd să vor- 
bească abia auzit. 

— Cancerul i-a distrus lui Darie ambii plămîni... 
Profesorul e foarte afectat de nenorocire... Vrea să 
experimenteze o operaţie nemaiauzită... 

După o clipă, aprinse lampa de lingă pat şi se 
examină fugitiv în oglinda toaletei. 

— Am să-ți povestesc după ce se termină... 

Pe urmă veni lingă mine și mă sărută lung, cu 
toată căldura. 

— Am să încui eu ușa. Pînă mă înapoiez, să 
dormi, dragul meu. (Şi cu nesfîrșită grijă în glas: 
Să nu încerci să pleci pe unde ai intrat... Nu vreau 
să-ţi frîngi gîtul... Mă înţelegi ? În fond, acum, în 
afară de dragostea noastră, mai are ceva importanţă ? 

La fel gîndeam și eu. Ce importanţă puteau să 
mai aibă pentru noi biîrfelile răuvoitoare ? Îmi gă- 
sisem doar marea iubire, femeia pe care aș fi vrut 
s-o păstrez toată viaţa. 

Rămas singur, în întunericul plăcut al camerei 
care devenise pentru mine într-un timp atît de scurt, 
nespus de intimă, plină de farmecul lucrurilor mult 
îndrăgite, am savurat cîteva. minute mulțumirea pe 

care o încercam că mă aflu aici. Pe urmă, mi-am. 
tras un scaun lîngă fereastră. 

În sufletul meu se aşternuse liniştea cuprinză- 
toare şi măreaţă a stihiilor reintrate în matca lor, 
după ce s-au zbuciumat frămîntate de furtună. Și 
mi se părea că natura toată se afla în unisbn cu 
mine, că particip la tainica ei comuniune. 

N-am tras storul camerei decît într-un tîrziu. 
Somnul continua să fugă de mine. Am aprins lampa 
mică de pe noptieră. Aș fi vrut să citesc ceva, dar 
în cercul de lumină proiectat de abajurul trans- 
lucid, pe care fusese zugrăvită o întreagă grădină 
de portocali cu îructe de aur, nu se vedea decît un 
album de fotografii. 

Toate o înfățișau pe Mihaela: Mihaela pe plajă, 
în costum de baie, periectă şi graţioasă; Mihaela 
ca alpinistă, îmbrăcată cu o vestă colantă pe mijlo- 
cul ca un lujer şi bustul armonios ; Mihaela surîzînd 
proaspătă și strălucitoare, în peisajul primăvăratic: 
al unei livezi cu pomi în floare; Mihaela la bal, 
cu umerii şi spatele de o statuară gingășie, dezgolite 
de o rochie, care probabil ca să compenseze risipa 
făcută cu poalele lungi, fusese concepută în partea 
de sus, în spiritul unei mari economii de metraj... 
Nu bănuisem că Mihaela este înclinată să întreţină 
un cult al propriei ei frumuseți. Dar eram fericit. 
Și gindul nu mi-a stăruit nici asupra acestei pro- 
bleme. M-am mulţumit să-mi însușesc cele două 
fotografii despre care am vorbit într-un capitol pre- 
cedent al povestirii mele şi pe care le păstrez de 
atunci într-o casetă, împreună cu alte vestigii ale 
trecutului. 

Albumul Mihaelei o dată răsfoit, am simţit ne- 
voia să-mi aprind o ţigară și am întins mîna spre: 
haina aruncată pe un scaun. Portţigaretul de metal 
mototolise în fundul buzunarului o hîrtie. Sînt un 
om ordonat. De aceeâ am scos-o împreună cu cutia. 
plată a portţigaretului şi am despăturit-o, ca să văd 
ce conţine. Ei, dar asta ce mai era!? Pe o coală 
de hîrtie obişnuită, care îusese îndoită în patru, se 
alinia un singur rînd de litere caligrafiate mare și 

foarte lizibil, fără legătură între ele: atswefwe 
lxehujraksevn 

Pe cealaltă faţă a hirtiei, zmîngălit cu un creion 
roşu, se puteau citi alte două litere și o cifră: 


J T 4 


Aşadar un document cifrat! Alunecase din por- 
tofelul individului ucis în caiac. Portofelul îl pre- 
dasem lui Orza, dar hîrtia asta rămăsese la mine 
fără să vreau. Cum naiba se întîmplase? Situaţia 
era mai mult decît supărătoare. Importanța docu- 
mentului putea fi mare... imediată. Îl priveam in- 
tens ca și cum ar fi fost posibil să-i pătrund astfel 
ameninţătorul înţeles... Şi ideea mi-a venit firesc, 
lăsînd mai puţin loc în cugetul meu întrebărilor 
chinuitoare. La urma urmelor, de ce să nu-l pot 
descifra şi eu ? Cheia... cheia poate o aveam: so- 
nata opus 324. 

Am scris repede pe notesul meu de buzunar Li- 
terele alfabetului latin, numerotîndu-le în ordinea 
cea mai obișnuită pentru majoritatea limbilor ca- 
re-l folosesc : 


a 1] n 14 
b 2 o 15 
Cc 3 p 16 
d 4 q 17 
e 5 r 18 
f 6 s 19 
g7 t 20 
h 8 u 21 
i 9 v 22 
j 10 wW 23 
k. 11 x 24 
1 12 y 25 
m 13 z 26 


Am copiat apoi întregul şir de litere misterioase, 
înscriind dedesubt, de la stînga la dreapta, în mod 

repetat, presupusa cheie, așa încît fiecare literă să 
cadă pe o cifră: 


xervjratsweîwelwgaizqdiaksevn 
3243 24324 3 243 2493243243243 2432 


Adunînd cifra respectivă cu numărul de ordine 
al fiecărei litere şi înscriind în dreptul sumelor 
semnele corespunzătoare, rîndul obţinut n-avea nici 
un sens. Acelaşi lucru mergînd prin scădere către 
inceputul alfabetului. Dar n-am fost de loc deza- 
măgit. Mă aşteptam. În alfabetul întrebuințat de 
spioni, literele aveau o poziție specială. Iată deci 
ce surprinsesem eu cu luni în urmă în emisiunea 
postului de radio clandestin. Înșiruirea lor se afla 
însemnată chiar pe primele file ale carnetului ce-l 
aveam în faţă, aşa cum o scrisese după dictarea lui 
Vanini. 

Am numerotat-o cu înfrigurare : 


Dita za o“nNI5 


pi pa he 


Folosindu-mă de alfabetul spionilor, am început 
prin a scădea din numerele de ordine ale semne- 
lor documentului, cifrele cheii (pe care, la restau- 
rant, tot imprudentul Vanini le rostise în auzul meu, 

desigur ignorînd totul în ce mă priveşte. Făcînd 
această operaţie am obţinut următoarea serie : 


1065552122 52118 921 13 1722 13 1016520923 
Acesteia îi corespundeau literele : 
twooclockscarlathouse 


M-am uitat peste ele o dată, de două ori, de trei 
ori: și am tresărit. Evrika! Aveam deci noroc. Le- 
gînd literele în cuvinte se putea citi : „„Lwo o'Clok...“ 
— da, şi mai departe: ,,...scarlat house“. „Two 
o'Clok, Scarlat house“ — adică, traducînd din en- 
glezește : „Ora două, casa lui Scarlat“. 

Indicaţia J T 4 de pe faţa cealaltă a hiîrtiei nu 
putea să fie decît simbolul unui adresant. Aveam 
deci în faţa mea o scrisoare... o:scrisoare care sta- 
bilea o întîlnire urgentă şi importantă. Cel căruia 
i-o luasem era mesagerul... De aceea fugea... se gră- 
bea. S-ar fi putut să fie şi altfel, dar eu eram sigur 
că am înțeles situaţia reală. 

Este adevărat că la această concluzie ajunsesem, 
în primul rînd, datorită triplei șanse care mă fa- 
vorizase  dăruindu-mi prin coincidenţe rare atît 
textul mesajului cifrat, cît şi elementele folosite 
pentru alcătuirea lui. Dar și întîmplările de acest 
fel își au rolul lor în viața omului. Desigur, un ase- 
menea noroc nu poate însoți pe nimeni de-a lungul 
unei întregi existenţe. Pe mine m-a însoţit însă cel 
puţin o bucată de vreme și a fost una dintre cauzele 
orientării mele către acţiunile din care riscul nu 
este de loc exclus. 


PRIMEJDIA E IMINENTĂ 


Arătătoarele ceasornicului meu indicau neîndoiel- 
nic ora două şi cincisprezece minute. Pînă m-am îm- 
brăcat şi am ajuns la fereastră, au trecut doar 
citeva clipe. Scrisoarea cifrată se putea referi la 
ora două din zi sau din altă noapte. Mi-aş fi putut 
spune de asemenea că, după presupunerile mele, 
ea nici n-ajunsese la destinatar şi, în plus, banda 
de spioni îşi pierduse probabil componenţii cei mai 
importanţi. Dar ce ştiam eu la urma urmelor ? Dacă 
primejdia rămăsese totuşi iminentă ? Trebuia ne- 
apărat să-l previn pe Orza. Am încălecat deci per- 
vazul ferestrei și mi-am făcut vînt cu mîinile. Pot 
să sar şi de la etajul al doilea fără să-mi pricinuiesc 
vreun rău. Am învăţat asta de la un acrobat. Inspiri 
adînc, îţi dai drumul în jos cu tălpile puţin de- 
părtate şi trunchiul nu prea aplecat în faţă — ca 
să nu cazi în nas — şi iei contact cu pămîntul, pe 
vîrful picioarelor. 

Dar de astă dată am avut ghinion. În cădere era 
cît p-aci să-l zdrobesc pe amicul Tănăsoiu, pe Cotoi, 
care, cu frezura şi toaleta tot atit de impecabile ca 
și seara la chermesă, se întorcea acasă la ore mici, 
păşind cu mersul lui săltăreţ, pe aleea de sub fe- 
restrele clădirii. | 

— Ddde unde dracu... — se bilbii el. 

Apoi ridicîndu-și privirea ca să se uite la tei: 

— Ce... ce făceai acolo sus... în copac? | 

— Am scris un sonet închinat lunii — îl lămurii 
cît se poate de liniștit, înainte s-o rup la fugă. 

După ce am constatat fără să mă opresc că la 
fereastra micului birou pe care Scarlat îl avea în 

corpul locuințelor lumina se stinsese, crezui că e 
mai potrivit să ajung la clădirea cea mare a insti- 
tutului, în care se aflau laboratoarele, sălile de di- 
secție, vivariile, amfiteatrele, sălile de studiu, bi- 
blioteca, sălile de operaţii și saloanele spitalului. 
Am străbătut ca un fulger aleea care leagă cele 
două construcții, am urcat trei cîte trei treptele 
peronului dinspre laboratoare, am pocnit de pereţi 
uşile batante, spre indignarea personalului de ser- 
viciu, şi am dat buzna în cabinetul profesorului. 

Era singur. 

— Vă rog să mă iertaţi, gifii eu. Aici se pregă- 
teşte... 

Alarmat, doctorul Scarlat mă privea în timp ce, 
fără să mai termin fraza, formam un număr de te- 
lefon pe care-l ştiam şi fără agendă. 

— Alo... Alo... Vă rog, maiorul Orza e acolo ?... 
Atunci daţi-mi-l pe tovarășul Cosma... E foarte ur- 
gent... E vorba de viaţă și de moarte... La aparat 
Șerban Andronic, tovarășe Cosma. Vorbesc de la 
Institutul de neurochirurgie... Aici se va întîmpla un 
lucru foarte grav... Nu știu deocamdată ce şi nu pot 
explica nimic la telefon... 

Dar tăcui contrariat. Locotenentul se răstise în 
receptor, scurt, cu glas înfundat: 

— Îţi ordon să nu mai întreprinzi nimic şi să nu 
vorbeşti nimic, pînă nu te întrebăm noi. Aşteaptă 
fără să dai de bănuit că ştii ceva. 

Și puse receptorul în furcă. 

Era uşor să ceri discreţie... Dar tovarășul locote- 
nent habar n-avea că existau deja cîţiva oameni, 
care, văzîndu-mă trecînd ca o: torpilă, se întrebau 
probabil dacă mai sînt în toate minţile... Și profe- 
sorul, care mă privea cu expresia de teamă şi cu- 
riozitate avidă a celui ce vede un boa constrictor 
plimbîndu-se pe un bulevard!... 

Bineînţeles, lui a trebuit să-i mărturisesc esenţia- 
lul : că aveam indicaţii demne de luat în seamă asu- 
pra unui lucru oarecare ce se pregătea în jurul 
institutului de către un grup de agenţi străini. Nu 
s-a mirat. Se întreba doar care anume este obiec- 

tul rîvnit de aceştia. După părerea lui, existau în 
laboratoarele sale nenumărate descoperiri și inven- 
ţii demne să stîrnească poftele unor spioni. 

— Aş plăti nu știu cît să aflu, chiar acum care 
dintre ele este vizată — zise profesorul, vădit 
preocupat de această problemă. 

Și după o îndelungă tăcere: 

— Ce spun despre asta... tovarășii cu care ai 
vorbit la telefon ? 

— Spun să stăm liniștiți, ca să nu-i stînjenim pe 
cei ce se ocupă de drept de paza intereselor sta- 
tului. 

Urmă o altă pauză în dialogul nostru. 

— Hai cu mine prin laboratoare — se scutură 
în sfîrșit neurochirurgul de frămîntarea pasivă a 
grijilor pe care i le dăduse apariţia mea... — în 
această noapte e necesar să operez o mică trans- 
plantare, a cărei posibilitate cîţiva încăpăţinaţi o 
neagă... dar care trebuie să izbutească... trebuie... 

Şi se posomori deodată... Îl înțelegeam. Era doară 
vorba de Darie, unul dintre cei mai apropiaţi co- 
laboratori ai săi. 

— Totuşi avem niţel răgaz... Haide! zise el 
grăbit. 

Mergeam tăcuţi, în timp ce prin minte mi se 
perinda o idee sau alta. Cînd am ajuns la începu- 
tul culoarului larg al secției de electroterapie, mă 
gîndeam la falsa modestie a lui Scarlat, care nu- 
mea „o mică transplantare“ ceea ce, oricum, părea 
să fie mai rhult decit atit. 

'Consideraţiile pe care le făceam în forul meu 
interior au fost întrerupte de Mihaela, care s-a 
înfiripat pe neașteptate din umbrele unui coridor 
transversal. 

— 'Tovarăşe profesor — spuse ea privindu-mă 
mirată — doctorul Spînu crede că Peter Ewans 
ar mai putea-o duce vreo douăzeci şi patru de ore... 

— Şi eu cred la fel — adăugă cu timiditate. 

— Totuși moartea va surveni în următoarele trei 
ore — replică neurochirurgul, cu siguranţă abso- 

lută. Preparaţi-l pe Darie fără nici o grijă... pe 
răspunderea mea. 

Mihaela îmi zîmbi cald, apoi se întoarse şi dis- 
păru în întunericul coridorului pe care venise. 

Neurochirurgul porni înainte cu paşi măsurați. 
Mişcările îi erau hotărite şi se vedea limpede că se 
gîndeşte la ceva, cu încordare. Devenisem pentru 
moment neglijabil şi, mergind după el fără să mi 
se acorde nici o atenţie, mă simţeam puţin ri- 
dicol. 

N-aş fi vrut să-i tulbur reflecţiile, dar curio- 
zitatea nu-mi dădea liniște : 

— Tovarăşe profesor, ce-i cu Ewans ăsta care-i 
pe cale să moară şi ce legătură are el cu fizicianul 
Octavian Darie ? 

Scarlat mă privi nedumerit, ca un trezit din 
somn, apoi rise scurt, nervos: 

— He !... Chestia pare grozavă! Nu ?... E vorba 
de o simplă transplantare a întregului sistem ner- 
vos central. 

Îmi dădeam seama că trebuie să fi făcut o mutră 
expresiv idioată. Dar neurochirurgul continua foarte 
flegmatic : 

— Lui Darie, care este posesorul unui creier 
deosebit de înzestrat, ca să nu părăsească defini- 
tiv atelierul în care şi-a construit electroencefalo- 
retroversorul, îi e necesar un trunchi mai puţin 
găunos decît cel ce l-a slujit pînă acum. Bietul 
Ewans avea aşa ceva, dar nici o ţeastă nu rezistă 
unei cărămizi căzute de la o înălțime de zece 
metri. 

Ritmul în care profesorul îmi dădea explicaţii 
deveni mai grăbit : 

— Deci vor exista în lume, fără nici o legătură 
între ele, un creier cu prelungirea lui din canalul 
medular și — minus creierul — un trup în stare 
acceptabilă, conservat perfect o vreme după ce 
parte din sistemul nervos central a murit şi inima 
a încetat să bată. Sarcina mea este, ca împreună 
cu o echipă de neurochirurgi, să tai două capete 
lăsînd atîrnate de ele, ca niște cozi de zmeu, 

substanţele medulare scoase rapid din coloana ver- 
tebrală cu o pereche de duble ferăstraie electrice 
și, înjghebînd din două corpuri omeneşti trimise 
la reformă, unul bun, să cos artere carotide, vene, 
mușchi, fragmente disparate de esofag şi trahee, 
nervi cervicali, toracali, lombari și  sacraţi, să 
cîrpesc cu superacril vertebre, să mă folosesc de 
inimi artificiale şi alte aparate ingenioase, să in- 
jectez stimuline ori mai ştiu eu ce şi să fac încă 
două-trei mărunţțişuri menite să salveze potenţele 
creatoare ale lui Octavian Darie. 

Eram  epatat, bineînţeles, iar Scarlat savura 
împrejurarea din plin. Totuşi, într-un colț al minţii 
mele prindea tot mai mult contur conştiinţa nece- 
sităţii de a rezolva cu prioritate cu totul altă pro- 
blemă. Îmi căutam cuvintele cele mai potrivite, dar 
profesorul nu-mi dădu răgaz să vorbesc. 

Oprindu-se în uşa unui laborator, mă întrebă cu 
bunăvoința lui de toate zilele: 

— Ai văzut noile instalaţii electrice? Sînt în 
stare să producă curenţi foarte asemănători cu 
toată gama celor din creier. 

Scarlat devenise celebru în întreaga lume, tra- 
tind cu electricitate, după anumite procedee, nu 
numai bolile grave ale alienaţilor mintali, ci și 
deficienţele psihice mai uşoare. Această metodă 
terapeutică folosea o serie de electrozi trecuţi prin 
cutia craniană pînă la suprafaţa encefalului și chiar 
în profunzimile sale. Faptul devenise posibil da- 
torită inovațiilor uluitoare ale tehnicii operatorii a 
neurochirurgului. 

Succesele-i răsunătoare îi prilejuiau acestuia sa- 
tisfacții mari, dar şi nenumărate necazuri, deoarece 
încrederea pe care i-o acorda publicului devenise 
atit de exagerată, încît la orele lui de consultaţii 
se prezentau solicitanţii cei mai năstrușnici: ce- 
tățeni numiţi în posturi pentru care n-aveau însu- 
şirile necesare, dar care căutau să capete asemenea 
însuşiri printr-o intervenţie medicală, bărbaţi aduși 
de soțiile lor, ce voiau să le sădească definitiv în 
sistemul nervos central trăsăturile monogamiei, 

autori de literatură ştiinţitico-fantastică persecutați 
consecvent de fantezie și ciți alţii. Conștiinţa civică, 
ambiția sau slăbiciunea caracterului îi determina pe 
toţi aceştia să accepte pînă şi cuiele cu care neuro- 
chirurgul le-ar îi împodobit calotele de superacril, 
montate uneori în locul ţestelor naturale, părăsite 
în sala de operaţii. Firește, profesorul n-avea ce să 
le facă. Silindu-se să fie cît mai prevenitor, tre- 
buia să-și manifeste regretul că e neputincios în 
privinţa respectivelor metehne. Totuşi, adesea, so- 
licitanţii nesatisfăcuţi îl învinuiau de favoritism şi, 
vădit pe nedrept, chiar de venalitate. 

După ce mi-a arătat generatorii de curenţi, Scar- 
lat s-a oprit în prima sală din complexul labo- 
ratoarelor de fiziologie, ca să.ia în mînă o cutie 
neagră, aproape plată, asemănătoare cu unul din- 
tre tipurile de aparate fotografice moderne în vre- 
mea aceea. 

Într-adevăr nu greșisem. 

— E un aparat de fotografiat. Nu doreşti pentru 
bătrînețe o amintire din această noapte ieșită din 
comun ? Nu percepem nici o suprataxă pentru 
contribuția spectrului infraroșu — glumi profeso- 
rul pe un ton cam nepotrivit cu împrejurarea în 
care ne aflam (era tonul exagerat de binevoitor, 
cu o nuânţță de veselie căutată, pe care îl folosea 
conducîndu-i pe ziarişti prin institut). 

Începusem să obosesc. Existau în Institutul de 
neurochirurgie prea multe minuni ca să poată fi 
înghiţite toate dintr-o dată. Totuşi cerui cutia şi 
o examinai cu o curiozitate politicoasă. Nu era cazul 
să-l supăr pe profesor, înainte de a-mi răspunde 
la o întrebare... Dar o mică undă de oroare mă 
parcurse pînă în tălpi. Din locul unde aparatul 
trebuia să-şi aibă obiectivul, de sub un geam sub- 
țire, mă privea un ochi viu, a cărui pupilă întu- 
necoasă se închidea şi se deschidea în mijlocul 
globului gălbui, întocmai ca la pisici. 

— Da, nu te-nşeli, este un ochi... un ochi de pan- 
teră neagră — spuse profesorul. Fiziologii noștri 
au nevoie de divertismente. Ochiul e hrănit cu aju- 

torul unei minuscule inimi artificiale instalată în 
cutie. Excitaţiile retinei se transmit printr-un fir 
de cupru, întocmai fotografiilor comunicate prin 
fototelegraf, şi sînt înregistrate cu ajutorul unei 
aparaturi asemănătoare. Ochiul panterei este ne- 
contenit impresionat — chiar şi pe întuneric, de- 
oarece-i sensibil la radiaţiile infraroşii. Ca să fixezi 
pe peliculă un anumit moment, apeşi pe butonul 
ăsta. 

Gînditor, ţinui cîteva momente pe palma întinsă 
cutia neagră, pe care bateriile electrice, pompele 
inimii artificiale şi telefotoreceptorul o făceau rela- 
tiv grea. Apoi am pus-o jos și spre surprinderea 
profesorului (nu mai puteam întirzia) întrebai fără 
nici o introducere : 

— Nu cumva aţi avut în ultima vreme în viva- 
riile institutului un urangutan, un mascul bătrîn 
cu părul de pe obraji deosebit de lung? 

— Ba da. A fugit chiar aseară... a nu ştiu cîta 
oară... pe o fereastră deschisă... 

Deci în ce priveşte proprietarul maimuţei, bănu- 
ielile mele se confirmau : 

— A fost prins? se interesă profesorul cu ne- 
răbdare. 

— Nu. A fost înjunghiat de o persoană necunos- 
cută, lîngă șantierul arheologic de pe insulă. 

— Păcat! exclamă Scarlat cu regret. N-aveam 
decît un singur urangutan. Mi-a fost cedat de un 
circ, cu multă greutate... Acum un an, făcea încă 
furori într-un număr de atracţie. Dar și-a rupt 
unul dintre membrele inferioare şi a fost scos de 
pe afiș... Poate îți amintești de Jacquot, „maimuța 
călăreață“. Stătea în picioare, în costum de cow- 
boy, pe o iapă olandeză, în timp ce aceasta încon- 
jura arena, şi la un moment dat, în aceeași poziţie, 
își aprindea un trabuc... 

Da, sigur, îmi aduceam aminte. Cum naiba nu 
l-am recunoscut. Trabucul şi-l scotea dintr-o cutie 
roșie, foarte mare, pe care trebuia apoi s-o pună 
la loc, în buzunarul încăpător al pantalonilor. 

— Era de o viclenie nemaipomenită — zise pro- 
fesorul referindu-se la lucruri mai recente. Fără 
să lase în nici un fel impresia că vrea să fugă, cum 
era scos din cuşcă, imediat găsea mijlocul să scape 
de îngrijitor sau de preparatori. Şi pe urmă prin- 
de-l prin copaci, dacă poți... . 

Profesorul continua să vorbească oarecum despre 
acelaşi subiect, făcînd unele digresiuni referitoare 
la psihologia animalelor. Dar absolvindu-mă sin- 
gur de regulile politeţii, am încetat să-l mai ascult. 
Ca şi cum s-ar fi răsucit un comutator, cele spuse 
de el stabiliseră în mintea mea un contact ȘI de- 
odată izbucnise lumina. Nici nu mă îndoiam că 
lucrurile s-au întîmplat chiar așa, deşi deducţiile 
mele aveau un aspect cam fantastic. Evadind pe 
înserate, maimuța se refugiase într-unul din pomii 
lui Stan Cudalbu. Locuinţa acestuia se afla doar la 
vreo sută de metri de institut. La circ, urangutanul 
fusese dresat să sară în spatele calului de pe un 
trapez. Calul lui Cudalbu păștea probabil sub ar- 
borele în care, protejat de întuneric, se cocoțase 
strămoşul omului. Ce i-a trezit acestuia amintirea 
exhibiţiilor sale în faţa publicului? Cînd se lasă 
noaptea, maimuţele nu-şi mai părăsesc culcuşul 
din copaci. Poate însă că între lumina lunii şi cea 
a arenei, pentru creierul lui Jacquot, exista o ase- 
mănare care să declanșeze, la vederea patrupedului 
ce păştea dedesubt, un reflex. În orice caz, cu 
ochii închipuirii, vedeam limpede cum urangutanul 
se arunca în spatele calului și cum acesta, speriat, 
o lua la fugă călărit pe deşelate sau, eventual, în- 
cerca să-și doboare călăreţul, sărind ca apucat de 
toți dracii. Oricum, pe Jacquot n-a izbutit să-l dea 
jos (îmi aduceam aminte de un alt număr de 
cow-boy al fostului artist în care totul se petrecea, 
exact aşa cum îmi imaginam eu recentul episod). 
Cine dăduse un sfîrşit tragic cursei grotești a celor 
două animale ? Intuiţia îmi spunea cu certitudine 
că individul împușcat în caiacul meu. Neîndoielnic 
el ştia să mînuiască bine cuțitul. Teaca goală ce o 
purta la picior constituia un indiciu sigur. Cu cuţi- 

tul care fusese în ea, a spintecat burta calului, pe 
cînd acesta se ridica în două picioare. În cădere, 
animalul i-a aranjat obrazul cu copita, pocindu-l 
aşa cum am putut să-l observ, după ce l-am făcut 
knock-out. Apoi au venit loviturile de cuţit din 
ceafă. Acelaşi individ a ucis şi urangutanul lăsîn- 
du-i cuțitul în piept şi, fără să piardă vremea, i-a 
ascuns cadavrul în bordei. 

De ce oare? De ce!? 

lar faptul că bicicleta a fost părăsită pe locul 
unde iusese căsăpit calul avea vreo legătură cu în= 
treaga întîmplare ? 

E posibil ca în următoarele minute ce le-aș fi 
petrecut stind de vorbă cu Scarlat, să fi putut lă-: 
muri și aceste mistere. Dar a intervenit Ana Naum, 
o fată blondă cu ochi negri, imenși, care a năvălit 
emoţionată în laboratorul unde ne aflam şi l-a 
chemat pe profesor la căpătiiul inginerului Mihail 
Kornilov. 


SUFLETUL MEU, 
DRAGOSTEA MEA CEA MARE... 


Mișcătoarea poveste de dragoste și suferință a 
inginerului Mihail Kornilov şi a Anei Naum, cel 
mai tînăr medic din institut, o cunoșteam dinainte. 

Pe Kornilov, o explozie îl aruncase cu capul în 
jos într-o grămadă de pietriş şi îl lăsase orb şi 
surd, distrugîndu-i urechile interne şi ariile striate - 
ale lobilor occipitali (funcţia acestor zone ale scoar- 
ței creierului este, așa cum se ştie, să transforme în 
senzaţii vizuale mesajele sosite de la ochi). Kor- 
nilov se afla după vreo şase luni de la operaţia fără 
seamăn pe care i-o făcuse Scarlat (de altfel, așa 
cum a putut constata și cititorul, nici prima şi nici 
ultima operaţie neobișnuită a profesorului). 

În ce constă în acest caz isprava lui extraordi- 
nară ? Globurile oculare ale accidentatului, deşi ne- 
vătămate, n-ar mai fi putut vedea niciodată în 
contact cu respectivele zone de localizare din cre- 
ier, în timp ce zonele de localizare ale auzului, deşi 
neştirbite, în lipsa unui organ receptor care să le 
lege de lumea exterioară a fenomenelor sonore, 
erau condamnate la cumplita tăcere a mormîntului 
cranian în care fuseseră închise de vii. Dacă lui 
Kornilov i-ar fi plesnit timpanele şi atîta tot, i s-ar 
fi grefat cu uşurinţă alte timpane. Dacă i-ar fi fost 
vătămate oscioarele din urechea medie sau astupate 
ferestruicile acesteia către urechea internă, ochelarii 
auditivi, prevăzuţi în hulubele groase cu puternici 
amplificatori de sunete, ar fi rezolvat problema de 
asemenea fără nici o greutate. Dar printre rava- 
giile pricinuite de șocul exploziei în spatele oaselor 

“temporale, se numără și distrugerea organelor lui 
Corti, membranele de neînlocuit ale urechilor in- 
terne. Totuşi, gîndirea îndrăzneață a profesorului 
se apropiase de două sau trei soluţii seducătoare, 
deși greu de conceput pentru orice alt neurochi- 
rurg. După ce şi-a terminat o serie de experienţe 
începute mai demult pe animale, Scarlat şi-a luat 
răspunderea unei intervenţii cu aspecte fantastice 
(de fapt singura care rezistase analizei datelor de 
care dispunea). Intervenţia a constat în racordarea 
nervilor auditivi cu o parte din fibrele nervilor 
optici, nu departe de chiasmă (punctul încrucișării 
acestora în spatele orbitelor). Problema distanţei 
dintre cele două perechi de nervi se rezolva prin 
grefarea unor porţiuni dintr-un nerv străin, iar pro- 
blema prinderii acestor grefe — cu ajutorul unei 
metode complexe, la baza căreia stăteau (nu mai 
îmi amintesc bine dacă în principal sau în secun- 
dar) proprietăţile siliciului organic. 

Astfel, după un tratament medicamentos și neu- 
rologic, i se oferea lui Kornilov posibilitatea să 
audă cu ochii. Da — nu trebuie să vă miraţi — să 
audă cu ochii! Excitaţiile ce iau naștere în ochi 
şi urechi sînt transformate în senzaţii de către cre- 
ier, de către zonele respective ale scoarței cerebrale. 
Ce-i drept, ochii și urechile transmit excitaţii spe- 
cifice, dar felul senzaţiilor înregistrate nu poate fi 
altul decît acela pe care s-a deprins să-l elaboreze 
centrul cerebral unde ajunge excitaţia. Dacă pe 
creierul dezgolit al omului se aplică în diferite 
puncte un curent electric, persoana supusă expe- 
rienţei va raporta după caz: simt o furnicătură în 
picior, sau mă doare cutare parte a corpului, sau 
am o anumită senzație vizuală ș.a.m.d. 

Izbînda intervenţiei chirurgicale făcute asupra 
inginerului Kornilov a început să se contureze după 
două săptămîni de la operaţie, într-o zi cînd acesta 
se afla ca de obicei împreună cu Ana (de care-l 
lega o strînsă prietenie, înnodată înainte de ac- 

Kornilov lua greu cunoştinţă de ceea ce se în- 
timplă cu el, pipăind cuvintele reliefate de inter- 
locutorul său cu un ac pe un carton subțire. Im- 
presiile şi le comunica însă în mod cu totul normal, 
întrucît facultatea vorbirii nu-i fusese cu nimic 
ştirbită. În ziua evenimentului, fereastra rezervei 
sale fiind literalmente inundată de lumină, Kor- 
nilov se plînse că aude parcă prin ochi, un fel de 
uruit și alte zgomote vagi, care se schimbă în timp 
ce-și întoarce capul spre peretele din dreapta sau 
spre cel din stinga. Deci centrii lui auditivi, legaţi 
de lumea exterioară prin procesele biochimice din 
retine, îşi reluaseră parţial activitatea. 

După următoarele patruzeci şi opt de ore, într-o 
dimineață de vară, cînd adîncimile albastre ale 
cerului nu erau alterate nici măcar de scamele 
vaporoase ale vreunui norișor vagabond, Kornilov 
şedea lîngă Ana Naum, întins pe un şezlong, pe 
terasa larg deschisă spre lac şi îşi exprima nemul- 
țumirea că atunci cînd ridică pleoapele percepe, 
alături de un vuiet ameninţător, o necontenită şi 
imposibilă îmbinare de sunete asemănătoare cu cele 
care s-ar naşte într-o orgă, dacă cineva i-ar apăsa 
dintr-o dată întreaga claviatură. La un moment 
dat tînăra lui prietenă i-a pus în fața ochilor un 
voal roșu. Atunci inginerul a declarat că îmbinarea 
de sunete și zgomote pe care o percepe nu e mai 
puţin confuză, dar în orice caz distinctă faţă de cea 
auzită înainte. Alte obiecte de un colorit impur 
sau amestecat au făcut ca zgomotele aspre să pre- 
domine asupra sunetelor. În corespondentul lor 
auditiv intra aproape întotdeauna, într-o măsură 
covirşitoare, ceva ca sfiriiala dintr-un aparat de 
radio cu lămpile uzate. 

Cu timpul însă senzațiile auditive deveniseră pen- 
tru Kornilov mai puţin neplăcute și pînă la sfîrşit 
pretinse chiar că-i oferă nu numai unele plăceri de 
natură muzicală, dar și putinţa de a se orienta cu 
ajutorul lor, în mediul înconjurător. 

În noaptea agitată în care s-au înșiruit evenimen- 
tele povestite în capitolele precedente, după ce l-a 

găsit pe profesor în complexul laboratoarelor de 
fiziologie, Ana Naum ne-a condus spre rezerva 
inginerului Kornilov, tremurînd de emoție. Nici 
nu mai încerca măcar să se stăpînească. Mergea cu 
o jumătate de pas înainte ţinîndu-l de mînă pe 
Scarlat, ca un copil care, nerăbdător să ajungă la 
locul dorit, îşi trage tatăl după el. 

Cu afecțiunea părintească pe care i-o purta (in- 
vidioşii îl acuzau că o cam răsiaţă), profesorul în- 
cerca s-o liniştească și în acelaşi timp să afle ce 
s-a întimplat. 

Cu ajutorul neurochirurgului, am înţeles repede 
despre ce era vorba. În evoluţia stării: inginerului 
intervenise un fenomen emoţionant : ochii acestuia, 
lipsiţi de vreo opt luni de senzaţia luminii, înce- 
puseră iarăşi să vadă. Deocamdată nu distingeau 
bine conturele şi nu sesizau decît două dimensiuni 
ale spaţiului. Continuînd să şi audă, vedeau lumea 
ca pe un fel de ceaţă luminoasă semănată cu vagi 
pete de culoare. Dar şi asta era extraordinar. Era 
extraordinar, deoarece Kornilov avea senzaţii vi- 
zuale cu partea din creier rezervată auzului. Întru- 
cît din pricina unor necesităţi operatorii, nervii 
optici fuseseră complet secţionaţi înainte de racor- 
darea lor cu nervii auditivi, alte presupuneri nu 
erau posibile. 

Ce se întimplase oare? 

În cele ce se petrecuseră de astă-dată cu Mihail 
Kornilov, neobișnuit nu era de fapt decit locul unde 
se formaseră noii centri ai văzului. Într-un creier 
privat de funcţiile îndeplinite de o zonă distrusă, 
se formează adesea centri noi. Așa se petrec, de 
pildă, lucrurile atunci cînd o porţiune din encefal 
este extirpată împreurnă cu anumiţi centri motori. 
Muşchii rămași fără comenzi, dacă sînt puşi în miș- 
care cu ajutorul unor aparate, îşi formează singuri 
alți centri care să-i conducă şi pe urmă pot să se 
miște iarăşi fără ajutorul nici unui aparat. 

Cînd am intrat în cameră, Kornilov se afla în 
picioare, cu spatele spre uşă, sprijinindu-şi mîinile 

de pervazul ferestrei deschise. M-am întrebat o 
clipă : încerca oare cu ochii săi, în care lumina 
abia se făcea simțită, să zărească pe bolta întune- 
cată ţintele argintii ale aştrilor ? Sau asculta poate 
cu aceiaşi ochi simfonia nopţii de vară, compusă 
din corespondenţele sonore ale fosforescenţei licu- 
ricilor, ale picăturilor de rouă strălucind în lumina 
lunii şi ale diademelor de stele, cu care ar fi împo- 
dobit părul auriu al Anei Naum? 

Deoarece la intrarea noastră nu se afla cu fața 
spre uşă, pentru moment nu şi-a dat seama de pre- 
zența mea și a profesorului. A luat notă numai de 
înapoierea prietenei sale : 

— Tu eşti ?... Mi-a fost frică... 

Încerca să se stăpînească, însă era foarte neliniș- 
tit (ceea ce mi s-a părut deocamdată firesc în cli- 
pele pe care le trăia). 

Ca şi cum ar fi vrut să-i strunească nervii, fata 
îi cuprinse încheieturile mîinilor, cu palmele ei 
Mici, dar puternice. 

— Totuşi ai venit repede... Nu trebuia să fugi — 
îi reproşă Kornilov, simţindu-i probabil acceleraţia 
pulsului sau respiraţia precipitată. Te-am simţit în- 
dată ce te-ai apropiat... Miroși ca îlorile din aprilie 
și cînd îmi îndrept ochii către tine, te:aud ca pe un 
foșnet mătăsos de plante —.șopti el. Iar acum când 
se mai întîmplă un miracol, cînd nădăjduiesc să-ţi 
scot ca din fundul unei ape negre și adînci chipul 
pe care încep deja să-l întrevăd prin transparența 
straturilor de la suprafaţă... Dar mi-e frică — 
curmă scurt inginerul patetica-i declaraţie. 

Fata sta mai departe în faţa lui, încordată, strin- 
gîndu-i mîinile. N-am auzit — și nu puteam să aud 
— nici o întrebare. Sînt sigur însă că a fost pusă. 
Cei doi comunicau între ei prin toată făptura lor. 

— Nu te teme... Nu-i nimic — rosti Kornilov pe 
un ton în care își impusese calmul. Ştii bine, am 
și eu ciudăţeniile mele. Mi s-a părut adineauri, în 

dipsa ta, că necunoscutul care îmi dă mereu tircoale 
cînd rămîn singur în cameră, a intrat aici şi m-a 
pironit uite de acolo, mai duşmănos ca oricînd. A 
dispărut cu cîteva secunde înainte să sosești tu. 

Mihail Kornilov arătase cu mîna către o nişă 
scobită în peretele dinspre capătul patului. Şi eu 
și profesorul ne-am uitat în direcţia ei o dată cu 
Ana Naum care păli îngrozitor şi bîigui desperată : 

— Caietul... Caietul roșu. 

— Ce cuprindea acest caiet? întrebai cu au- 
toritate, trecînd fără ezitare, ca pe scenă, în primul 
plan al acţiunii dramatice. 

— Proiectul sub... 

Și se opri, ca apoi să continue evaziv: 

— Un proiect la care, Mihail, de cînd este infirm, 
lucrează cu ajutorul meu. 

Dar mie nici nu-mi trebuia mai mult. lată deci 
«ce căutau spionii în institut! Îmi trecu involuntar 
prin minte ideea nostimă că Scarlat va fi dezamăgit 
înțelegînd aceasta. Atita tevatură în sanctuarul 
descoperirilor şi inovaţiilor sale pentru un lucru 
care n-avea nici o legătură cu ele! 

Totuşi năstrușnicul meu gind nu m-a reţinut nici 
-o clipă. Kornilov spusese că necunoscutul a plecat 
cu cîteva secunde înainte de sosirea noastră. Cori- 
dorul pe care se afla la primul etaj rezerva ingine- 
rului, deşi destul de lung, nu avea decît două uși, 
ambele pe dreapta. Prima dădea în camera unde 
mă aflam și rămăsese deschisă. Cel ce își însuşise 
caietul roșu nu se putea retrage neobservat, decît 
folosind-o pe cea de-a doua, deoarece cîţiva metri 
mai departe culoarul se înfunda. Mergînd către ce- 
1ălalt capăt al acestuia, hoţul s-ar fi întîlnit cu noi. 
“Or nimeni nu ne ieșise în cale. 

Fără să pierd timpul, am apucat şi eu singurul 
drum ce mi se părea convenabil pentru necunoscut 
şi am ajuns în fața ultimei uşi de pe coridor. Am 
apăsat pe clanţă şi neîntîmpinînd nici o rezistenţă 
am intrat. Înăuntru, lumina era stinsă, dar mă pu- 
team orienta uşor datorită becului de pe culoar. 

Mă găseam într-un fel de anticameră, pe care am 
străbătut-o din doi paşi făcuţi pe un covor moale, 
ce înnăbușea orice zgomot. Ușa următoare rămăsese 
puţin întredeschisă. Am împins-o şi m-am aflat 
dinaintea unei perdele groase ce despărțea încă- 
perea în două. Încă trei paşi şi priveam cu încor- 
dare prin crăpătura îngustă dintre peretele din 
stinga şi perdea. Cealaltă parte a camerei era 
luminată numai de luna ce coborise mult pe bolta 
cerului. În dreptul ferestrei deschise, l-am văzut pe 
Cotoi. A lui era deci bicicleta părăsită lîngă lac. 
Știam că are o bicicletă nouă, dar pînă acum nu 
fusesem în măsură să fac o legătură între Tănăsoiu 
și bicicleta descoperită în apropierea calului mort. 

Un moment, profilul lui Cotoi s-a conturat lim- 
pede. Pe urmă, individul s-a întors cu spatele și 
și-a aprins o ţigară, ca s-o azviîrle apoi neîntîrziat, 
cu un gest larg. Cineva primise astfel un avertis- 
ment, deoarece afară s-a produs un zgomot ușor, 
ca o bătaie de palme. Cotoi a ridicat de pe perva- 
zul ferestrei un obiect plat, pe care nu-l observa- 
sem (caietul lui Kornilov! caietul roșu!) şi l-a 
aruncat complicelui său înainte să pot interveni. 

Toate astea s-au petrecut în maximum un minut 
de la ieşirea mea din rezerva inginerului. În clipa 
următoare, cînd tocmai mă pregăteam să-i sar 
totuşi în spate fermecătorului Pascal Tănăsoiu, am 
auzit un glas liniștit, dar hotărit: 

— 'Tinere, sus mîinile, fără fasoane. 

Era glasul viril, plin de siguranţă a lui Ştefan 
Orza şi mi-a făcut plăcere ca şi în alte împrejurări. 
Orza apăruse providenţial nu ştiu de unde, din col- 
ţurile întunecoase ale încăperii și-l ţintuia pe 
spion numai de la vreun metru, cu un revolver de 
dimensiuni respectabile. 

Cotoi ridică mîinile ascultător. Apoi zise surprin- 
zător de resemnat: 

— Fie, am pierdut. Mă predau. Poţi să-mi pui 
cătuşele. 

Și întinse în față mîinile împreunate. 

Dacă cineva îţi face una ca asta în timp ce-l 
silești de aproape cu pistolul să se poarte frumos, 
regula este să-i trimiți imediat... dar imediat, un 
glonţ care să-l potolească provizoriu sau definitiv. 
Fireşte, Orza cunoştea şi el regula, dar a ezitat un 
fragment de secundă. Atunci, proiectilul pornit din 
revolverul său, pe care Cotoi l-a împins în jos şi 
puţin în lături, în loc să-l nimerească pe recalci- 
trant a nimerit prin covor în masa plastică ce par- 
dosea camera. 

Orza stătea cu spatele spre peretele din dreapta, 
în cadrul unei pete întunecate de formă dreptun- 
ghiulară (altă ușă... ușa deschisă a unei camere de 
baie ori cam așa ceva — mi-am zis fără să mă mai 
gîndesc la asta,: deși gaura neagră care se căsca 
acolo mă cam sîcîia). Cotoi se afla între mine și 
Orza, cu miîinile încleştate de arma acestuia. Nici 
n-a observat cînd m-am apropiat de el. L-aș fi 
putut lovi cu pumnul, dar pumnul meu e al naibii 
de greu şi m-am temut să nu-l ucid. De aceea i-am 
aplicat pe obrazul plinuţ o palmă, o singură palmă, 
care l-a trimis ceva mai departe pe covorul moale, 
unde a căzut într-o reverie adincă. Cramponat de 
revolverul pe care şi-l disputa cu adversarul său, 
Orza şi-a pierdut echilibrul şi-a ajuns într-o rînă, 
cu jumătatea de sus a trupului în încăperea ce o 
bănuisem în spatele său. 

Am pășit în cadrul ușii şi m-am aplecat întin- 
zîndu-i mîna. În întunericul în care prietenul meu 
tocmai lansase cu ciudă o expresie bărbătească, plu- 
tea un parfum discret, a cărui prospeţime avu asu- 
pra mea efecte stenice. 

Apoi, în aceeași clipă, Ana Naum răsuci comuta- 
torul şi, nu prea departe de fereastra deschisă, o 
motocicletă începu să uruie ca toate motocicletele, 
adică infernal. 

— Dă-i drumul, meștere Calistrat, că tot n-ai să 
ajungi departe — strigă Orza nu prea tare, într-un 
acces subit de bună dispoziţie, sărind în picioare cu 
ajutorul meu. 

În cameră, năvăliseră Ana, profesorul şi o soră 
necunoscută. Pe urmă, alarmate de zgomotul îm-— 
pușcăturii, sosiră imediat alte patru-cinci persoane,. 
printre care doi ostași în uniformă, tocmai la timp. 
ca să-l care pe Cotoi înainte de a se dezbuimăci. 

Cînd aceştia din urmă ieşeau, a venit și Mihaela.. 
A înţeles repede situaţia și mi-a spus cu tremur în; 
glas : 

— Dacă ai să continui cu viaţa asta primejdioasă, 
o să mă ucizi, sufletul meu, dragostea mea cea 
mare. |... 


AŞA SE POATE SFIRŞI O AVENTURĂ 


Ultimele întîmplări făcuseră lumină cel puţin în 
privința aspectelor esenţiale ale activităţii spioni- 
lor în interiorul Institutului de neurochirurgie. În- 
trucit prezenţa lor aici putea să explice, printre 
altele, faptele ce-mi pricinuiseră necazurile din 
ultima vreme, ar fi trebuit să mă simt pe deplin 
mulțumit. Totuşi nu mă simţeam. De ce? Nici eu 
n-aş fi putut da o explicație logică proastei mele 
dispoziţii. Aşa e uneori: nemulțumirea, sentimen- 
tul unei posibile nenorociri se înfiripă tulbure din 
.adîncurile inconştientului. Presentimentele de acest 
fel cîteodată corespund unei ameninţări reale, pe 
care omul o intuiește înainte de a avea putinţa s-o 
înţeleagă. În majoritatea cazurilor însă n-au nici o 
moimă. 

Printr-o stare de anxietate tot atît de puţin expli- 
abilă raţional trecea şi inginerul Kornilov pe care, 
“timp de cîteva minute, toată lumea îl abandonase. 

— Jar a fost aici — rosti el supărat, cînd Ana 
“Naum îi lua din nou mîinile în miîinile ei. 

Nu a spus cine a fost, dar eu, profesorul și Ana 
ştiam de cine e vorba. Eram numai contrariaţi. 

— a-ţi cartonașul și acul — zise Scarlat adre- 
sîndu-se Anei — şi lămurește-l că persoana care 
nu-i purta prietenie și-l vizita neinvitată n-o să-l 
mai deranjeze. E bine să-i povesteşti întreaga is- 
torie cu Tănăsoiu, deoarece, impresia că în jurul 
său se petrec lucruri grave care- îi sînt ascunse îi 
dă stări de nervozitate dăunătoare. Să nu-i ascunzi 
niciodată nimic. Cu simţurile lui, aşa cum se pre- 
zZintă ele acum, sesizează mai mult decit credem 

noi şi e foarte ușor să-i stîrnești bănuieli nesă- 
nătoase. 

— De ce i-a fost frică de Tănăsoiu? întrebă 
Orza, care auzise recomandările profesorului din 
pragul: ușii, unde Mihaela insista să-i bandajeze un 
deget zgiriat. 

În cîteva cuvinte, Scarlat îi arătă starea bolna- 
vului, temerile lui şi cele întîmplate cu caietul roșu. 

— Că e posibil şi chiar probabil ca Pascal Tă- 
năsoiu să fi intrat aici de repetate ori în căutarea 
unor documente cu conţinut secret — asta e una. 
Dar că acelaşi Pascal Tănăsoiu părăsise locul acum 
un sfert de oră, cînd venind de undeva din altă 
parte a institutului ați sosit în această cameră 
dumneavoastră trei, adică tovarăşul profesor Scar- 
lat, tovarășa doctor Ana Naum şi prietenul meu 
Șerban Andronic — asta e altceva. Faptul nu poate 
fi adevărat pentru simplul motiv că numitul Pas- 
cal Tănăsoiu se găsea deja de o jumătate de oră în 
încăperea vecină, unde l-am aşteptat, știind că își 
va face apariţia ca și în alte rînduri. Prin urmare, 
caietul roșu a cărui dispariție tovarășa Naum a ob- 
servat-o abia cu'cincisprezece minute în urmă, nu 
mai exista în mina lui de cel puţin treizeci de mi- 
nute, adică din momentul cînd spionul a intrat în 
rezerva de alături trecînd prin camera de baie 
comună. 

Mă uitai la uşa din stinga, acum deschisă, şi văzui 
într-adevăr o cameră de baie, evident aceeaşi în 
care căzuse Orza prin uşa opusă. Aşadar pe aici 
trecuse Cotoi cu obiectul furat şi nu pe coridor. 

— Aţi lipsit din rezerva inginerului Kornilov 
acum treizeci — treizeci şi cinci de minute! — o 
întrebă Orza pe Ana. 

— Da. Am lipsit zece minute, fiind la bibliotecă. 
Mihail nu era în apele lui. L-am vegheat toată 
noaptea citind, am terminat cartea şi m-am dus să 
iau alta. 

Aceasta era deci adevărata reconstituire a fap- 
telor. Eu nimerisem pe urmele lui Cotoi numai 
datorită hazardului şi temerilor morbide ale lui 

Mihail Kornilov, în ceața simţurilor căruia nălu- 
cirile păreau destul de fireşti. 

— De altfel, Tănăsoiu nu şi-a însuşit caietul 
dumneavoastră de calcule — îi mai spuse Orza 
Anei Naum, provocînd nedumerirea generală. Acest 
caiet l-am luat eu. Poftiţi. Să-l păstraţi mai bine. 
Tănăsoiu a furat un caiet cu scoarţe identice pe 
care l-am pus în nişă... ca să nu rămînă goală. 
L-am găsit în biroul pe unde am intrat împreună 
cu alți doi tovarăși. Era acolo un geam deschis... 
Peste un caiet asemănător, conținînd niște socoteli 
referitoare la laptele cuvenit bolnavilor, am dat 
și într-o strană a bisericii lui Vlad Dracul. 

Uneori, autorul acestei povestiri are intuiţii ra- 
pide şi este capabil de raționamente aproape tot 
atît de prompte. Aşa cum din explicaţiile profeso- 
rului, referitoare la urangutanul Jacquot și semenii 
săi, desprinsesem elementele ce m-au făcut să văd 
peripeţiile trăite de maimuţă de la evadarea şi pînă 
la sfîrşitul ei sîngeros, cuvintele lui Orza m-au 
făcut să înţeleg și ceea ce nu putusem încă pricepe. 

De ce a fost ucis pensionarul de odinioară al cir- 
cului ? 

De necrezut și totuşi adevărul mă orbea. Pentru 
că deprins să-și servească trabucul dintr-o cutie 
roșie neobișnuit de mare, fugind în cursul evadării 
sale prin biroul serviciului administrativ, în lipsa 
funcționarilor, urangutanul a luat caietul gros drept 
cutie şi a sărit cu el pe geamul deschis. Ajungînd 
călare în apropierea lacului, maimuța s-a întîlnit 
cu Cotoi şi individul împușcat mai tîrziu în caiac. 
Dacă a dat peste amindoi deodată, ori numai peste 
unul dintre ei, iar acesta l-a chemat şi pe celălalt, 
faptul nu avea nici o importanţă. Mi se părea cert 
însă că Jacquot a fost ucis pentru că avea în mînă 
caietul roşu, văzut mai bine de spioni poate în fas- 
cicolul de lumină al unei lanterne de buzunar. 

L-am luat pe Orza de mină și l-am rugat să 
meargă cu mine în camera alăturată, unde nu ră- 
măsese decît un tînăr din echipa lui, îmbrăcat 
civil. I-am spus apoi cum m-am aflat pe urmele lui 

Tănăsoiu şi versiunea mea privitoare la maimuţă, 
la cal şi la caietul roșu, arătîndu-i totodată elemen-. 
tele pe care mă întemeiam. 

A fluierat admirativ. 

— Îţi propun foarte serios. Vino, omule, la noi? 
Resortul nostru tehnico-știinţific are nevoie de 
colaboratori cu spiritul şi pregătirea ta. 

— Am să mă mai gîndesc — am răspuns suri- 
zînd măgulit. Acum, în schimbul istorioarei mele, 
pot căpăta și eu nişte lămuriri la care rivnesc peste 
măsură ? 

— În raporturile oficiale dintre noi doi, nu poate 
fi vorba de nici un schimb — ţinu Orza să-mi aducă 
aminte. Dar poftim întreabă! 

— Cui i se adresa radioemisiunea clandestină 
prin care Vanini transmitea ordinea specială a al- 
fabetului ? 

— Lui Bob Maniredi, omul cu cuțitul, şi lui Ca- 
listrat, motociclistul. Ei făceau legătura cu Pascal 
Tănăsoiu. Reis a fost pus în capul bandei mai tîrziu. 

— De ce nu s-a întilnit Vanini personal cu 
Manfredi sau Calistrat, ca să le predea 'mesajul ? 

— Poate fiindcă îi venea mai comod sau poate 
fiindcă nu ştia unde să-i găsească. Spionii n-au în- 
totdeauna un domiciliu stabil. 

— Nu dispuneau de subterană ? 

— Nici nu fusese descoperită. Cel puţin aşa a 
declarat Reis în noaptea asta, la primul interoga- 
toriu. Florian a găsit-o singur, abia în primăvară, 
bijbîind cu cazmaua în peretele bordeiului, secret 
pe care o vreme l-a păstrat cu încăpăţinare numai 
pentru sine. Reis l-a vizitat pe Florian la începutul 
verii ca pe un vechi agent al serviciilor străine de 
spionaj. Cu acest prilej, arheologul i-a pus la dis- 
poziţie hrubele lui Vlad. 

— Cine anume se ascundea în ele? 

— Reis şi Manfredi. Ceilalţi veneau pe furiș, 
cînd pe șantierul arheologic nu mai era nici un. 
muncitor. 

— Dar călugărul de pe insulă? E cumva un 
complice ? 

— Nu. E un prost ușor de păcălit. 

— Bănuieşti cui îi era adresată scrisoarea pe 
care am găsit-o asupra lui Manfredi şi am desci- 
frat-o. 

— Probabil domnișoarei Nelly Grappe care în 
momentul de față este arestată. Făcea parte din 
bandă cu toată înfățișarea ei de gîscă. N-a fugit 
o dată cu Vanini, deoarece acesta i-a dat sarcina să 
te iscodească. 

— De ce a fost convocată la miezul nopţii la 
institut ? 

— Situaţia bandei fiind desperată, urma să se 
facă o ultimă tentativă, cu orice mijloace, fără a se 
excepta violenţa, în scopul deposedării inginerului 
Kornilov şi a Anei Naum de caietul roşu care, fie 
vorba între noi, chiar dacă nu l-aş fi înlocuit cu 
o hîrțoagă administrativă, tot o păcăleală rămînea. 
Spionii şi-au riscat capul pentru nişte proiecte in- 
complete, elaborate în ultimul timp în cadrul unei 
colaborări înduioşătoare, dar în condiţii extrem de 
nefavorabile. Reis şi Pascal Tănăsoiu, și toţi cei- 
lalți s-au lăsat înşelaţi de o serie de indicaţii false 
şi au crezut că între scoarțele caietului roşu se 
ascunde o lucrare mai veche, care dată fiind im- 
portanța ei, n-a părăsit nicicînd dulapul de oţel 
al instituţiei unde îşi desfășura activitatea Mihail 
Kornilov, un inginer serios şi talentat. 

— A cui era barca pe care am găsit-o în stu- 
făriş ? 

— Deocamdată nu ştiu şi n-avem nici o dovadă 
că a fost folosită de spioni. 

— Cine a plecat de pe insulă cu motocicleta ? 

— Calistrat şi Tănăsoiu. 

— Totuşi Tănăsoiu a sosit la institut mult mai 
tîrziu. M-am izbit eu de el cînd... în sfîrşit cînd 
veneam spre clădirea aceasta, ieşind din corpul lo- 
cuințelor, unde așa cum am mai spus, am avut o 
convorbire cu Mihaela Tudor. 

— O fi întîrziat împreună cu Calistrat... sau 
poate singur. E probabil ca după un timp să se fi 
întors pe drumul insulei, ca să-şi ia bicicleta, şi 
dîndu-şi seama de la distanţă că ceva e în neregulă 
să se fi îndreptat pe jos spre institut. 

— Şi... femeia voalată cine este ? 

— Reis pretinde că-i o deghizare comună a sa 
şi a lui Manifredi, folosită noaptea pe insulă... De 
altiel am descoperit în hrubă nişte voaluri şi o 
rochie neagră cu tot dichisul necesar. 

Era destul de neaşteptat. Nu m-am putut opri 
să nu zimbesc. lată deci cum se spulbera plăsmuirea 
romanţioasă a tînărului Gavrilaş. 

Următoarea întrebare am pus-o totuşi cu neli- 
„nişte, ezitînd de frica răspunsului : 

— Dar în legătură cu articolul despre derivații 
amoniului, securitatea știe ceva nou, sau, mă rog, 
are un punct de vedere evoluat faţă de... 

Maiorul Orza mă privi îndelung, apoi îmi răs- 
punse măsurat, cîntărindu-și cuvintele : 

— Reis, Tănăsoiu şi ceilalți spioni, cu toate că 
s-au strecurat atit de aproape de deţinătorii tainei 
lui U 17 şi de electroencefaloretroversor, care n-ar 
fi putut să nu-i intereseze pe imperialişti ca instru- 
ment de opresiune, n-au izbutit să-şi însuşească 
nici formula exactă a substanţei descoperite de 
Mărgineanu, nici modul de preparare a acesteia şi 
nici elementele tehnice ale maşinii lui Darie... În- 
cercări au făcut ei, dar zadarnice. S-au izbit de 
vigilența lucrătorilor institutului, de propria incom- 
petenţă în materie de chimie şi mecanică... şi de 
alte greutăţi, peste care n-au fost în stare să treacă. 
Aşa că în ultimul moment s-au mulţumit să vîneze 
caietul roşu al lui Kornilov, care li s-a părut mai 
accesibil... 

Ștefan Orza se opri puţin din explicaţiile pe care 
mi le dădea și pe chipul energic îi înflori un zim- 
bet luminos, care pătrunse deîndată şi în sufletul 
meu... Apoi continuă alegiîndu-şi şi mai atent cu- 
vintele : 

— Eu... şi colectivul în cadrul căruia m-am ocu- 
pat de problema articolului semnat de Charles 
Boyle... am ajuns la concluzia... că deşi există ase- 
mănări între descoperirea tovarăşului Mărgineanu 
şi unele referinţe și păreri ale autorului englez, to- 
tul se datorește coincidenţei. Iar faptul că acesta 
ţi-a dat o importanţă prea mare în rîndurile sale... 
e vina lui şi nu a dumitale. 

Îmi venea să rîd din toată inima şi chiar să 
schiţez cîțiva paşi de dans. L-aş fi îmbrățișat pe 
Orza cu multă plăcere. Dar avea un aer aşa de 
oficial ! 

Puțin mai tîrziu, cînd a venit după mine Mihaela, 
Orza ne-a urat noapte bună și s-a retras. Arăta 
foarte ostenit. Era timpul să meargă şi el la 
culcare. 

Și mie mi se făcuse somn. Mihaela avea treabă 
în sala de operaţii unde o chemase profesorul. A 
plecat şi ea. Ceilalţi mă uitaseră. 

Era ora patru, numai patru. Cite lucruri s-au 
putut întîmpla într-o singură noapte! Mă simţeam 
frînt de oboseală. M-am hotărît să dorm imediat o 
oră-două. Locul mi se părea foarte potrivit. Am 
stins lumina, am închis fereastra, am lăsat storul 
(ca zorile apropiate să nu mă deranjeze) şi m-am 
trintit pe patul confortabil, aşezat lîngă peretele 
opus camerei de baie. 

Cînd m-am trezit, mi-am dat seama că somnul 
meu durase foarte puţin, deoarece era noapte încă. 
Pe mine, chiar cînd sînt obosit, mă scoală zgomo- 
tele suspecte, fie ele cît de slabe. Urechea nu mă 
înşelase nici de astă dată. Pași uşori se îndreptau 
iurișat spre locul unde mă aflam. 

S-au oprit alături de pat și o umbră s-a aplecat 
peste mine. Am recunoscut parfumul de lăcri- 
mioare al Mihaelei, parfumul a cărui prezenţă în 
camera de baie, cînd îl ajutasem pe Orza să se ri- 
dice, nu mi-o puteam explica decît printr-o coinci- 
dență. 

Aşteptam să-i simt atingerea buzelor sau a mii- 
nilor. Dar aceste senzaţii întîrziau. Și parfumul de 

lăcrimioare a dispărut, iar paşii s-au depărtat spre 
camera de baie. 

Prima ușă era deschisă. Uşa dinspre camera lui 
Kornilov a deschis-o Mihaela. Aici, lumina razelor 
pătrundea prin fereastra cu storul ridicat și-mi 
permitea să văd de la locul meu o bună parte din 
încăpere. Capul inginerului. se odihnea pe o pernă. 
De partea cealaltă a patului său, fotoliul în care de 
obicei stătea Ana Naum era gol. Se dusese şi ea la 
culcare. 

Mihaela își petrecu mîna de-a lungul nișei unde 
fusese caietul roșu, apoi îşi dădu seama că puteam 
s-o văd și închise ușa dinspre baie. 

Femeia voalată totuși exista. Femeia voalată era 
Mihaela. 

Șocul a fost teribil, deși nu-i simţeam încă nici 
pe departe efectele. Se ştie că atunci cînd primești 
o lovitură puternică, în primele momente, carnea 
îți este amorțită. Durerea cea mare te încearcă mai 
tirziu. 

Totuși, revolta, indignarea, amărăciunea dragos- . 
tei mele înșelate mă înnăbușeau. Aș fi vrut să cred 
că totul nu-i decît un vis urît, că rațiunea mea 
greșeşte, că spaima mă face să interpretez faptele 
deformat. Dar vai, îmi dădeam seama că nu mai 
era posibil să mă amăgesc. Debarasîndu-se de mine 
seara în pădure, Mihaela se dusese pe insulă tra- 
versînd lacul cu barca găsită în stufăriş. De acolo 
plecase, fie cu motocicleta, fie, cam în acelaşi timp, 
pe jos. Fără să-și coordoneze mișcările cu cele ale 
lui Tănăsoiu, încercase mai tîrziu să fure caietul 
roșu, intrînd în rezerva lui Kornilov, în timp ce 
Ana Naum îl căuta pe profesor, adică după ce Cotoi 
trecuse pe aici. Inginerul a avut dreptate susținînd 
că în rezerva lui intrase recent cineva. Cînd zgo- 
motul pașilor noștri pe covor s-a apropiat, Mihaela 
s-a ascuns în camera de baie. Era încă acolo, în 
întuneric cînd i-am întins lui Orza mîna, ca să se 
ridice. După ce profesorul și Ana l-au lăsat pe Kor- 
nilov singur și au venit după mine pe drumul co- 
ridorului, spioana, Mihaela Tudor, a trecut prin 

rezerva infirmului (nu fără ca acesta s-o simtă din 
nou) şi cu îndrăzneală, a intrat chiar în încăperea 
unde Cotoi fusese de-acum prins. Și mi-a făcut 
apoi pasionanta ei declaraţie de dragoste, minci- 
noasa şi josnica ei declaraţie. Și şi-a jucat mai de- 
parte rolul netulburată, fiind astfel de faţă cînd 
caietul lui Kornilov și al prietenei sale le-a fost 
restituit acestora de Ştefan Orza ! Ce-i drept, nui 
se putea contesta curajul. 

— Dar degeaba, caietul roșu tot n-ai să-l poți 
avea ! am gemut îndreptîndu-mă spre ușa după 
care se ascundea nevrednica făptură. Cu mîinile 
mele am să te dobor! Cu mîinile mele! 

Dar. de astă dată n-a mai fost nevoie de mîinile 
mele. Cînd am intrat în camera lui Kornilov, Mi- 
haela Tudor plîngea deznădăjduită şi înciudată, cu 
braţele încătuşate în brăţările de oţel ale lui Orza. 
Acesta şedda în fața ei nemișcat, cu ochi sfrede- 
litori. 

— Te urăsc! îi strigă spioana. 

— Nu mă urăști numai pe mine, Mihaela Tu- 
dor... urăști întreg poporul care ţi-a luat putinţa 
să huzurești în cel mai rafinat desfriu pe spinarea 
țăranilor apăsaţi odinioară de familia dumitale... Îl 
urăști pentru tatăl pe care ţi l-a condamnat la în- 
chisoare pentru mulţi ani... Îl urăști pentru... 

Nici nu înţelegeam prea limpede ce spunea Orza. 
Sufletul mi-era mai negru decît cea mai înfioră- 
toare beznă. | 

— Mi-ai spus că femeia voalată e numai o de- 
ghizare a lui Reis și a lui Maniredi — întrerupsei 
eu, copleșit de durere, cuvintele ofițerului de secu- 
ritate. 

— N-am pretins niciodată asta — replică Ștefan 
Orza senin. Ţi-am spus că aşa a declarat Reis. 

— Şi acum să mergem — se adresă el prizonie- 
rei sale, care se zbuciuma încătuşată. 

— Nu vreau |! strigă ea plîngînd în hohote. Dă-mi 
drumul ! Nu sînt vinovată !... N-ai nici o dovadă 
împotriva mea... 

— Scoate-le ! spuse rugător agitîndu-şi braţele 
și zăngănind lanţul dintre brăţările cătuşelor. 

— Să mi le scoată — mă imploră şi pe mine cu 
privirea. Mi-e groază de lanţuri ! Mi-e groază ! 

Am întors capul şi mi-am încrîncenat inima. 

Prin ușa deschisă către coridor, se auzea undeva 
mai departe un difuzor care-l chema pe profesor 
la nemaipomenita lui transplantare : | 

— Tovarăşe profesor Scarlat... tovarășe profesor 
Scarlat... Peter Ewans a murit... Peter Ewans a 
murit... 

Mă sileam să mă gîndesc la operaţia îndrăzneață 
care se pregătea și nu reușeam de loc. 

În sfîrşit, Orza izbuti să iasă din rezervă împre- 
ună cu femeia care hohotea. Rămăsesem singur cu 
inginerul Kornilov care dormea mai departe un 
somn greu. În difuzor, glasul metalic continua să 
spună : 

— Atenţie !... Atenţie !... Cine ştie unde este to- 
varășul profesor Scarlat să-l cheme la sala de ope- 
raţii... Peter Ewans a murit... Peter Ewans a 
murit... 

Într-atît mă durea atunci rana din suflet, că aș 
fi vrut să mor și eu... 

Totuși mai trăiesc și astăzi şi nu regret cîtuşi de 
puţin. Sînt unul dintre cazurile ce confirmă vor- 
bele marelui scriitor spaniol care a spus că mulţi 
mor din dragoste... dar şi mai mulţi scapă. 


FEMEIA DE LA 
) STEAUA DE MARE“ * 


* Acest episod al aventu- 
rilor lui Șerban Andronic se 
inspiră pe alocuri dintr-un 
scenariu radiofonic la elabo- 
rarea căruia autorul a cola- 
borat cu Ioana Tudor. “* 


GEAMANDURA A DISPARUT 


Pe litoralul Mării Negre, am ajuns prin transfer, 
la propunerea unui for administrativ superior, care 
cunoscînd contribuţia mea la arestarea bandei lui 
Reis a apreciat că la Institutul de oceanografie 
„Emil Racoviţă“, unde erau în curs o serie de lu- 
crări ştiinţifice ale căror roade trebuiau să consti- 
tuie deocamdată secrete de stat, e mai bine să lu- 
creze şi oameni care au dovedit vigilență faţă de 
acțiunile elementelor dușmănoase. 

A fost oare o simplă coincidenţă faptul că, întiîl- 
nindu-mă cu  locotenent-colonelul Ştefan Orza, 
avansat recent pentru merite excepţionale, acesta 
m-a sfătuit să primesc schimbarea locului de muncă, 
recomandîndu-mi multă atenţie tocmai în ce pri- 
veşte anumite studii ale oceanografilor ? 

Am acceptat transferul, după un oarecare timp de 
gindire, cerînd ca el să fie dublu, adică să îl cu- 
prindă şi pe Nesteruş, condiție ce a fost acceptată 
fără mare greutate. 

Trecuse aproape un an de la cele întîmplate la 
Institutul de neurochirurgie... 

Și iată-mă suspendat între cer şi mare, într-un 
elicopter care abia se mișca. 

De la înălţimea de cincizeci de metri, pe care o 
păstram de cîteva minute, marea se vedea stră- 
bătută de liniile paralele şi uşor sinuoase ale tala- 
zurilor împodobite numai pe ici, pe colo de cîte o 
efemeră panglică de spumă albicioasă. În ziua aceea, 
azurul cerului era nespus de curat şi împrumuta 
imensității lichide peste care se boltea ceva din 
puritatea lui albastră. În urma elicopterului, spre 

apus, către ţărmul care, în lumina soarelui înclinat 
asupra-i, se contura limpede la vreo patruzeci de 
kilometri, marea scînteia ca o oglindă abia tulburată 
de jocul undelor. Aparatul zbura cu o viteză de melc 
trăgînd după el prin valuri cablul subţire, dar re- 
zistent al contorului de scintilaţie, ce se tira astfel 
prin milul şi nisipul de pe fund. În cabina transpa- 
rentă spre cer și mare se făcuse cald ca într-o seră. 

Pufăind nervos dintr-o ţigară, treceam pe deasu- 
pra aceleiași zone a treia oară în decurs de cîteva 
ceasuri, şi, indiscutabil, broboanele de sudoare de 
pe fruntea mea aveau drept cauză nu numai tempe- 
ratura cabinei de observaţii ştiinţifice. Ne aflam în 
pragul unei verificări de importanţă uriașă pentru 
statul nostru. Cu cîteva luni înainte de sosirea mea 
la Institutul de oceanografie, în cutia aparatului de 
fotografiat sub apă, un film se voalase fără pricini 
aparente, iar acum iată-mă împreună cu prietenul 
meu Nesteruş privind cu încordare becul roşu al 
detectorului de radiații. La început, după ce s-a 
stricat primul film, nimeni nu s-a gîndit la uraniu. 
Dar apoi, constatîndu-se că de cîte ori se încerca 
fotografierea submarină într-o anumită zonă înve- 
cinată cu litoralul accidentul se repeta, ideea, bine- 
înțeles, a încolţit în mod firesc. La urma urmelor 
de ce nu? Profesul Benedict Fabian, unul dintre 
cei mai virstnici cercetători ai institutului, nu pre- 
zentase dovada certă că în trecutul pămîntului, pe 
platiorma continentală de astăzi, în această regiune 
care o vreme fusese înălțată deasupra valurilor, 
datorită mișcărilor tectonice ale scoarţei, activitatea 
vulcanilor produsese o rocă pe alocuri uraniferă ? 

Chiar în clipa cînd îmi repetam în minte termenii 
descoperirii făcute de bătrînul savant, becul ce 
marca radiaţiile de ordinul zecilor de mii de impul- 
suri clipi aprinzîndu-se și atingîndu-se un fragment 
de secundă. Nu s-ar putea spune că mica-i străful- 
gerare singerie nu era așteptată. Totuşi ea îmi acce- 
leră subit bătăile inimii. Apoi ochiul de rubin al 
detectorului cu contor de scintilaţie se porni să cli- 
pească tot mai repede, ameţitor de repede. 

Căutai cu binoclul geamandura ancorată în cursul 
dimineţii pentru recunoașterea locului (contorul de 
scintilaţie pîlpiia grăbit mai ales pe o supraiaţă 
foarte restrînsă, al cărei centru, o dată stabilit, 
fusese însemnat cu o geamandură spre a fi găsit 
mai ușor). Dar geamandura nu se zărea nicăieri. 
Nu izbutea s-o descopere nici pilotul, care zadarnic 
descrisese în aer cu gigantica noastră libelulă o 
roată largă ca zborul unui vultur. Ciudat, foarte 
ciudat ! Doar nu biîntuise nici furtună. Şi, oricum, 
cablul de ancorare al geamandurii putea rezista cu 
succes. Ce se întîmplase oare? Fireşte, dacă atunci 
știam ce s-a întîmplat, unele dintre lucrurile ne- 
plăcute ce s-au succedat ar fi fost evitate. Dar în 
acele momente, din păcate, creierul meu înfierbîntat 
de entuziasm nu era propice nici măcar pentru 
bănuieli. 

Întrucît locul cu pricina nu putea fi recunoscut 
altfel, ne-am apucat să-l căutăm iarăși cu detec- 
torul. Am avut noroc; lucrurile n-au mers prea 
greu. În momentul care mi s-a părut cel mai po- 
trivit, ordonai prin telefon pilotului să amerizeze. 

Prin fereastra cabinei sale, în faţa cadranelor de 
pe tabloul de bord, îl vedeam pe acesta mînuindu-și 
manetele. O clipă ne-am menţinut nemișcați deasu- 
pra valurilor. Apoi avui senzaţia căderii, frînată 
mai puternic abia la cîțiva metri de suprafaţa un- 
duită a mării. Umbra elicopterului amfibiu, o pată 
viorie, se trăsese dinspre răsărit aproape sub noi, 
unde se hîrjonea fără sfială un cîrd de delfini cu 
botul ascuţit şi trupul mlădios. Mai departe luneca 
spre țărm spinarea predominant castanie a unei 
foce pătate, animal actualmente foarte rar pe lito- 
"ralul nostru. În alte împrejurări i-aș fi acordat mai 
multă atenţie. De astă dată abia am găsit resursele 
sufleteşti ca s-o privesc distrat prin binoclu. Pe 
urmă elicopterul își așeză flotoarele pe leagănul 
valurilor și trepidaţia motorului, pe care o simțeam 
enervant în picioare, încetă. Deschisei ambele por- 
tiere ale cabinei. Aerul umed și sărat a gonit 
aproape imediat mirosul de ulei şi benzină. 


În compartimentul aparatelor de imersiune, geo- 
chimistul Stavri, ca şi mine, scafandru amator în- 
cercat, începuse să se foiască cu zgomot de metale 
ciocnite și scîrțiit de scripete. Am împins ușița care 
ne despărțea şi, fără nici o vorbă, am îmbrăcat 
costumul rigid de oţel inoxidabil pe care Stavri, 
deşi arăta foarte palid şi se vedea că-l macină un 
rău nemărturisit, mi-l disputase toată dimineaţa. 
Consideram că este sarcina mea să cobor la două 
sute de metri ca să scot proba din stratul de poriir. 
Mihuţ, mecanicul de bord, îmi înşurubă casca şi mă 
complimentă cu o mimică admirativă: 

— Eşti cel mai drăgălaş sarcofag ambulant care 
a avut cinstea să-mi fie prezentat. Unde-i Consuella 
să te admire! 

Mă strîmbai la el prin viziera de plexiglas. 
Nesteruş, care mă urmase împreună cu pilotul, n-a 
izbutit să-şi stăpînească o grimasă. Era gelos, pros- 
tănacul!! Dar nu mă simțeam cu nimic vinovat. 
Drama sentimentală pe care o trăisem recent mă 
făcuse imun și avansurile unilaterale ale frumoasei 
cîntărețe, ciocnindu-se de indiferența mea, luaseră 
în ultimele zile calea lui Nesteruș, vădit mai acce- 
sibil decît mine. La urma urmelor Agamemnon 
Anastasiu ar fi putut să mă scutească de mutrele 
lui idioate. Ce mă interesa acum pe mine Consuella 
lui ! 

Mihuţ desfăcu trapa largă din podea şi eu, spin- 
zurat de cablu, pătrunsei în apă în interiorul celor 
patru sute de kilograme ale veșmîntului metalic de 
mare adîncime. Oxigenul necesar respirației îl pri- 
meam amestecat cu heliu din recipientul fixat în 
spate unde aveam și instalaţiile de aer comprimat 
pentru ciocanul pneumatic etanș, prins în dreptul 
șoldului. În buzunarul din stînga se afla mina cu 
declanşare ultrasonică, pe care trebuia s-o experi- 
mentez cu acest prilej. 

O adevărată comoară şi mina asta, primită în 
ajun, a cărei construcţie îmi fusese destăinuită după 
numeroase avertismente în ce priveşte obligativi- 
tatea păstrării secretului ! O puneai pe fundul mării 

într-o gaură uşor de făcut, te depărtai fără grabă și 
fără teamă de accident, și ea exploda la comandă, 
exact cînd cei din barcă sau din elicopterul amerizat 
dădeau drumul puternicului generator de ultra- 
sunete de pe bord. Era o mină sigură. Nu exploda 
decit atunci cînd membrana ei, făcută dintr-o anu- 
mită masă plastică, intra în vibraţie. Și membrana 
asta nemaipomenită nu vibra decît sub acţiunea 
ultrasunetelor cu o frecvenţă de 75 300 de perioade 
pe secundă. 

În lunecarea mea spre adîncuri, viziera dreptun- 
ghiulară îmi fu mîngiiată de trupul gelatinos al 
unei meduze cu chenar vişiniu, şi imediat îmi tre- 
cură pe dinainte, ca un stol de păsări, cîțiva chefali 
vioi şi rotunzi. De ce intraseră oare în apele mării 
în luna iulie? A, da! Îi gonise probabil din lacuri 
ploaia rece de alaltăieri. Ciţii pe manometrul aşezat 
la vedere : 10 metri. Asta înseamnă că asupra costu- 
mului meu de oțel apăsau deja douăzeci de tone de 
apă verde-albăstrie. Dar atita lucru nu mă putea 
speria. Eram obișnuit să alunec impasibil tot.mai 
jos, tot mai în adînc, ferecat în costumul sigur, în- 
văluit de tăcere, în timp ce asupra mea se grămă- 
deau zecile de tone, iar lumina se împuţina preci- 
pitat ca pe e scenă de teatru peste care se lasă 
seara. 

Şaptezeci de metri. După culoarea roşie și cea 
portocalie a dispărut și galbenul. Apa este albastru- 
violetă. Mă apasă 140 de tone. Ca un șarpe negricios 
plutește în sus pe lîngă mine un ţipar cu capul 
ascuțit și coada rotundă. După starea de surescitare 
pe care am trăit-o, nervii simt nevoia să se odih- 
nească. Acum sînt aproape somnolent. Din cînd în 
cînd rostesc alene în microfon un cuvînt-două. 

O sută cincizeci de metri. Întunericul e aproape 
deplin. Umbra acestei nopţi are totuşi, vag, nuanţa 
unui violet-închis. 

O sută nouăzeci de metri. Presiunea apei: 380 de 
tone. Totul este negru, negru absolut. Şi aici, 
noaptea adîncului e lipsită de stele. Nu vezi nici 
pești luminoşi, nici gorgonide scînteietoare, nici 

crustacei cu ochi fosforescenţi, nici bacterii foto- 
gene... În apele sulfuroase ale Mării Negre, de la o 
sută optzeci de metri începe lumea morții. 

Aprinsei reflectorul montat pe casca costumului : 
195 de metri. lată şi fundul înclinat puternic spre 
răsărit. Din cauza pantei, stratul de mil şi nisip e 
subţire, foarte subţire. Puțin mai încolo se vede, 
dezgolită, o mică stîncă roșcată. Transmit cele con- 
statate şi mă îndrept spre ea... Dar ce-i asta? Oco- 
lind stînca, reflectorul a căzut asupra unei mari 
suprafeţe convexe colorate în alb şi roșu. lată deci 
unde era geamandura ! Întîmplarea făcuse să ame- 
rizăm exact în locul ce-i tăinuia misterul. Nu-mi 
răminea decît s-o examinez de aproape... Şi, exami- 
nînd-o, am constatat cu surpriză că unicul capac al 
sferei metalice se desprinsese, Dumnezeu ştie cum, 
din buloanele care-l ţineau închis, încît nici o pică- 
tură de apă să nu se poată strecura înăuntru. Gea- 
mandurile folosite de institut pentru marcarea anu- 
mitor puncte stabilite pentru studierea fundului 
mării şi a curenților erau toate prevăzute cu capace, 
întrucît în interiorul lor se introduceau adesea, po-: 
trivit sistemului nostru de lucru, aparate, unelte și 
chiar probe mai ușoare, luate la faţa locului. Dar 
geamandura ancorată de astă dată nu conţinea 
nimic (cel puţin după cîte știam eu) şi, în orice caz, 
de cînd o pusesem pe apă, din elicopter, împreună. 
cu Mihuţ — cele două șalupe ale institutului fiind 
defecte — nici un cercetător oceanograf n-avusese 
posibilitatea s-o deschidă. Asta, pe de o parte. Pe 
urmă, centrul de greutate al geamandurii cădea în 
cuprinsul calotei cufundate în apă, capacul rămiî- 
nînd deasupra liniei de plutire. Cum de la instalare 
marea fusese calmă, în ce fel s-a putut umple sfera 
de apă? A doua oară în acea zi am avut impresia. 
că s-a petrecut ceva ciudat. 


PRĂBUŞIREA 


Am arătat că eram obişnuit cu imersiunile, iar 
bezna adîncurilor, laolaltă cu toate surprizele ei, nu 
mă mai impresiona cine ştie ce. Totuşi, munca de 
scafandru la mare adîncime e grea. Întunericul şi 
întregul mediu impropriu vieţii omenești îți rămîn 
vrăjmașşi. Oricînd, în apa ce stă gata să te strivească 
cu zecile și sutele ei de tone, te paşte un pericol 
necunoscut : poate un morun uriaş ca cel care îmi 
rupsese cablul telefonic în urmă cu vreo săptămînă, 
poate o defecțiune oarecare, fatală celui suspendat 
în prăpastia lichidă. 

Aşadar, cu tot entuziasmul cuvenit marii desco- 
periri căreia îi căutam confirmarea, treaba n-a fost 
prea uşoară nici pentru mine. Întîi a trebuit să sap 
în rocă, cu ciocanul pneumatic, o gaură unde am 
pus mina. Am ieșit apoi la suprafaţă, timp în care 
Nesteruş, dirijindu-și ultrasunetele printr-o lentilă 
metalică, a provocat explozia din stratul de poriir. 
Subestimarea acesteia era cît p-aci să ne coste 
scump. Dar ne-am ales numai cu flotoarele pe ju- 
mătate inundate de valuri și o mică spaimă, tocmai 
bună să nu uităm lecţia. Pe urmă am coborit din 
nou, alături de un coş cu fundul de plumb, legat de 
un cablu paralel. Nici nu se limpezise bine apa cînd 
am ajuns jos. Am încărcat coșul cît am putut de 
repede şi am cerut să fiu scos. După prima imer- 
siune, ajunsesem la suprafață la asfinţitul soarelui. 
Cînd am ieşit a doua oară din împărăţia lui Neptun, 
se făcuse noapte, dar; ce noapte superbă pe lingă 
aceea din adincurile moarte ! Ne-am închis în car- 
lingă probele mineralogice şi toată aparatura. Elicea 

orizontală cu trei pale mari aproape cît braţele unei 
mori de vînt începu să se învirtească în uruitul 
motorului şi avui deodată senzaţia delicioasă a zbo- 
rului, a zborului spre stelele împrăștiate pe cer ca 
o comoară scînteietoare. 

Mă simțeam eliberat. Mă simțeam uşor şi pu- 
ternic. 

— Ce bine e să zbori, Nesteruş ! Ce ştii tu despre 
sentimentele unui învingător ?! Începusem să de- 
clam în ciuda bietului fizician. Eu sînt un vultur, 
bătrîne motan sentimental. 

Agamemnon Anastasiu tăcu o bucată de vreme, 
încropind în el, desigur, nişte cugetări contradictorii 
şi, cu un zimbet silit, îmi prezentă concluzia la care 
a ajuns: 

—— De data asta e foarte serios. | 

Mi-am dat seama că spovedania, pe care o ocoli- 
sem magistral în ultimele două zile, va începe în 
mod inevitabil. Dar ce puteam face! Nesteruş îmi 
acordase calitatea de confident o dată pentru tot- 
deauna. | 

— N-am mai simţit niciodată ce simt acum, măr- 
turisi el, cu un tremur pasional în glas. Aș vrea să 
fiu sigur de ea, să trăiesc mereu lîngă ea, să ne 
știm unul altuia toate gîndurile... 

Şi după ce se cufundă în tăcere, făcindu-mă să 
cred că s-a înecat definitiv în aceasta, rosti: 

— Am să-i cer să se mărite cu mine. 

—- De fapt în tine, amice Nesteruș, zace un cîn- 
tăreţ al delectărilor matrimoniale, glumii eu, ca să 
ascund că totuşi căldura cuvintelor lui mă impre- 
sionase. 

— Ei bine, pentru ea sînt şi poet. Dacă vrei 
să ştii, îi fac şi versuri, replică el ostentativ, pi- 
păindu-şi unul dintre buzunarele hainei. Vrei să le 
citeşti ? se răsti agresiv, privindu-mă totuși rugător. 

Într-adevăr era îndrăgostit! Ce sfaturi puteam 
să-i mai dau şi la ce ar fi folosit să-i spun cum o 
vedeam eu pe Consuella ! În orice caz, sinceritatea 
ei mi se părea discutabilă. De ce în faţa lui Nesteruș 

îşi dădea silinţa să apară ca o fiinţă pură şi naivă, 
pe cînd pentru cucerirea mea, ratată de altfel, așa 
cum am mai spus — dovedise atîta frivolă coche- 
tări€ ? 

Deodată, exact cînd mă gîndeam la acest lucru, 
ezitind să citesc versurile lui Nesteruş, fui conștient 
că ceva nu merge. Cînd motorul îşi făcea turaţiile 
cum trebuie, nu-i percepeam zgomotul, aşa cum 
nu-mi simt bătaia inimii, dacă ea îşi vede de treabă 
în mod normal. Dar acum... Elicopterul fu zguduit 
de o scurtă cădere repede îrînată... apoi de alta... 
apoi de a treia, mai lungă, care-mi pricinui un fior 
rece, proporţional cu durata ei. În sfîrşit, motorul 
şi-a revenit și prăbuşirea fu oprită cînd altimetrul 
indica numai douăzeci de metri. În schimb înţepe- 
nisem deasupra valurilor. Aripile lungi ale elicei, 
ce ne ţinea în aer, se încăpăţinau să se învirtească 
într-un plan perfect orizontal şi pînă la țărm mai 
era cel puţin un kilometru. 

Dar pe talazurile ce le bănuiam în întuneric, 
aproape sub noi, se legăna uşor o lumină albăstrie. 
Am crezut cu toţii că distingem silueta unei bărci 
cu motor și ne-am grăbit să amerizăni, singurul 
lucru de care elicopterul mai era în stare. Dar de- 
geaba am măturat apoi suprafaţa mărunt frămiîn- 
tatţă a mării cu reflectorul mobil de la bord. Se 
impunea în mod strict o alternativă: ori noi căzu- 
sem Victime ale unei halucinaţii colective, ori am- 
barcaţiunea zărită puţin înainte fusese înghițită de 
valuri, fără urme. 

— Bă, că doar n-o fi fost submarin, spuse cu 
ciudă, fără să se gîndească prea mult, Iosip Nusici, 
pilotul. 

— Uite un creier uluitor, piramidal, se indignă 
Mihuţ cu umor. Negreșit, pe piatra ta funerară se 
va scrie că plesneai de inteligenţă. Auzi dumneata, 
submersibil, cînd marea are circa patru metri adin- 
cime ! Hotărit că la cai te pricepi mai bine! 

Aluzia se referea la profesia mai veche a lui 
Nusici, care fusese grăjdar la o colectivă. 

— Decît să faci pe grozavul, se înfurie dintr-o 
dată pilotul, mai bine ai avea grijă de motor. Din 
cauza ta puteam toţi să sărim din cer de-a dreptul 
pe lumea cealaltă. 

Mihuţ nu mai spuse nici un cuvînt. Dar totel 
ne-a scos din încurcătură. După zece minute, pri- 
cina penei fusese descoperită. Lucrînd cu înverşu- 
nare, Mihuţ puse motorul la punct mai repede decît 
ne aşteptam, astfel că am aterizat în curtea spa- 
țioasă a institutului, aproape de hangarul elicopte- 
rului amfibiu, cu o oră înainte de miezul nopţii. 


LA „STEAUA DE MARE“ 


După ce am zăbovit cu plăcere sub duș citeva 
minute şi mi-am pus alte haine, m-am uitat la pen- 
dula din cameră. Arăta ora 1l şi 30 de minute. Mi; 
se făcuse o foame de lup. Eram hotărît să parcurg 
într-un timp record kilometrul ce ne despărţea de 
braseria „Steaua de mare“. 

Stinsei lumina și mă gîndii apoi să închid fereas- 
tra ce dădea spre straturile de flori din grădina 
institutului (locuiam chiar în clădirea mare a aces- 
tuia, unde ocupam, la parter, o cameră destul de 
confortabilă, plină de cărţi). Mă aplecai ușor peste 
pervaz şi rămăsei o clipă așa, ca să aspir parfumul 
îmbătător răspîndit de albele regine ale nopţii ce 
se legănau, sub mingiierea brizei, de-a lungul con- 
strucţiei, pînă în dreptul laboratoarelor de minera- 
logie. Acolo, prin geamurile închise ale unei încă- 
peri, razele strălucitoare ale tuburilor cu neon 
năvăleau în întuneric, așternind peste flori şi iarbă 
o pată geometrică de lumină. În cadrul ei, cocoțat 
pe roaba grădinarului, un individ, care avea — aş 
fi jurat — silueta groasă a veselului Mihuţ, privea 
atent, cu capul întins înainte, la un lucru ce se 
afla în interior și părea să-l intereseze în mod 
deosebit. Treaba asta mi s-a părut destul de cu- 
rioasă. Mi-am făcut vînt şi am sărit pe aleea de 
sub fereastră. În cele cîteva secunde cît nu mă 
uitasem la el, omul de pe roabă se făcuse nevăzut. 
Mă îndreptai în pas gimnastic spre locul unde-l ză- 
risem şi-mi aruncai şi eu ochii în laboratorul în 

care ardea încă lumina. În aparenţă, nimic deose- 
bit. Stavri, maniac ca întotdeauna, îşi admira şi 
clasifica probele de rocă fără să ţină seama că este 
aproape miezul nopţii. Dar pentru ochiul meu aver- 
tizat se petrecea totuşi un fapt interesant. Dulapul 
metalic pe care chimistul îl ceruse să poată ţine sub 
cheie o serie de substanţe toxice, necesare în munca 
lui, stătea cu ușile larg deschise, iar pe rafturile 
sale se vedeau, în loc de sticle etichetate, pietre 
aliniate pe mai multe rînduri. „De ce naiba o fi 
ascuns Stavri, adevăratul scop pentru care e cerut 
dulapul !“ — mă mirai eu. De urma celuilalt n-am 
mai dat. Pesemne că trecuse pe după colţul clădirii 
şi se pierduse în beznă. 

Cînd am ajuns în camera lui Nesteruş eram con- 
trariat, dar n-am spus nimic. În cinstea Consuellei, 
tînărul meu prieten îmbrăcase un frumos costum 
„bpleu-marin“ şi îşi făcuse un nod impecabil la cra- 
vată. Părea nervos şi mormăia ceva despre punctua- 
litatea anumitor indivizi care te lasă să mori de 
foame. 

Dar, deși drumul relativ lung parcurs pe faleză, 
în aerul răcoros şi sărat al litoralului, a fost de 
natură să-i mărească pofta de mincare, lucrul acesta 
nu s-a cunoscut de loc cînd am ajuns la braseria 
„Steaua de mare“. Eu consumasem deja trei cot- 
lete şi tot atîtea porţii de guvizi prăjiţi, în timp 
ce Nesteruș se chinuia încă la o friptură de-ţi 
făcea scîrbă numai văzînd cum o morfolea. 

În sfîrşit apăru pe estrada orchestrei şi Con- 
suella. Purta o rochie neagră mulată pe corp (in- 
discutabil, trupul Consuellei nu era de loc urît). 
Pianul, trompetele şi celelalte instrumente tăcură. 
În liniştea relativă, acompaniată de zumzetul loca- 
lului şi punctată de zăngănitul furculiţelor, clin- 
chetul paharelor și comenzile ospătarilor la bar, 
Consuella începu să vorbească la microfon, cu gla- 
sul ei modulat de contraaltă care te putea face să 
crezi că tiecare cuvînt rostit, oricît de banal i-ar fi 

fost înțelesul, porneşte dintr-o mare şi permanentă 
sensibilitate sufletească : 

—— Dragi oaspeţi, bună seara ! În noaptea aceasta 
voi cînta pentru dumneavoastră trei cîntece din 
Indonezia : „O păsărică mi-a ciripit povestea-n- 
treagă“, „Vino, iubite“ şi „Călători-vei peste mări“. 

Titlurile le-a spus limpede, atentă la felul în care 
pronunţa fiecare cuvînt, de parcă i-ar fi dictat unei 
dactilografe nevăzute. 

Şi Consuella începu să cînie. Glasul ei se înălță 
plin, fierbinte, răscolitor peste mesele aşternute cu 
damasc siniliu şi făcu să înceteze zumzetul de stup 
al sălii, curmă pînă şi comenzile strigate de ospă- 
tari pe un ton neutru, ca apoi notele tulburătoare, 
neîncăpute între pereţii cu ornamentaţii de bronz, 
să-și ia zborul prin ferestrele larg deschise spre 
mare. Distingeam pe plajă, în umbră, un grup care 
se oprise să asculte și-mi închipuiam modulaţiile 
acestei voci fermecătoare plutind peste valuri pînă 
departe în larg, ca un cîntec de sirenă. 

Mai tirziu, Consuella a venit la masa noastră, 
mi-a zîmbit drăguţ şi a început să cocheteze cu 
Nesteruș, care în această împrejurare avea figura 
celui mai fericit imbecil întîlnit pînă la vîrsta ce o 
împlinisem atunci. 

Contribuţia mea la conversaţie fiind cu totul ne- 
însemnată, cei doi m-au lăsat să degust în liniște 
tutunul aromat al ţigărilor pe care le fumam con- 
templînd felia de lămîie din paharul meu cu vermut. 

Consuella avea faţă de Nesteruş o purtare mai 
atentă ca oricînd. Şi-i vorbea atît de cald! Ce naiba 
urmărea femeiuşca asta? În aparență neatent, le 
urmăream discuţia curios, ca la teatru. El spunea 
cu silnică autoironie: 

— Vrei să-ţi citesc o poezie? 

Era probabil poezia cu care mă amenințase şi pe 
mine. Dar, spre deosebire de mine, Consuella dorea 
să-i apară tare curioasă şi măgulită: 

— Citeşte-o ! Citeşte-o ! 

Nesteruș despături emoţionat o hîrtie și începu 
să citească cu patos, în șoaptă: 


„Părul... ochii... buzele... 

melodii spaniole, 

frînturi de cîntece, lascive, însîngerate... 
Ochii... părul... buzele... 

aud 

o violă, mai multe viole FE 
cu-acelaşi acord 

al vânturilor de toamnă de crengi sfişiate.“ 


Aşadar, îşi dădea poate şi el seama că în sufletul 
Consuellei se ascundea, după oblonul bine tras, ca 
să nu pătrundă în afară nici o rază revelatoare, o 
întreagă dramă, o mare neliniște. 

Nesteruş îşi punea întregul suflet în felul cum 
citea declaraţia aceasta de pătimaşă şi totodată 
mingiietoare dragoste : 


„Buzele... brațele... coapsele... 

țipătul sufletelor chinuite, 

vuietul rîurilor revărsate, 

dogorite cîmpii de furtuni răscolite... 
învăluitoarele, nepătrunsele talazuri marine 
pe-mbietoarele plăji înspumate... 

amfore grațios rotunțite, pline 

cu vinuri transparente sau roşii, 

caldele, luminoasele zile de vară, 

ca-n vie auritul ciorchine...“ 


Trebuia să recunosc că în încercarea lui literară, 
al cărei manuscris mi l-a oferit cu titlul de împru- 
mut în aceeași noapte şi apoi a renunţat să-l mai 
ceară (probabil fiind o copie) Nesteruş vedea pînă 
la un punct, aşa cum vedeam şi eu, făptura pasio- 
nată, plină de farmec exotic a Consuellei. Numai 
că lipsa de luciditate a îndrăgostitului bine îmbro- 
bodit îl împiedica să înţeleagă mai mult decît atît. 

Într-adevăr Consuella avea un temperament bogat 
şi ceva care ar fi putut semăna cu generozitatea 
omului ce se dăruie necondiţionat. Totuşi, sub căl- 
dura gestului și a vorbelor ei, bănuiam o rară stă- 
pinire de sine. Pe urmă... nu ştiu ce mă făcea să 
consider nu tocmai gratuită impresia pe care o 
aveam lingă ea c-ar ascunde o taină grea, cu con- 
secinţe pentru toţi cei ce o înconjurau. 

Într-un tîrziu, Consuella îşi aduse aminte: 

— Mi-ai promis că-mi faci nişte fotografii. Vrei 
să mi le faci mîine? | 

Nesteruș a răspuns copleșit, monosilabic : 

— Da. 

— Atunci, mîine dimineaţă viu la tine, la insti- 
tut, preciză fata. Te iau și mergem la Plaja Albă. 
E atît de frumos acolo! O să înotăm împreună. 
Da ?... se alintă ea. 

După o jumătate de oră, Consuella s-a retras cu 
un surîs dulce şi promiţător, refuzînd să fie con- 
dusă. Nesteruş era nebun de entuziasm şi a început 
să-şi laude adorata, generos ca un autor de madri- 
galuri. 

Apoi am pornit-o spre casă împreună cu ditiram- 
bicul fizician. 

În noaptea aceea n-a mai survenit decît un singur 
lucru pe care mi-l amintesc foarte bine. Pe şoseaua 
de pe faleză, la kilometrul 27, unde se grămădesc 
pe panta dinspre plajă salcîmi pitici, i-am zărit în 
lumina lunii pe Consuella și pe Stavri. La apropie- 
rea mea, fata a ezitat parcă, apoi l-a îmbrăţişat pe 
chimist. Am văzut limpede cum l-a sărutat. Tabloul 
semăna cu o ilustrație romantică dintr-o carte de 
care mi-am amintit fără să vreau. Nesteruş n-a 
observat nimic. Era cu ochii la stele. lar mie mi-a 
fost milă de el şi l-am lăsat să viseze. 


CONSUELLA 


A doua zi, pe plajă, solitarul Stavri lipsea, dar 
Consuella era proaspătă şi firească de parcă nimic 
nu s-ar fi întîmplat. A înotaţ alături de Nesteruș 
şi de Nusici, s-a jucat cu mingea împreună cu Mihuţ 
şi Andrei Toma, un tinăr geolog sosit la noi abia 
de cîteva zile, s-a zbenguit în apa de la mal cu 
Dragomir, electricianul institutului, şi nu m-a oco- 
lit nici pe mine. Idila cu Nesteruş şi-a continuat-o 
nestînjenită de prezenţa noastră. 

Prietenul meu era, la rîndul său, vesel şi excela 
în galanterii : 

— la priveşte norul acela... Seamănă cu un tran- 
dafir. Dac-aş putea, l-aş culege pentru tine. | 

— Alaltăseară mi-ai spus că-mi dai stelele, as- 
tăzi norii şi dacă ţi-aş cere să-mi dai ceva cu ade- 
vărat nu mi-ai da nimic, se alinta Consuella. 

— Cere-mi... cere-mi orice, protesta Nesteruş pe 
un ton voit glumeţ. 

— Dă-mi luna ! pretinse categoric adorata lui. 

— Ţi-o dăruiesc din toată inima. 

— Atunci dă-mi şi pămîntul... cu laboratoarele 
lui de fizică, în care, printre alţii, se-ntrece cu firea 
un tînăr simpatizat de mine în mod deosebit. 

Nesteruş se roşise tot de plăcere. 

— Ce te interesează pe tine laboratoarele de fi- 
zică ? zise el numai ca să spună ceva. 

— Cum să nu mă intereseze! Am urmat şi eu 
fizica... doi ani... şi pe urmă m-am lăsat. Credeam 
că o să fac carieră în teatru. 

Interesant — gindii eu. 

— Ai putea să-ţi continui studiile, aprecie Nes- 
teruş. 

— Cum ? voi Consuella să știe. 

— De pildă... măritindu-te cu mine, spuse Nes- 
teruş serios. 

Deci găsise prilejul să-și plaseze cererea în că- 
sătorie. 

„— Mai ştii — zîmbi fata giînditor. Ai nisip în 
păr. Vrei să ţi-l scutur...? 

— Vreau ce-mi ceri tu, şopti prietenul meu nu- 
mai pentru Consuella. 

— Iarăşi te-ai blegit — mormăi Mihuţ cu bonomă 
grosolănie, arătînd că totuşi îndrăgostitul a fost 
auzit şi de alţii. 

Conversaţia celor doi lua o întorsătură intimă, 
așa că ceilalți îi lăsară singuri. 

* Stăteam întins cu faţa în jos într-o groapă de 
nisip. Soarele fierbinte îmi încingea pielea de-acum 
rezistentă la acţiunea puternică a razelor sale. Căl- 
dura pătrundea adînc în mine, prin toţi porii, şi 
în același timp cu lenea mă cuprindea o senzaţie 
de bunăstare, sporită pînă la deliciu de rarele adieri 
ale vintului dinspre largul mării. Cînd ridicam pu- 
ţin capul, vedeam spre extremitatea fîşiei de plajă 
pe care stăteam, denumită Plaja Albă din cauza 
culorii izbitoare a unor uriaşe plăci: calcaroase, un 
stol de pescăruşi încremeniți pe țărm ca nişte bul-: 
gări de sare. 

Foşnetul monoton al valurilor, a căror mătăsoasă 
alunecare şi frîngere constituie pentru urechea mea 
o permanentă desfătare, îmi legăna gîndurile toro- 
pite. Am adormit repede, plictisit de dulcegăriile 
celor doi, auzite ca prin vis: 

— Te iubesc, Consuella ! 

— Ţi se pare, dragul meu. 

— De ce? N-o meriţi? Doar ești atit de fru- 
moasă... şi atît de cinstită... de bună... Cînd te-am 
văzut prima oară, nu credeam nici eu că tu, cu 
înfăţişarea ta strălucitoare, cu părul ăsta îmbătă- 
tor, cu năsucul tău cîrn şi cu dinţii tăi albi, poţi 
îi o fetiță aşa de mică şi de proastă... 

— De ce proastă? 

— Fiindcă ne cunoaştem de trei săptămîni şi nu 
m-ai lăsat să te sărut niciodată... Azi, azi însă... 

— Dacă mă fotografiez.i... 

Cînd m-am trezit din somn (n-am dormit mai 
mult de un sfert de ceas), lîngă mine stătea întins 
Nusici. 

— Dar Consuella unde-i? fu prima mea între- 
bare. 

— S-a dus la institut după Nesteruș... sau nu știu 
după cine. Întreba dacă Stavri nu este cumva 
bolnav. 

M-am sculat alene, gînditor, dar plaja am 
parcurs-o cu paşi din ce în ce mai grăbiţi. Apoi mă 
cățărai pe faleză şi trecui peste cîmpul cu pelin și 
laptele cucului, stîrnind, în vegetaţia îngălbenită 
de soarele verii, salturile lungi şi sprintene ale 
lăcustelor. 

Am intrat în institut prin ușa dinspre grădină, 
de care ne slujeam de obicei cînd mergeam la. 
plajă. Culoarul lung, cu acvarii mari în pereţii 
groși, era pustiu. Îl parcursei în fugă. Consuella se 
afla în holul pătrat al laboratoarelor de minera- 
logie şi se uita cu ochi avizi, dar totodată speriaţi 
şi nehotărîtă parcă, la ușa pe plăcuţa căreia scria: 
„A. Stavri, şef de lucrări“. Silueta i se profila pe 
geamul gros al bazinului cu pisici de mare, din. 
dosul căruia o privea fix un exemplar impresionant 
al acestei primejdioase şi ciudate specii de peşti 
veninoşi. Lumina verzuie, lividă a acvariului con- 
trasta neplăcut cu înflorata rochie de plajă a fetei. 

Eram desculț şi, păşind pe mozaicul rece al par- 
doselei, nu făceam nici un zgomot. Consuella m-a 
simţit abia cînd am ajuns lîngă ea. 

— Ah, tu erai...! exclamă nefiresc. Îl caut pe 
Nesteruş... A plecat după aparatul de fotografiat... 

Tăceam, şi tăcerea mea îi sporea încurcătura, 
deşi își dădea silința să se poarte natural. Încercă 
să lege o conversaţie: 

— La voi e atit de răcoare şi... 

— Tţţ... şi? 

— Şi... Vai, Andronic, abia acum bag de seamă 
ce ochi albaştri ai tu... 

— Crezi că ţi-ar putea folosi la ceva ochii mei 
albaştri ? 

Glasul îmi sunase ironic şi tăios. 

— Eşti rău, Andronic, şopti ea umilită. 

— Mă apăr, Consuella... — îi mărturisii mai mult 
decit am vrut. 

— Sînt primejdioasă ? se miră ea. 

— Ai putea să fii. E 

— Dar nu cu tine. 

— De ce? o întrebai scurt. 

— Nu-ţi spun... tot n-ai înțelege nimic... Şi ar 
fi păcat... 

Încerca deci să se poarte ca şi cu zevzecul de 
Nesteruş... Totuşi enervarea mi-era înăbuşită de un 
fel de compasiune. Chipul Consuellei exprima uneori 
atîta cinste, vorbele ei păreau atît de sincere! Care 
era Consuella cea adevărată ? Fata dintr-o bucată, 
care ascundea o tainică tristeţe? Cocheta fluştura- 
tică ? Poate amîndouă dintr-o dată ? 

— Cine eşti tu, Consuella? Om bun ? Om rău? 
— rostii eu moale. 

— Un om amărit — oîtă ea. 

— Aş putea să fac ceva pentru tine? 

O clipă păru nehotărită, dar apoi zise voit veselă: 

— Da. Să-mi arăţi ce pietre frumoase aţi colec- 
ţionat voi... Ştii? M-a interesat pe vremuri şi mi- 
neralogia... De pildă să începem de-aici... 

Și, înainte să pot face sau răspunde ceva, des- 
chise ușa laboratorului lui Stavri, în pragul căruia 
se opri brusc și scoase un țipăt de groază... 

Am fost în spatele ei în acelaşi moment. Între 
două mese încărcate cu baloane de sticlă şi vase 
cilindrice, chimistul se afla întins pe jos, cu faţa 
albă ca varul. 

Primii care sosiră, atraşi de ţipătul Consuellei, 
au fost Mihuţ şi Toma. Mihuţ a sosit chiar foarte 
repede, uimitor de repede. De fapt mi s-a părut că 
n-a avut decit să dea de perete una din celelalte 
două uşi ce comunicau în același hol. 

O curiozitate irezistibilă mă făcu să întorc capul 
spre cîntăreaţă. Îşi revenise din spaimă mai iute 
decît aş fi crezut că este în stare. Mă uimea. Tră- 
săturile figurii îi erau surprinzător de dure, iar 
privirile înțepenite asupra cadavrului. 

Inima îmi fu strîinsă de milă, dureros, şi prin 
minte îmi trecu, involuntar, un gînd de adolescent 
livresc : de ce ai murit tu, chimistule taciturn şi 
singuratic ? Pentru că ai sărutat-o! 


TAINA GEOCHIMISTULUI 


Mirosea a formol şi a moarte. Prin îerestrele 
«deschise, lumina după-amiezii pătrundea tristă în 
sala de autopsie, aşternîndu-se peste mozaicul 
pardoselei în fişii ce alunecau din ce în ce mai de- 
parte, apoi în sus, pe dulapurile de sticlă cu bis- 
turie, foarfeci şi fel de fel de instrumente a căror 
întrebuințare mă căzneam să o ghicesc. 

Mi-a plăcut întotdeauna să privesc realitatea în 
faţă, dar trebuie să mărturisesc că acum îmi venea 
destul. de greu... Nu mă înspăimînta aspectul oribil 
al trupurilor schilodite, dar aripile mi le simţeam 
tăiate. N-aş putea afirma că, atît cît a trăit în 
preajma mea, Stavri se manifestase ca un ins în 
care viaţa clocotea năvalnic, plină de exuberanţă 
şi entuziasm exploziv. Era mai degrabă unul dintre 
oamenii despre care nu puteai spune mare lucru. 
Chimistul trăia mai mult izolat, n-avea prieteni 
şi nu vorbea niciodată despre sine, despre iluziile 
şi aspiraţiile lui, despre dorinţele şi speranţele sale. 
Toată lumea constatase că este un profesionist pri- 
ceput, un bun şei de lucrări, şi atît. Totuşi fusese 
o iăptură, prin țesuturile căreia sîngele curgea cald, 
în creierul căreia scăpărau scînteile gîndurilor, în 
siirşit un om viu. Și iată, în locul lui, un chip ase- 
mănător cu toate celelalte ce se înşirau pe mesele 
de autopsie, pe faianţa cărora stăteau, golite de 
orice conţinut uman, formele gălbui, inexpresive 
ca nişte măşti, ale altora ce au vieţuit. Spectacolul 
cadavrelor despuiate şi aliniate în sălile institutului 
medico-legal este întotdeauna răscolitor pentru cei 
care nu-l văd în fiecare zi. Înveşmîntat solemn, 
așezat confortabil într-un sicriu, acoperit de jerbe, 

chipul morţii ni se arată mai puţin sălbatic, încon- 
jurat de o aureolă de demnitate ce ne moderează 
impresiile. 

Autopsierul apucă zdravăn cu o mînă piciorul 
slab al mortului şi, din patru tăieturi sigure, dez- 
goli dintr-o dată de piele, grăsime şi muşchi o por- 
ţiune a femurului. 

Acum era rîndul meu să intru în acţiune. Labo- 
ranții şi medicul de serviciu îmi priveau curioși 
detectorul de radiaţii pentru suprafeţe restrînse. 
Medicii legişti din Constanţa nu dispuneau de un 
asemenea detector. lată de ce fusesem chemat de 
urgenţă. | 

Pusei aparatul în funcţiune şi plimbai de-a lun- 
gul osului detectorul aşezat în virful bastonaşului 
de ebonit. Veni apoi rîndul rinichilor, al ficatului, 
al splinei... Pe cadranele indicatoare, numărul im- 
pulsurilor varia de la organ la organ. Doctorul 
Victor Ursu, directorul Institutului medico-legal din 
Bucureşti, care ţinuse să participe la lămurirea 
acestui caz, șuşotea cu invitatul său, profesorul 
Iosif. Scarlat, pe care cititorii mei au avut pînă 
acum prilejul să-l cunoască destul de bine. Era lim- 
pede că neurochirurgul își avea părerile lui, pentru 
că gesticula demonstrînd un lucru pe care nu-l în- 
ţelegeam. Apoi ceru un bisturiu și făcu singur nişte 
secțiuni fine într-un rinichi extras în acest scop. 

— Dă-mi, te rog, puţin bagheta dumitale mira- 
culoasă, mi se adresă el. 

Plimbiînd bastonaşul peste țesuturile secționate, 
neurochirurgul urmărea cu interes mişcarea acelor 
pe cadrane. 

Îl privii întrebător. Reuşise să-mi stîrnească cu- 
riozitatea. 

Profeşorul îmi zîmbi: 

— Ei bine, nu-ţi dai seama ce se petrece? Ura- 
niul se concentrează în feluritele organe ale trupu- 
lui omenesc în proporții relativ stabile... care nu 
prea corespund cu ce am găsit aici. Ar trebui fă- 
cută o spectroscopie. Alături de uraniu s-ar putea 
descoperi şi altceva. Ce zici, fizicianule? 

Ce puteam să zic! 

— De pildă, poloniu, preciză Scarlat. 

Trăiam un simţămînt de nedumerire din ce în 
ce mai ascuţit. 

— Dar poloniul se găseşte în natură, alături de 
uraniu, în cantităţi mult prea mici faţă de acesta, 
ca să fi putut contribui sensibil la iradierea victi- 
mei, obiectai eu. 

— În ce cantităţi se găseşte sau nu se găseşte, 
asta-i treaba voastră, a fizicienilor, mi-o tăie scurt 
neurochirurgul. În privinţa elementului descoperit 
în cadavru, cred însă că nu mă înșel. 

Venisem cu o „Pobedă“, pe care o conduceam 
singur. Am pus detectorul pe canapeaua din spate 
şi am pornit spre institut, frămiîntat de afirmaţiile 
profesorului. Stavri nu lucrase la institut decît cu 
minereuri. Atunci de unde atîta poloniu ca să-i pri- 
cinuiască o intoxicație specific localizată ? Ideile mi 
se succedau cu repeziciune crescîndă. Prezenţa în 
rocă a unei nemaiîntilnite cantităţi de poloniu nu 
semnala oare existența prin apropiere a unor mine- 
reuri de uraniu fabuloase, cu o concentraţie fără 
seamăn ? Ce altă explicaţie ar mai fi putut exista? 
De unde putea proveni poloniul dacă nu din dezin- 
tegrarea uraniului ? Îmi venea ameţeală numai 
gîndindu-mă la importanţa unui asemenea zăcămînt 
de uraniu. Pentru ţara noastră, acesta ar fi însem- 
nat uzine atomoelectrice de sute de mii de kilowaţi, 
numeroase furnale şi fabrici, vapoare şi trenuri 
mînate de forțele combustibilului nuclear, răspîn- 
direa unor minunate şi felurite aparate de control 
şi măsură, o agricultură mai productivă cu semințe 
şi culturi iradiate, metode noi dintre cele mai efi- 
ciente în biologie și medicină... Dar cîte nu putea 
să însemne descoperirea unui atare zăcămînt! 

Simţămiîntul de zădărnicie ce mă încercase puţin 
înainte — paralizîndu-mi mintea și sufletul — cedă 
pe nesimţite. Cum putusem oare să mă înmoi din 
atita lucru ? 

„Ce naiba, amice Andronic — îmi ziceam acum 
— la urma urmelor, ești om de ştiinţă și ai învăţat 

în suficientă măsură că tot ceea ce trăieşte trebuie 
să facă sacrificiul morţii tocmai pentru biruinţa. 
vieţii. Victoria făpturii umane nu poate consta în 
nemurirea ei individuală. Asta-i împotriva firii. Dar 
această făptură este în drept să se socotească în-. 
vingătoare, dacă prin ea viaţa în general face un 
pas înainte, dacă prin ea raţiunea desțeleneşte mă- 
car o palmă din jungla întunecoasă a necunoscutului. 

Eşti cîteodată un nătărău autentic, amice Andro- 
nic — mă hiritiseam eu. Totuşi s-ar putea ca din 
întîmplare, să te afli aproape de o descoperire fără 
seamăn în felul ei.“ 

Și trebuie să spun că, în scurt timp, această pre- 
supunere a fost confirmată. Sosind la institut, am 
constatat că spectroscopia minereului fusese deja 
făcută (o făcuse Stavri înainte să moară), iar pe 
placa fotografică se puteau vedea limpede, printre 
altele, liniile caracteristice ale poloniului. 

Rareori am simţit în viaţa mea o asemenea bucu- 
rie ca cea de atunci. Dar se impunea şi o altă con- 
cluzie : înainte de a muri, Stavri aflase ce conţin 
minereurile aduse cu elicopterul. 

Acest lucru i l-am spus şi lui Ștefan Orza care, 
sosind la Institutul de oceanografie în mai puţin de 
trei ore după semnalarea morţii geochimistului, m-a 
rugat să caut în laboratorul acestuia urmele ultime- 
lor sale ore de activitate. 


STRANIUL TANGOU 


Este neîndoielnic că Stavri suferea de boala ac- 
tinică, dar că putuse să moară într-un timp atît de 
scurt din pricina radiaţiilor toxice ale minereurilor, 
asta n-o credea nici Orza, şi cu atit mai puţin, o 
credeam eu. Pregătirea mea ştiinţifică mă scutea 
de asemenea bănuieli. 

Geochimistul se otrăvise cu acid cianhidric. În 
gură i se găsiseră cioburile fiolei pe care o spărsese 
între măsele şi constatările făcute chiar la începutul 
autopsiei nu lăsau nici o îndoială. 

În seara aceea am avut a doua convorbire cu 
Ștefan Orza (prima se desfășurase dimineața, la o 
jumătate de oră după ce intrase în acţiune miliția, 
care, la rîndul ei, pusese întrebări personalului ce 
se afla în institut, făcuse măsurători, fotografii şi 
toate cele de cuviinţă). 

După ce a fumat ginditor. jumătate din ţigara 
subțire cu capătul violet pe care a scos-o dintr-un 
pachet „Dobrogea“, Orza mi-a pus mai multe între- 
bări în legătură cu geamandura scufundată, m-a 
rugat să-l conduc la elicopter şi să-i arăt cum a 
fost ea suspendată dedesubtul acestuia, a insistat 
asupra impresiilor mele şi ale celorlalți din echipaj 
atunci cînd ni s-a părut că zărim pe valuri o barcă 
cu motor şi mi-a ascultat atent toate bănuielile ce 
mă asaltaseră începînd cu după-amiaza zilei din 
ajun. Pînă la sfîrșit mi-a făcut cîteva complimente, 
lăudîndu-mi spiritul de observaţie, vigilenţa și, după 
ce m-a făcut să promit că n-am să intervin în nici 
un caz de unul singur, mi-a propus, în termenii 

cei mai măgulitori, să colaborăm la lămurirea stra- 
niilor întîmplări din ultimul timp. 

— Răminem înţeleşi, nu ? a tras concluzia. Dacă 
ţi se mai par ciudate unele lucruri, dai fuga la 
mine şi-ţi deşerţi repede sacul. În noaptea asta mă 
găseşti în încăperea alăturată laboratorului unde a 
lucrat Stavri. Nimeni nu trebuie să observe că ai 
bănuieli. Şi nu faci nimic fără să ştiu eu... 

Seara, imediat după ce s-a lăsat întunericul, Orza 
mi-a cerut să i-l scot pe Nesteruș din pămînt, din 
iarbă verde. 

Cel care m-a pus pe urmele acestuia a fost 
Toma. Numitul Agamemnon Anastasiu lua masa 
cu Consuella la restaurantul „Steaua de mare“. Era 
încă devreme. Pînă la ora programului, cîntăreaţa 
mai avea destul timp. 

Pe Nesteruș l-am expediat repede, dar eu am 
mai rămas. Doream să beau un pahar de vermut şi 
apoi să mă înapoiez de îndată la institut. Nu con- 
sum alcool decit în împrejurări festive, dar de astă 
dată simţeam nevoia. Trăisem în cîteva ore atitea 
emoții! La o masă lîngă fereastră, Mihuţ tocmai 
începea o sticlă de rachiu verde ca smaraldul. Vă- 
zindu-mă, îmi făcu repetate semne amicale şi, fără 
să mai aștepte altceva, umplu elocvent două pa- 
hare. La urma urmelor, fie şi rachiu — îmi zisei şi 
mă aşezai în faţa mecanicului. Acesta dădu o duşcă 
pe git, plescăi, îşi linse cu poftă buzele şi încercă 
operativ să capete o aprobare pentru notoria-i pre- 
dilecţie. 

— Ei, ce zici? Nu-ţi vine să urli de plăcere cînd 
te ungi cu un asemenea rachiu? 

Pe urmă vărsă pe parchet citeva picături rămase 
în pahar, fără să se sinchisească de uitătura strîmbă 
a ospătarului şi începu să sporovăiască: 

— Să fie de sufletul răposatului, că tare nu-i 
plăcea băutura... Ferice de el, a nimerit de-a drep- 
tul în rai... Se zice c-ai asistat la tăierea lui. Ia 
spune-mi, băiete, ce avea sfîntul ăsta în măruntaie ? 

Am dedus cu ușurință că atunci cînd sosisem eu, 
Mihuţ îşi încălzise deja motorul, ca să întrebuin- 
ţez o expresie favorită a sa. 

— Ai, bre? la cîntă-mi şi mie, ce cusur i-au 
găsit doctorii acestui pacient? stărui grăsunul. 

Îl privi în ochi (ochii lui Mihuţ nu deveneau 
cețoşi nici atunci cînd, din cauza băuturii, limba 
începea să i se împleticească). Dusei apoi paharul 
la gură ca să cîştig timp de gîndire. Nu știu cît de 
sincer a părut răspunsul meu prudent: 

— Cred că nici doctorii nu sînt prea dumiriți. 
Pariez că pină la sfîrșit o să pună diagnosticul: 
acces cardiac. 

— Şi de la tine ce au vrut să ştie? 

— Amănunte despre... munca lui şi alte chestii 
de-astea..., improvizai mormăind, în pană de ima- 
ginaţie.. 

Salvarea am găsit-o în persoana blondei Adriana 
Daneș, care lucra la noi ca ihtiolog. Fusese în con- 
cediu la o cabană din Făgăraş. Nu aflasem că s-a 
întors. Stătea de vorbă cu o altă fată și un tînăr 
necunoscut, în colţul cel mai depărtat al sălii. 

— Iat-o pe Adriana! exclamai cu veselie. Vreau 
să dansez cu ea. Vezi să nu bei singur toată sticla. 

Mă ridicai în grabă. Trompetele vestitei orchestre 
„Alfred Spivakovski“ se împleteau în zbuciumul 
larg tălăzuit al unei melodii lente. N-aveam nici 
un chef de dans. Dar, ca să mai amin întoarcerea 
la masa lui Mihuţ, am rămas lîngă Adriana o bună 
bucată de vreme. | 

Totuşi cînd Consuella apăru pe estradă abia se: 
făcuse ora zece. Hotărît că îşi schimbase obiceiurile ! 

Glasul grav modulat al Consuellei spunea: 

— Dragi ascultători, astă-seară vă voi oferi un 
scurt concert-surpriză. Programul vă începe cu tan- 
goul spaniol „Pe țărm, cînd luna va răsări...“ de 
Casilda Nunez. 

Am devenit atent, foarte atent... Da... sistemul 
mi-era cunoscut. 

Consuella a cîntat uluitor de frumos... Dar partea 
cea mai uimitoare a tangoului Casildei Nunez era 
faptul că nimic din textul său nu justifica titlul 
anunţat. Se vorbea în versurile spaniole despre o 
fată din munţii Grenadei care suferea amarnic din 
pricina unei iubiri neîmpărtășite. Despre mare sau 
lună... nici o vorbuliţă. Eram absolut sigur. Cunoş- 
team binişor limba spaniolă. Întotdeauna m-am dat 
în vînt după tot ce este spaniol. Ce să-i faci! Fie- 
care cu gusturile lui. 


CÎND LUNA A RĂSĂRIT... 


Cînd am revenit la masa lui Mihuţ, acesta nw 
mi-a mai pus nici o întrebare. A sporovăit pină a 
terminat sticla : 

— Vezi matale... eşti tînăr, natura ţi-a făcut un... 
cum se spune ?... un portret de erou pozitiv... Ai 
chipul drăguţ, suiletul curat și muşchi de oţel... 
Prin urmare, femeile se dau în vînt după dum- 
neata... Dar pe Agamemnon, săracu', să-l cruţi. A 
nu ştiu cîta poruncă ne învaţă cu străşnicie: „Nu 
rivni la logodnica prietenului tău... Aşteaptă să se 
mărite“. 

Individul începuse să mă scîrbească, dar pentru 
faptul că se complăcea în monologul său îi eram 
recunoscător. Mă frămînta un singur gînd; îmi 
juca o îfestă imaginaţia mea prea activă sau, pur şi 
simplu, Consuella fusese distrată şi încurcase titlu- 
rile cîntecelor ? O zăream peste umărul lui Mihuţ. 
cochetîind cu Spivakovski lîngă estrada orchestrei. 

Alături de ei, apăru şi fata de la garderobă ţi-: 
nind o poșetă... Poşeta Consuellei... Continuîndu-și. 
convorbirea, aceasta întinse mîna spre garderobieră... 
Luna trebuia să răsară într-un sfert de oră. Bănu- 
ielile mele păreau să se confirme. Se cuvenea să-i 
telefonez repede lui Orza... Dar nu mai era timp. 
Consuella se îndrepta agale spre uşă discutînd me-: 
reu cu Spivakovski. 

Nervii mi-erau încordaţi ca un arc. Mă întorsei 
spre Mihuţ, cu intenţia să-i spun că mă doare 
capul şi vreau să plec neîntîrziat. Acesta privea 
de asemenea în direcţia ușii. Expresia stupidă de 
beţivan îi dispăruse cu prin minune. 


— Nu ştiu ce am, dar nu prea mă simt în formă. 
Nu suport otrava asta pe .care o bei tu. Dacă nu te 
superi, mă duc să-nghit un hap şi să mă culc, 
spusei uitîndu-mă mai mult spre ieșire. 

Nici Mihuţ nu-și lua ochii dintr-acolo. 

— Merg şi eu — răspunse el scurt lăsînd nişte 
bani pe masă. 

Aproape de uşă, Spivakovski îi întinse Consuellei 
o mînă subţire, cu degete ca de ceară, şi fata dis- 
păru ascunsă de un grup numeros care tocmai 
intra. 

Și eu, şi Mihuţ, grăbirăm pasul după ea, ca şi 
cum am fi fost înţeleși. La fel ne-am oprit în pra- 
gul vestibulului. Consuella se întîlnise cu un indi- 
vid gras cu păr pomădat, care voia s-o reţină cu 
orice chip. 

Mă simţeam într-o mare încurcătură. Trăsei cu 
coada ochiului spre Mihuţ. 

— Uite ce, zise el deodată, să dăm cărţile pe 
față. Sînt căpitanul de securitate Emil Andreescu. 
Poftim legitimaţia! Ce intenţie ai? 

N-am putut să-mi stăpînesc surprinderea. I-am 
răspuns încurcat: 

— Să văd... cu cine o să se întilnească „pe țărm, 
cind luna va răsări“. 

— Hm, nu eşti prost de loc. Are dreptate Orza. 
Uite-o că iese... Hai după ea. Dar să nu te pripești. 

Urmărirea n-a fost grea. Drumul ce contura îa- 
leza către nord era mărginit de un gard neobișnuit 
de înalt. În faţa noastră nu desluşeam în întuneric 
decît silueta sprintenă a cîntăreţei. La o asemenea 
oră nu circulau pe aici decît arari pietoni ce se 
grăbeau spre luminile staţiunii de odihnă. Vuietul 
mării acoperea zgomotul paşilor noştri pe pămîntul 
tare, uscat de secetă. 


Văzind mișcările agere ale însoţitorului meu, 


n-ai fi crezut că înainte cu cîteva minute părea 
beat. 

La vreo treizeci de metri în faţa noastră, într-un 
loc unde drumul făcea o cotitură de nouăzeci de 
grade spre răsărit, o dată cu faleza, Consuella se 

oprise cu faţa spre gardul vegetal și încerca să 
treacă printr-o spărtură a acestuia. 

Dintre norișorii sidefii ai orizontului, luna se 
înălța enormă și roșiatică. Înaintarăm întîi aple- 
caţi și apoi tirîndu-ne — lucru evident mai dificil 
pentru căpitanul Andreescu ! Glumii în şoaptă: 

— Căpitane, ai viclenia şarpelui, dar nu şi su- 
pleţea lui. 

— Ssst! ordonă el, ducîndu-şi un deget la buze. 

Se strecură grăbit înaintea mea pînă ce ajunse- 
răm la cotitură. 

Spre dreapta se auzea un murmur de glasuri. 
Apreciai că cei ce vorbesc se aflau la vreo cinci 
metri. Pînă în acest moment, întrucît Consuella 
mersese prin praful drumului încă nepavat, ne as- 
cunsesem de cealaltă parte a gardului. Acum era 
cazul să ieșim noi pe drum. Nici, treaba asta n-a 
fost prea grea, deoarece chiar alături se căsca în 
peretele de lemn cîinesc o spărtură prin care scîn- 
teia sub cerul nopţii cărarea argintie spre luna abia 
ridicată deasupra undelor. Am ajuns astiel numai 
la cîteva palme de cîntăreaţă și complicii ei. 

Stăteam chircit alături de însoţitorul meu şi ve- 
deam prin îrunzişul cu miros de praf, şezind pe 
nişte pietre, alături de Consuella, doi bărbaţi: unul 
înalt, cu umeri destul de largi, dar aduşi într-o 
ghebă disgrațioasă, celălalt de statură mijlocie, mai 
degrabă robust. Cîntăreaţa spunea : 

— De ce, dracu”, n-aţi mai dat nici un semn de 
viață ? Dacă geamandura s-a scufundat cu hirtii cu 
tot, aşa cum v-am transmis că bănuiesc, veți răs- 
punde de eşec. Stavri n-a vrut să vi le dea decît 
vouă în mînă, ca să dispăreţi cu ele imediat... Sînt 
sisură că Dario s-a ţinut doar de beţii, conchise 
ea tăios. | 

Îi răspunse lunganul cu un glas răgușit. 

— Eşti o proastă, Consy. Crezi că acolo e Palm 
Beach sau Riviera, ca să ne pilim şi să stăm cu 
burta la soare. S-a construit un obiectiv militar şi 
trebuie să căpătăm planurile., 

— Şi le-aţi căpătat? 

— Se va face, răspunse acelaşi individ. 

— Cînd? Atunci cînd obiectivul militar va: fi 
transformat într-o fabrică de lapte praf? — spuse 
ironic femeia de la „Steaua de mare“. 

De astă dată ripostă individul cel robust: 

— Ascultă, pisicuţo, nu ne lua aşa repede... Noi 
nu sintem fraierii ăştia de prin partea locului, care 
stau şi se hlizesc la tine cu gura căscată... Şi ce 
mare grozăvie intenționează Stavri să ne dea? 

— Intenţiona... A murit. 

— Cum! săriră în sus cei doi. 

— Zi repede ce s-a întîmplat, ceru neliniştit, 
dar autoritar, complicele lui Dario. 

— Cred că... l-a lăsat inima, răspunse cîntăreaţa 
după o ezitare. 

— Într-adevăr, aşa crede ? mă întrebai eu, întor- 
cîndu-mă cu spatele spre Andreescu, ca să-mi apro- 
pii şi mai mult urechea de gardul vegetal. 

— Ce documente avea de predat? auzii şoapta 
aceluiaşi individ. 

— A descoperit... Dar nu-ţi spun nimic, Pox, pînă 
nu-mi promiţi că pentru informaţia asta contul meu 
va creşte cu... 

— Contul tău va creşte cum s-a stabilit la început 
şi să mă slăbești cu pretenţiile tale, se enervă cel 
ce părea să fie șeful. Numai din ce cîştigi într-o 
săptămînă ai să-ți poţi comanda o sută de rochii. 

— Deşi tu ai face mai bine să umbli mereu în 
costum de baie — completă Dario. 

— Dincolo, la noi, avem zece mii ca ea — 
mirii celălalt din spirit de contradicţie. | 

— Chiar zece mii, nu cred — protestă spioana 
molatic, cu voită modestie. Nişte gisculițe nostime, 
nu contest. Dar mai găseşte alta care să cînte ca 
mine, să cunoască fizică și aşa mai departe... 

— Eh, dă-i drumul odată, scurtă Pox discuţia. 

— În fine, să vă spun, admise ea concesiv. 

Dacă în clipa aceea n-aş fi întors puţin capul, 
n-aş fi văzut pe ecranul din frunze mărunte ale gar- 
dului umbra proiectată de lună a miîinii care ridi- 

case pumnalul. Dar capul nu-l întorsesem întîm- 
plător. 

Falsul ofiţer de securitate voia să mă doboare 
prin surprindere. Răsucindu-mă fulgerător spre el, 
l-am răsturnat pe spate. Din acelaşi elan am vrut: 
s-o iau la fugă înapoi spre staţiunea de odihnă 
înainte ca cei de peste gard să se dezmeticească. 
Dar mă împiedicai de braţul spionului doboriît, care 
încerca să-mi apuce piciorul, şi căzui în brînci. 
M-am ridicat din nou şi am început să alerg în 
zigzag. 

Din spate pocni ceva cu zgomot de puşcoci şi sim- 
ţii o arsură în braţul „drept. Nu-i nimic, o zgiîrietură 
— îmi trecu prin minte. Un obiect îmi fluieră pe 
lîngă ureche şi căzu în faţa mea, pe drum. Era un 
cuţit de aruncat. L-am ridicat din fugă. Devenise 
singura mea armă. 

După ce privii înapoi, am început să alerg în linie 
dreaptă. Pe urma mea se avîntase Pox. 

Pesemne că Dario sărise asupra lui Mihuţ, pen- 
tru că îl auzii pe acesta strigînd ascuţit: 

— Idiotule, sînt de partea voastră. Întreab-o pe 
Consuella. 

Pox nu alerga rău, însă nu se putea compara cu 
mine. Nu m-ar fi ajuns niciodată. 

Al doilea pocnet de pușcoci îl percepui în același 
timp cu şocul ce-mi îndoi piciorul stîng. Mă ni- 
merise mai jos de genunchi. Pesemne că vreun 
revolver miniatural sau mai ştiu eu cu ce jucărie 
sinistră din arsenalul celor trimişi de dușmanul din 
afară. Căzui, dar cu o mare sforţare, sprijinit într-o 
mină, aruncai cuțitul spre Pox. Eu aruncam mai 
bine decît nătărăul care încercase să mi-l înfigă 
în spate (mai tirziu am aflat că aruncătorul fusese 
Dario). Lama azvirlită cu putere îl lovi pe spion în 
osul coapsei şi-i smulse un urlet de durere. 

Cu un penibil efort de voinţă mă ridicai în 
picioare. Puteam să merg. Deci glonţul îmi atin- 
sese numai mușchii... şi nu prea grav. Un pas... doi 
paşi... trei paşi... Eram la doi metri de Pox. Acesta 
mă aștepta cu fața crispată, gata de atac. În pum- 

nul drept îi strălucea, albăstrui în bătaia lunii, un 
box cu muchea prelungită în două lame scurte. Se 
vedea că face o sforţare desperată să mă înfrunte. 
Dar nici eu nu stăteam mai bine. Braţul i se des- 
tinse într-o lovitură joasă. Alunecai într-o parte şi 
în acelaşi timp îi prinsei încheietura miinii cu 
mîna mea dreaptă. Apoi pumnul stîng mi se abătu 
peste ţeasta lui ca un ciocan. Se prăbuși inert. Dacă 
aş fi fost în posesia întregii mele puteri, este ne- 
îndoielnic că-i sfărîimam capul... 

Îmi rămînea să scap de Dario şi de celălalt. Eram 
nevoit să primesc lupta, deoarece acum se aflau 
numai la cîţiva paşi. Se împăcaseră. Se vedea că nu 
se așteptau să-l dobor pe Pox. Aş fi profitat de 
confuzie, dar în mîna lui Dario apăru un revolver 
cu ţeava îndreptată spre mine. 

— Sus labele, comandă el drăguţ. 

Ridicai mîinile înainte, îndoite din coate, astfel 
încît palmele îmi veneau în dreptul frunții... adică 
în ce-l priveşte pe Dario (care se apropiase şi-mi 
împingea revolverul în piept) în dreptul gîtului său 
deşirat şi slab, pe prăjina căruia mărul lui Adam 
se plimba obsedant în sus şi-n jos. Tăind aerul ca 
un paloş, muchia palmei mele a izbit exact în acest 
dezgustător cartilagiu. Dario se muie și se prăbușşi 
îndoindu-se ca o nuia prea subţire. Deși pierdeam 
sînge din rana de la picior, contasem pe rapiditatea 
mișcării şi nu m-am înşelat. 

Dar, înante de a mă întoarce către ultimul meu 
adversar, simţii lovitura pe care acesta mi-a apli- 
cat-o în creştet şi-mi pierdui cunoştinţa. 


PE PLAJA ALBĂ, CÎND APUNE LUNA 


Mă trezii hîţînat pe umărul bunului meu prieten 
Pox, care, spre stupefacţia mea, înjurînd şi luptin- 
du-se cu valurile, înainta mereu în mare, depăr- 
tindu-se de o plajă cunoscută. Unde mai văzusem 
eu plaja asta ?... A, da, chiar Plaja Albă... Ziua 
mi-aş fi dat seama imediat. Dar aspectul ei în lu- 
mina lunii, care se lăsa spre apus, întinzind pe 
fişia de nisip umbrele falezei, era neașteptat de nou. 

Ce voia Pox cu mine? Să mă înece? Neverosimil. 
Pentru asta n-avea nevoie să se ostenească atit: 
să parcurgă pe faleză sau pe plajă aproape un kilo- 
metru, să se lupte apoi cu talazurile. 

Plaja rămăsese în urmă la vreo şaptezeci de me- 
tri. În dreptul acestui punct de pe coastă, ca să-ți 
ajungă apa pînă la gît, trebuia să mergi spre larg 
o sută cincizeci de metri. 

Rana de la picior şi mai ales capul mă dureau 
cumplit, îmi era sete, frînghia cu care mă legaseră 
fedeleş îmi tăia muşchii şi îmi chinuia oasele, iar 
căluşul mă făcea pur şi simplu să înnebunesc. : 

Capul şi parţea superioară a trupului îmi atirnau 
pe spatele gol al lui Pox. Talazurile nu prea mari, 
făceau ca apa să-i vină acestuia cînd pînă la mijloc, 
cuprinzîndu-mi extremitatea picioarelor, cînd pînă 
în dreptul coapselor. 

— Dacă grănicerii au trecut acum o jumătate de 
oră, mai aveam doar un ceas. De n-ar întîrzia 
Fruhauif, gîfii Pox, împleticindu-se izbit de un val 
mare, căruia îi simţii răceala pînă aproape de şol- 
duri. 

Cui i s-o fi adresind oare? aș fi vrut să ştiu. 
Curiozitatea îmi fu satisfăcută fără întirziere. Un 
glas cunoscut şi eminamente răguşit, aparţinînd 
unei persoane ce mergea la un pas în faţa lui Pox, 
spunea cu patos: 

— Aş da toată marea... şi încă ceva pe deasupra 
pentru un şpriţ. Mi s-a făcut lehamite de sportul 
ăsta... Mai bine jucam mai departe cărți la Lyon, 
cu clienţii lui Margot... 

— Măsluiai tu cărţile mult şi bine dacă te lăsa 
în pace Chardonnet, reflectă Pox cu glas tare. Dar 
tot mai bine e să voiajezi pentru Gould şi prietenii 
lui decît să zaci la zdup, din pricina frivolităţilor 
tale... 

— Uite ce-i, amice, îl întrerupse Dario, eşti lipsit 
de tactul cel mai elementar... şi mă plictiseşști. 

— Atunci, ca să te mai distrezi, ia fă te rog 
bine și ajută-mă să-l car pe bivolul ăsta, îi re- 
plică Pox. 

— Ce-ar fi să-l aruncăm în apă? propuse glasul 
cel răgușit în timp ce-mi simțţii totuşi genunchii ri- 
dicaţi pe umerii lunganului. Dacă limuzina lui „205“ 
mă lasă să aștept prea mult, precis că-i fac o în- 
mormâîntare marinărească clasa întîi şi-l potcovesc 
cu un discurs funebru de să-l povestească şi la 
pești. 

— Eşti un măgar! aprecie Pox fără menaja- 
:mente. Și ce-i duci lui sir Gould? Poate planu- 
rile obiectivului 4 VZ, care se aflau la Boby cînd 
a fost arestat din vina ta? Ascultă-mă pe mine, 
Agalidis se pricepe la de-alde astea. Mina aia ac- 
ţionată de la distanță, cu care dumnealor scot pie- 
tricele de pe fundul mării, poate folosi... la multe. 
Dacă mieluşelul ăsta pe care l-am făcut colet, n-ar 
şti altceva nimic decît cîntecul cu mina, şi tot s-ar 
chema c-am făcut o treabă bună. 

Ce naiba aveau de gînd cu mine? Iată un lucru 
pe care, ca să-l aflu mai exact, aș îi plătit un preţ 
bunicel. De fapt începusem să înţeleg. 

Acum valurile îi ajungeau lui Pox alternativ pînă 
la talie și pînă la jumătatea omoplaţilor, astfel încît, 

deşi fusesem tras mai sus pe umărul acestuia, pi- 
cioarele fiindu-mi luate în primire de Dario, capul 
îmi trecea regulat prin creasta lor. Eram deci con- 
strîns să-mi potrivesc respiraţia după ritmul aces- 
tora şi totodată să-mi lipesc bine buzele de supra- 
faţa călușului. Dacă nu m-aş fi trezit mai înainte, 
mă trezea acum apa mării, al cărei gust amărui 
îmi umplea gura. Totuşi cei doi spioni, în lupta cu 
talazurile, nu se gîndeau încă la asta, iar eu rămi- 
neam mai departe inert, ca şi cum pocnitura din 
creștet mi-ar fi ajuns pentru un timp mai înde- 
lungat. 

Pox spunea în continuare : 

— De pontul cu uraniul nici nu mai vorbesc. Ţi- 
nînd seama că şi aici tot omul nostru e tartorul, 
află că transporţi greutatea lui în aur... De-ar fi el 
nesimţit ca un bolovan, şi şeful tot l-ar convinge 
să vorbească. 

Ah! De n-aș fi avut mîinile legate şi picioarele 
strînse în aceleaşi sfori ! 

— Orice ai mirii tu, Agalidis ne-a vîndut o marfă 
rară, simţi Pox nevoia să stăruie (probabil pentru 
a se convinge şi pe sine de temeinicia acestei aser- 
țiuni). 

Împleticindu-se, îmbrîncit de talazuri, Dario re- 
plică : | 

— Dacă Agalidis e așa de grozav, de ce nu ne-a 
dat el o mină din alea cu care mă baţi la cap? 
Zicea că are doar un kilogram. În orice caz era 
mai ușoară decît coletul pe care mă pui să-l car. 
Pe urmă Agalidis al tău pretindea că a participat 
la prospectarea fundului mării. De ce n-a vrutel 
să plece pe „205“? Cel puţin scăpam eu de ha- 
malic... | 

Acum înţelegeam limpede: Agalidis era Mihuţ 
al meu. 

Poziţia incomodă în care mă aflam devenise in- 
suportabilă. Dar mult n-am mai avut de așteptat. 
Dată fiind perspectiva ce-mi era rezervată, eu nu 
puteam vedea decît unduirea largă a talazurilor 
mării şi, cu un oarecare efort, liniile întunecate ale 

falezei. Dar am auzit exclamaţiile simultane ale 
lui Pox şi Dario. 

— Vine! 

— Uite-l! Uif! 

— Aprinde lanterna, adăugă Pox. 

Dario se debarasă brusc de genunchii mei, astfel 
încit Pox își pierdu echilibrul și mă lăsă, cu o înju- 
rătură înspăimîntătoare, să-i alunec de pe umăr. 
Căzui în picioare, dar un val mă izbi în ceafă și 
pierdui fundul de sub tălpi. | 

Ce m-a salvat în această împrejurare ? Calmul? 
Desperarea ? Voința ? Este adevărat că, în urmă- 
toarele cîteva clipe, mi-am păstrat cumpătul destul 
de bine. Dar de efortul pe care l-am făcut atunci, 
un om nu este în stare de multe ori în viaţă. Nu 
știu cum am izbutit însă cu ajutorul apei care a 
făcut legăturile să alunece mai uşor, încordîndu-mi 
mușchii cu deznădejde la un moment dat mi-am 
simţit mîinile libere. Deşi-mi erau amorţite, prin- 
tr-o nouă sforţare, putui să înot. Am scos capul la 
suprafaţă chiar lîngă obrazul lui Pox, care pesemne 
își agita brațele prin apă ca să mă prindă. M-am 
folosit de surpriză şi, apucîndu-l de gît, l-am tras 
la fund. S-a încleştat de coatele mele și a început 
să se zbată cu mișcări dezordonate şi violente. Apa 
bolborosea sinistru. Avea ultimele puteri ale celui 
ce se îneacă. Cu picioarele legate încă, cu muşchii 
amorţiţi și îndureraţi, era imposibil să mă menţin 
stăpîn pe situaţie. Am alunecat pe spate, trăgîndu-l 
pe spion peste mine, într-un vîrtej de mişcări oarbe 
și învălmășite. Tocmai aceste mișcări mi-au eliberat 
nu știu cum și picioarele. Am avut noroc. Altfel e 
sigur că scurta poveste a vieții mele s-ar fi încheiat 
în modul cel mai neplăcut. Noua situaţie în care 
mă aflam mi-a permis ca instinctiv să-mi găsesc o 
suprafaţă de sprijin mai mare şi să scot a doua 
oară capul deasupra valurilor. 

Atunci am zărit deodată conturîndu-se în umbra 
nopții, obiectul care dezlega cel puțin două mistere. 
Avea în mod vag aerul unei bărci cu motor şi forme 
aerodinamice. De fapt, aşa cum am bănuit imediat, 

era un submarin pitic, de un tip necunoscut. Se 
vedea că-i foarte uşor după felul în care ieşea afară 
din apă şi-l legănau valurile. Nu măsura în lun- 
gime decit vreo patru metri, iar în înălțime, ţinînd 
seama de partea imersionată, nici doi metri. Din 
interiorul chioșcului cît o jumătate de butoiaș de 
bere, scosese capul un individ bărbos şi ciufulit. 
Dario (care stătea la cîţiva pași, cu spatele către 
mine, şi probabil nu văzuse nimic din ultima luptă) 
îi făcea de zor semne amicale. 

Din clipa în care scena aceasta mi s-a întipărit 
pe retină şi mi-am pus întrebarea cum să scap din 
noua încurcătură, nu s-au scurs nici zece secunde 
pînă la cealaltă clipă cînd, din dreapta şi din stînga, 
dinspre uscat și chiar dinspre larg, ieșind din beznă 
și din valuri, văzui îndreptîndu-se spre noi zeci de 
umbre. Pesemne că bărbosul a observat același lu- 
cru, o dată cu mine, căci dispăru brusc din deschi- 
zătura chioșcului, şi submarinul începu să se mişte 
"fără nici un zgomot. Însă nu apucă să alunece nici 
doi metri, și obișnuita somaţie a grănicerilor răsună 
în noapte, hotărît, împrăştiindu-mi temerile și dîn- 
du-mi un simțămînt de negrăită siguranţă : 

— Cine-i? Stai !... Stai!... Stai! 

Apoi un răpăit scurt de mitralieră, abătut ca o 
grindină peste pereţii exteriori ai submersibilului, 
făcu să iasă din interiorul acestuia, ca dintr-un 
butoi, un răcnet îngrozitor și piţigălat: 

— Me predau ! Me predau! 

— Andronic ! |Andronic! Unde eşti Andronic? 
auzii strigîndu-mă vocea lui Orza. 

— Sînt aici. Nu-i nici o primejdie, răspunsei eu 
tare, smulgîndu-mi căluşul, străbătut de un cald 
sentiment de recunoștință. 

Locul încordării extenuante de mai adineauri îl 
luase, în toată fiinţa mea, o destindere binefăcătoare, 
care-mi desprinse fără nici un gînd mîna încleștată 
în părul lui Pox. 

Acesta ar fi alunecat şi s-ar fi pierdut în valuri, 
înecîndu-se de-a binelea, dacă, văzîndu-i capul plu- 
tind cîteva momente între două talazuri, nu l-ar fi 

prins în braţe o făptură de coșmar: un monstru 
cu braţe musculoase de om şi cap de animal fabulos. 
Asemenea monștri se apropiau din toate direcţiile. 
Cînd își scoaseră măştile etanşe de cauciuc, cel care 
îl pescuise pe Pox şi-l ţinea acum în spate ca pe un 
sac de cartofi se adresă unei siluete ce apăruse chiar 
din spatele meu și pe care o indentificai de îndată 
ca aparținind lui Ştefan Orza. 

— 'Tovarășe locotenent-colonel, spuse flăcăul cu 
brațe musculoase, am prins un rechin. Unde ordo- 
nați să-l cazăm ? 


EPILOGUL UNEI AVENTURI 


Fereastra largă a rezervei era deschisă spre gră- 
dina scăldată de soarele amiezii şi oferea perspec- 
tiva adincă a straturilor de flori ce se întindeau pînă 
departe, multicolore şi tremurătoare. În adierea 
caldă a vîntului de vară, cearşafurile sfişiate ale 
straturilor de narcise își fluturau zdrenţele de ză- 
padă, crinii îşi legănau potirele cu ispite, iar macii 
împrăștiați în patrulaterul imens al lalelelor puneau 
în mijlocul acestora peceţi de sînge. 

Răsturnat într-un fotoliu moale, mă lăsam pă-= 
truns de sărbătorescul torent de lumină care inunda 
grădina spitalului şi se scurgea printre frunzele sal- 
cîmilor din colţurile terasei. 

Nu s-ar fi putut spune că nu-i plăcut în rezerva 
mea ; albastrul potolit al pereţilor, al mobilierului, 
al învelitoarei de pe pat mă odihnea și îl comparam 
favorabil cu albul orbitor al altor spitale. În ton cu 
simfonia de nuanţe coloristice a încăperii era și bu- 
chetul de „Nu-mă-uita“ aranjat cu gingășie într-o 
glastră de mîna Adrianei, care avea în aceste împre- 
jurări vădita tendinţă să se transforme în infirmi- 
eră voluntară. 

Eram aici de trei zile, și febra îmi scăzuse aproape 
complet. Mă refăcusem repede. Mă mai durea puțin 
piciorul rănit, dar mă felicitam că n-a fost decît atît. 
Oricum, trebuie să le fiu recunoscător bandiţilor că 
îmi legaseră rana și nu pierdusem prea mult sînge. 

Auzisem că lui Pox nu-i mergea tot atît de bine. 
În schimb falsul mecanic dispăruse fără urme. 

Cînd a intrat în cameră Ştefan Orza, tocmai mă 
contemplam autoadmirativ în oglinda pe care o tră- 

sesem de pe masă, frecîndu-mi cu dosul palmei 
bărbia nerasă. Deducţiile mi se confirmaseră şi eram 
mulțumit. 

Ștefan Orza îşi pusese pentru această împrejurare 
un elegant costum civil, cu cămașă de mătase și cu 
nodul cravatei ca un miez de nucă. Floricica albastră 
de la butonieră, deşi minusculă şi discretă, îl integra 
în simfonia vizuală a albastrului ce stăpinea blînd 
toată încăperea. 

După ce mi-a oferit o cutie mare şi lunguiaţă cu 
țigări, se interesă binevoitor de starea sănătăţii mele. 
Fireşte că eram nerăbdător să lămuresc cîteva lu- 
cruri. În fața unei dorințe exprese, Orza admise că 
mi se cuvin citeva explicaţii. 

— Un moment, te rog, Ştefane — îmi permisei 
să-l întrerup. Aș vrea totodată să-mi verific juste- 
țea unor deducţii personale. Eu am să-mi spun pre- 
supunerile, iar tu ai să mi le confirmi sau ai să mi 
le dezminți. 

— Fie şi aşa, aprobă Ștefan Orza. Să luăm faptele 
chiar în ordinea în care s-au impus atenţiei tale. 
Știi ce s-a întîmplat cu geamandura ? 

— N-aş îndrăzni să pariez că lucrurile s-au pe- 
trecut întocmai, dar... ele s-ar fi putut petrece în 
felul următor... Există mai întîi o constatare neîn- 
doielnică, pe care am făcut-o încă din noaptea cînd 
am coborit din elicopter: Mihuţ îl spiona pe Stavri. 
A doua constatare am făcut-o după douăzeci şi patru 
de ore, tot noaptea: Mihuţ colabora cu banda 
Consuella-Pox-Dario, deși la curent cu asta părea 
să fie numai Consuella, dovadă strigătul revelator 
al grăsunului cînd a fost atacat de Dario. Dar, pe de 
altă parte, Consuella se avea foarte bine şi cu Stavri, 
a cărui moarte violentă, în condiţiile știute, îl im- 
plică în complexul mașinaţiilor pe care securitatea 
le-a dejucat cu ajutorul neînsemnatei mele contri- 
buții. 

Orza făcu un gest evaziv (sinceritatea mă obligă 
să recunosc că atunci l-am atribuit intenţiei sale de 
a protesta împotriva minimalizării rolului pe care 
l-a jucat). 

— Mica mea teorie, continuai eu, este aceasta: 
în jurul şi în interiorul institutului nostru de oceano- 
grafie acționau iniţial două grupuri de spioni. Din 
primul grup, eu am făcut personal cunoştinţă cu 
frumoasa Consuella, derbedeii care își zic Pox şi 
Dario şi geochimistul Stavri, recrutat, într-un mod 
pe care îl ignor, de cei care sînt stăpinii primilor 
trei. Din al doilea grup l-am cunoscut pe alias Mihuţ, 
indicat de Pox sub numele grecesc de Agalidis. De 
altfel se pare că acesta lucra relativ izolat de even- 
tualii săi colaboratori. În folosul cui acţiona fiecare 
dintre cele două grupuri n-am putut înţelege prea 
exact. Ceea ce am aflat din discuţiile bandiţilor am 
declarat de îndată ce m-au salvat grănicerii care 
i-au pîndit în apă cu ajutorul costumelor de scafan- 
dru. După cît am înţeles eu, misiunea spionilor era 
legată de unele obiective de interes militar. Despre 
minereurile radioactive, de care precis nu ştia decit 
Stavri și probabil Consuella, Pox şi Dario habar 
n-aveau. Faptul mă îndreptățește să cred că infor- 
mațiile și documentele referitoare la acestea n-au 
intrat iniţial în planurile spionilor. Ele au constituit 
pentru unii, perspectiva unei afaceri întîmplătoare. 

— Anchetarea lui Dario a confirmat raţionamen- 
tele tale, aprobă Orza... Pox şi Dario vînau secrete 
militare, aşa cum ai aflat chiar din gura lor şi cum 
va arăta comunicatul din presa de mîine. 

— Consuella, explicai eu în continuare, făcea le- 
gătura cu Stavri, cu care, în treacăt fie spus, între- 
ținea și raporturi de altă natură. 

Orza zimbi amuzat. 

Prinzînd tot mai mult curaj, explicai sigur de 
mine : 

— Sarcinile de agent de legătură ale Consuellei 
se potriveau 'minunat cu profesia de cîntăreaţă în- 
tr-un local public, profesie ce-i justifica contactul 
cu tot soiul de oameni. Prietenia pe care o simula 
față de tineretul de la institut o aducea destul de 
firesc în apropierea lui Stavri, cu care în felul acesta 
putea sta de vorbă fără a da de bănuit — lucru 
foarte important, întrucît geochimistul avea rolul 

transmiterii documentelor procurate de bandă cu 
ajutorul geamandurilor semănate de cercetătorii in- 
stitutului în zona apelor litorale... Geamandurile 
astea, ingenioase căsuțe postale, erau frecvent con- 
trolate de submarinul pitic, pe care l-am luat 
noaptea, din eclicopter, drept o barcă cu motor. 

— Fruhauf, pilotul submersibilului, adormise le- 
gănat de valuri, preciză Orza. Zgomotul aeronavei l-a 
trezit abia cînd aceasta era gata să amerizeze. 
Fruhaut trebuia să se întîlnească cu Stavri potrivit 
ultimului mesaj pe care geochimistul i-l transmisese 
în aceeași zi prin radio. Stavri întirziase. N-a pre- 
văzut că grupul de cercetători se va întoarce la o 
oră atit de avansată. 

— Eu nu cred că, după ce stabilea contactul cu 
banda de spioni de pe țărm, vehiculul lui Fruhauf 
ajungea prea departe în mod independent, îmi con-: 
tinuai ideile. Am citit de curînd o revistă străină... 

— „care, îmi scurtă expunerea Orza, publica un: 
reportaj referitor la submersibilele pitice lansate sub .: 
apă de submarine gigant, ca niște torpile, și la în--: 
toarcere trase înăuntru primitiv prin tubul pe unde 
au ieșit. Ai ghicit şi de data asta. Documentele lui 
Stavri ajungeau pe un submarin de dimensiuni mari. 

— Dar la destinaţie, cel puţin un document tot: 
n-a ajuns, mă grăbii să termin. Acela pe care Stavri 
l-a compus din proprie inițiativă în legătură cu 
radioactivitatea fundului mării. Exista probabil un 
antagonism între interesele lui Agalidis, care supra- 
veghea mișcările celeilalte. bande, şi interesele aces- 
teia. De aceea, în ultimul moment, falsul mecanic a 
deschis geamandura cu pricina şi a scos de aici un 
document la care rivnea cu ardoare. Lăsată pe va- 
luri de mine și de Agalidis, care n-a avut vreme să-i 
înşurubeze la loc buloanele capacului, încetul cu în- 
cetul, gemandura s-a umplut de apă şi s-a scufundat, 
așa .că micul submersibil n-a mai găsit-o la locul 
indicat prin radio. 

— Dar dacă banda de spioni, voi Ştefan Orza să. 
mă pună la încercare, comunica prin radio cu cei 
dinafară, la ce mai foloseau geamandurile ? 

— Geamandurile erau necesare pesemne pentru 
a transmite schițe, unele documente originale şi 
chiar anumite obiecte. De altfel banda se folosea de 
un al treilea mijloc. Pentru legăturile dintre membrii 
ei, Consuella alcătuia din titluri fanteziste de cîn- 
tece, adevărate mesaje. 

Orza mă asculta cu o expresie de vădită atenţie. 

— Eu am surprins două mesaje ale Consuellei — 
precizai cu satisfacţie. Pentru primul fuseseră in- 
ventate trei titluri atribuite unor melodii indone- 
ziene : „O păsărică mi-a ciripit povestea-ntreagă“, 
„Vino, iubite“ și „Călători-vei peste mări“. Asta în- 
semna : „Avem informaţii complete într-o anumită 
problemă. Pox și Dario (poate numai Pox) trebuie 
să se întilnească cu mine. E necesar ca cineva să 
plece la baza noastră din străinătate.“ Presupun 
că Stavri, după ce amînase o bucată de vreme comu- 
nicarea senzaţionalei sale descoperiri, tot gîndin- 
du-se cum să tragă mai multe foloase din ea, s-a 
hotărît, în sfîrşit, s-o destăinuie stăpînilor săi de 
peste graniţă și atunci a urmat povestea cu geaman- 
dura. Bănuind că documentul său n-a ajuns la desti- 
nație, preferînd să nu se demaște față de organele 
puterii noastre de stat printr-o dispariţie care ar îi 
vorbit de la sine, socotind că totuşi într-o asemenea 
împrejurare ar fi cazul să-şi negocieze trădarea 
printr-un reprezentant pe care să-l cointereseze. 
Stavri a vrut să apeleze la serviciile unuia dintre 
complicii săi. Mesajul „Pe țărm, cînd luna va ră- 
sări“, pe care Consuella l-a transmis după moartea 
peochimistului stabilea în mod concret întîlhirea ei 
cu Pox şi Dario, necesară acum din motive noi. De 
ce a făcut uz Consuella de microfonul localului ca 
să-și transmită mesajele ? Cred că asta era metoda 
obișnuită ce-i fusese impusă. Ea nu trebuia să-l 
cunoască pe cel ce ţinea legătura cu Pox și nu cu- 
noștea în consecinţă locul unde acesta putea fi găsit, 
ca să nu aibă posibilitatea să-l denunțe. Întrucît cîn- 
tăreaţa ignora vizuina celor ce operau pe teren, 
grupul lor ar fi fost salvat în cazul unei defecţiuni 

parţiale (să spunem arestarea izolată a Consuellei și 
a lui Stavri). Totuşi folosirea microfonului a fost 
imprudentă şi întregul sistem de comunicare îmi 
pricinuieşte nedumeriri. Asemănarea lui cu metoda 
la care a recurs Reis anul trecut, în restaurant, mi 
se pare cit se poate de bizară. 

Ștefan Orza zîmbea misterios. Îl privii cîteva 
clipe în tăcere, apoi continuai : 

— Din toate cîte s-au întîmplat, reiese că Stavri 
cunoştea de multă vreme existenţa minereurilor 
radioactive. 

— Ce te face să crezi asta ? întrebă prietenul meu. 

— Înţiîi faptul că a murit prezentînd semnele 
unei grave intoxicații cu poloniu. Or în altă parte 
decît la institut n-a putut avea de-a face cu poloniu. 
Și în cîteva ore acesta nici nu ucide şi nici nu se 
depune în ţesuturi. Pentru asta îi trebuie un timp 
mai îndelungat, chiar dacă n-a iradiat organismul 
omenesc din afara lui, ci a pătruns în acesta prin- 
tr-un accident, respirat sub formă de pulbere, de 
pildă, lucru teoretic posibil într-un laborator. O in- 
dicaţie în privința faptului că Stavri ar fi fost de 
mai multă vreme posesorul unor pietre radioactive, 
ce i-au fost fatale: geochimistul își încuia o parte 
din colecția mineralogică în dulapul de oţel inoxida- 
bil. Astfel putea s-o pună la adăpost de orice in- 
discreție (fie chiar şi de indiscreţia unor detectoare 
deoarece un strat mai gros de oţel inoxidabil ab- 
soarbe radiaţiile). Apoi ardoarea cu care mi-a dis- 
putat dreptul de a explora fundul mării în costum 
de scafandru. Spera, cred, să ne împiedice cel puţin 
o vreme să cunoaștem natura exactă a rocilor din 
locul cu pricina. 

— Dar cum ai reconstituit tu împrejurările morţii 
sale ? 

— O, asta nu-i greu de loc după toate cîte le-am 
aflat ulterior ! Laboratorul lui Stavri nu era utilat 
pentru lucrări de radiochimie. Obișnuit cu riscurile, 
dornic să-și asigure în străinătate un cont cit mai 
mare furnizînd cît mai multe informaţii asupra 

importanţei bogățiilor naturale descoperite chiar de 
el, Stavri a îndrăznit să întreprindă o serie de cer- 
cetări asupra minereurilor radioactive fără să dis- 
pună de obișnuitele mijloace de protecţie: costum 
pneumatic, dozimetre, bariere de plumb, respira- 
toare cu filtre pentru roca pulverizată etc. În mod 
neîndoielnic, Stavri nu numai că fusese iradiat din 
afară de elementele radioactive pe care le manipula, 
dar el le şi aspirase ori le înghiţea sub formă de 
pulbere. Nu știu cînd a început şi cît a durat intoxi- 
carea lui, dar sînt sigur că, în noaptea ce a urmat 
ultimului nostru zbor comun cu elicopterul, spionul 
și-a dat seama că nu mai are nici o scăpare și, ca 
să-și scurteze suferinţa s-a sinucis strîngînd între 
măsele fiola cu acid cianhidric, care constituie, în 
mod obișnuit, ultima rezervă a oamenilor de această 
teapă. 

— Bravo! mă felicită călduros Ştefan Orza. Eşti 
un adevărat Sherlock Holmes. 

Eram de acord cu el fără nici o grijă că păcătuiesc 
împotriva modestiei. Am folosit chiar prilejul ca să 
mă laud puţin: 

— Trebuie să recunosc şi eu că flerul mă ajută 
mult. De pildă dacă nu-l miroseam la timp, Agalidis 
m-ar fi curăţat fără nici un regret. 

— Dar, de fapt, ce te-a făcut să-l bănuieşti? mă 
întrebă Orza. i 

— Firește că au fost şi lucruri precise care mi-au 
stîrnit neîncrederea. Printre altele, nici un ofițer de 
securitate nu şi-ar fi luat răspunderea să amestece 
pe oricine în urmărirea unor spioni numai pentru că 
respectivului îi place să facă pe detectivul. Or, 
repet, mirosul pe mine mă ajută chiar atunci cînd 
nu am cine știe ce indicii. Aşa a fost și cu Consuella. 
Am bănuit-o în mai multe împrejurări... Eram sigur 
că nu greşesc, dar... 

În clipa aceea am auzit pe coridor glasul voios al 
lui Nesteruş și un rîs plin, sonor şi plăcut... Ce 
dracu'! mă fulgeră o părere... Şi n-avui vremea 
nici măcar să-mi termin gîndul, cînd uşa se deschise, 

şi în prag o văzui pe Consuella agăţată de braţul 
prietenului meu, a cărui figură exprima fericire, 
atita fericire ! 

Rămăsesem încremenit. Pesemne că arătam teri- 
bil de stupid, fiindcă deodată Consuella începu să 
rîdă şi mai tare, acompaniată de hohotele celor doi 
bărbaţi, pînă ce tot ea deveni serioasă şi-mi spuse: 

— Iartă-mă, Andronic. Nu mi-o :ua în nume de 
rău... Ce-ţi mai face piciorul ? În noaptea aceea, în 
lipsă de ceva mai bun, ţi l-am bandajat cu o fişie 
din furoul meu. 

Eram consternat. 

Chipul lui Orza își reluase expresia obișnuită, cînd 
acesta rosti liniștit : 

— Sosirea acestei tinere perechi ne-a întrerupt 
explicaţiile. Cînd au venit dumnealor tocmai voiam 
să-ți spun, Șerbane, că în privinţa Consuellei Stavri 
n-ai ghicit întregul adevăr. 

Încă o bombă pe care trebuia s-o înghit nemeste- 
cată ! Cum de nu fusesem niciodată curios să-i știu 
tot numele. Toată lumea îi zicea Consuella ; pe.re- 
clamele braseriei „Steaua de mare“ scria numai 
Consuella ; ea se prezenta scurt, Consuella... Ne 
obişnuisem într-atît cu această simplificare, ce ţinea 
loc de pseudonim artistic, încît nici eu şi nici alții 
nu ne puseserăm problema unei identități mai com- 
plete. 

— Consuella Stavri — spunea Orza — nu este o 
trădătoare. Trădător a fost numai primul ei bărbat, 
Arhip Stavri, unealtă mai veche a dușmanilor poporu- 
lui nostru. După ce se măritase cu el foarte tînără, 
în urma unor neînțelegeri, Consuella l-a părăsit 
fără să-i cunoască legăturile cu serviciile de spionaj 
ale ţărilor imperialiste. Totuși, dat fiind faptul că 
legalmente rămăsese soţia lui Stavri, neglijind să 
se informeze mai temeinic asupra ei, o anumită orga- 
nizație străină, prin intermediul căreia imperialiştii 
încearcă să intervină în treburile interne ale statu- 
lui nostru, i-a propus Consuellei, în timpul turneu- 
lui pe care l-a făcut recent peste graniță, să se 

înroleze în rîndurile agenţilor săi. Consuella are 
unele trăsături comune cu tine, Șerbane. Printre 
ele şi înclinarea către o existenţă mai puţin obișnuită. 
Această înclinare a determinat-o ca, în loc să refuze 
cu indignare, să se prefacă tentată de propunerea 
recrutorului de spioni, să ceară un răgaz de gîndire, în 
care a luat contact cu organele noastre de securitate, 
Și cu învoirea lor să dea un răspuns afirmativ. Prima 
misiune ce i-a fost încredinţată ca spioană o cu- 
aoaștem : legătura dintre omul pe care-l iubise 
cîndva, în adolescenţă, dar pe care acum îl dispreţuia 
pînă la sila cea mai adîncă, și cîțiva agenţi răspîndiţi 
nu prea departe, pe teritoriul din imediata apropiere 
a litoralului. Din momentul în care Consuella a în- 
ceput să cînte la restaurantul „Steaua de mare“, i-am 
putut fila pe toţi interceptîndu-le și chiar transior- 
mîndu-le mesajele fără nici o dificultate. Nu ne-a 
fost prea greu nici să aflăm cifrul cunoscut în cadrul 
bandei numai de Stavri şi folosit de el atît în scriso- 
rile închise într-o geamandură sau alta, cît şi în con- 
vorbirile radiofonice, cu ale căror lungimi de undă 
eram de asemenea la curent de multă vreme. Cele 
trei-patru mesaje transmise de Pox şi Dario prin fi- 
liera Consuella — Arhip Stavri au fost interceptate 
cu ajutorul Consuellei și modificate, iar apoi 
transmise prin radio ori introduse în geamandură 
așa cum le-am prefăcut noi. Geochimistul le-a dat 
drumul mai departe fără nici o bănuială, cu ajutorul 
postului emiţător ascuns într-un mic și comun perfo- 
rator de hîrtie din sertarul mesei sale de lucru. 
Banda ar fi fost de mult după gratii dacă n-aveam 
interesul ca, prin intermediul ei, să-i inducem în 
eroare pe cei ce așteptau în străinătate roadele 
tristei sale activităţi. Arestarea precipitată a lui Pox 
şi Dario s-a produs atunci cînd Consuella, după în- 
căierarea ta cu spionii, m-a încunoștiinţat că ai fost 
răpit. Așadar pentru serviciile pe care ţi le-a făcut, 
poţi să-i mulțumești și tu, așa cum i-am mulțumit și 
noi pentru greutăţile întimpinate și destoinicia do- 
vedită în slujba patriei. 

M-am ridicat în picioare şi m-am înclinat fără 
plăcere. Mă simţeam stînjenit. Aceasta cu atît mai 
mult, cu cît ultimele explicaţii ale lui Orza mă 
făceau să înţeleg că meritele mele în legătură cu de- 
mascarea și prinderea spionilor erau ca şi nule. De- 
geaba dădusem (cu unele excepţii) dovadă de perspi- 
cacitate. Degeaba îmi riscasem pielea. Securitatea 
știa totul dinainte, nu-i scăpase nici o clipă din ochi 
pe agenţii duşmanului. Ca cetățean asta trebuia să 
mă bucure. Nu eram totuși prea încîntat. Mă sim- 
țeam chiar umilit. Apoi m-am scuturat brusc de 
sentimentele urîte care-și făcuseră loc în sufletul 
meu. 

— În legătură cu rolul jucat de Consuella la 
„Steaua de mare“ pot să-ți mai spulber o nedume- 
rire — îmi solicită Orza atenţia mai departe. i s-a 
părut ciudată asemănarea dintre sistemul prin care 
a comunicat Vanini cu Reis în restaurant și cel în- 
trebuinţat cu ajutorul microfonului la „Steaua de 
mare“. Ea se explică simplu. Consuellei, eu i-am 
sugerat ideia şi desigur, la rîndul meu, i-o datorez 
spionului italian. Banda Stavri-Pox-Dario n-a găsit-o 
rea, deoarece nu avea de unde să ştie că ne este 
bine cunoscută. 

Mai exista un lucru ce nu-mi era pe deplin lă- 
murit. În consecință, am pus ultima întrebare: 

— Ai arătat, Ştefane, ce obiective avea banda 
Pox-Dario-Stavri. Dar Agalidis ce urmărea în ţara 
noastră ? 

— Despre Agalidis se cunosc în general destul de 
multe lucruri. Printre altele că s-a născut şi a trăit 
la Brăila o bună parte din viaţă. Așa se explică 
faptul că ştia atît de bine romineșşte. După ce s-a 
expatriat (asta s-a întîmplat acum vreo zece ani) a 
devenit mercenarul unui puternic cartel internaţio- 
nal şi s-a specializat în furtul invențiilor și descope- 
ririlor ştiinţifice. În acest scop s-a angajat probabil 
și la institutul dumneavoastră de oceanografie. Şi a 
nimerit în plin, dînd întii peste mina cu declanşare 
ultrasonică, pe care imperialiștii, desigur, ar în- 

cerca s-o transforme în instrument de distrugere, 
apoi peste aceea ce n-a căutat şi n-a visat: secretul 
minereurilor radioactive de la fundul apelor noastre 
teritoriale. Unui copoi cu experienţa lui Agalidis n-a 
putut să-i scape faptul că pe terenul unde vîna el își 
încercau puterile şi alţi reprezentanţi ai ramurii ci- 
negetice care-l pasiona la culme. La început i-a ur- 
mărit, le-a cotrobăit printre hîrtii, le-a pus bețe în 
roate... Dar apoi şi-a făcut socoteala că va ciștiga 
mai mult ajutîndu-i. Consuella s-a ferit să-i infor- 
meze pe Pox și Dario asupra minei ultrasonice și 
asupra minereurilor radioactive. În cunoştinţa de 
cauză i-a pus Agalidis, pe care împrejurările l-au 
silit apoi să fugă, pare-se, fără nici un document. 
Deocamdată Agalidis ne-a scăpat. Trebuie să-și fi 
dat seama de un lucru ce l-a alarmat teribil dacă a 
renunțat să mai treacă pe acasă ca să-și ia însemnările 
cifrate, pe care i le-am găsit noi. Dar nici el nu ne 
va scăpa multă vreme. Sîntem pe urmele lui, și mai 
toți spionii sfîrșesc în ochiurile plasei prin care au 
sperat să se strecoare cu abilitate... 

După ce Orza tăcu, păstrarăm cîteva clipe de tă- 
cere absolută. Consuella stătea în picioare rezemată 
de canatul ușii dinspre grădină şi privea vag spre 
fotoliul în care continuam să mă tolănesc, făcîn- 
du-mă că nu-i acord nici o atenţie. Îmi salvase viaţa 
poate, dar în ochii mei nu se reabilitase complet. 
N-aveam pentru ea prea multă simpatie. Prea se 
credea în stare să ne joace pe toți cum îi place. Și 
pe urmă Nesteruş îmi era foarte drag. Ce-i trebuia 
lui această femeie ciudată și ușuratică ! 

— Tare nu mă poți tu suferi, Andronic! zise ea 
deodată pe un ton de glumă, profitînd de faptul că 
Orza și Nesteruş ieşiseră pe balcon. 

— Îţi sînt recunoscător pentru tot ce ai făcut în 
ce mă priveşte, iar în legătură cu unele bănuieli 
nedrepte îți cer iertare, replicai eu. 

— Asta e un fel de a recunoaște că nu mă poţi 
suferi, Andronic. 

Îmi dădui la rîndul meu silinţa să întrebuinţez 
același ton de glumă circumstanţială : 

— Ți-am mai spus o dată, Consuella... Faţă de tine 
am rezerve, fiindcă sînt prudent. 

— Asta înseamnă, folosi ea prilejul, că aş repre- 
zenta pentru tine o primejdie ? 

Doamne fereşte! Unde voia să ajungă această 
eroină de literatură senzaţională ? 

Mă hotării ca, în interesul prietenului meu, să 
atac frontal : 

— Nu de mine e vorba, ci de un prieten la care 
țin... Mă îngrijorează pentru Nesteruș ușurința cu 
care te porţi. 

— Pe ce te întemeiezi cînd îmi aduci această în- 
vinuire ? întrebă cu seriozitate femeia de la „Steaua 
de mare“. 

— Crezi că e nevoie să precizez? începui eu 
enervat... 

Dar culmea era că-mi venea destul de greu să 
precizez ceva... În fond, totuşi, deşi chestiunea se 
prezenta sub un aspect cam delicat, ce însemna să- 
rutul dat lui Stavri în bătaia lunii. Una din două: 
ori îl iubea, ori îl detesta. Deşi mă simţeam cam 
ridicol (la urma urmelor era bărbatul ei), continuai 
fără a lăsa să mi se bănuiască ezitarea : 

— 'Ţie ţi se pare firesc, de pildă, ca o femeie să 
asculte pierdută declaraţiile de dragoste ale unui 
adorator, iar după un ceas să se sărute pe faleză cu 
altul pentru care, cică, ar nutri doar cea mai pro- 
fundă scîrbă ? 

— Deci ai văzut-o şi pe asta. Şi nu i-ai spus ni- 
mic lui Nesterușş. lată, așadar, că eşti un cavaler ire- 
proșabil, Andronic, spuse Consuella ironică : 

Mă înfuriai de-a binelea : 

— Crezi că din cavalerism am tăcut ? Uite că te 
înşeli. L-am menajat pe Nesteruş... că în ce te pri- 


vește... 

— „că în ce mă privește, profită ea de pauza 
făcută ca să respir mai adînc, mă consideri o femeie 
uşoară, demnă de tot disprețul. 

Începuse să se deslușească şi în glasul ei o nuanţă 
de enervare. Dar aceasta cedă repede locul unui 
ton calm şi hotărît. 

— Ştiam mai de mult asta. Dar află că nici tu nu 
bănuieşti întotdeauna adevărul ascuns de aparenţe. 
Capitolul dragostei mele pentru Arhip Stavri l-am 
încheiat în aşa fel, cu ani în urmă, încît nu mai era 
posibil nici un fel de întoarcere. Cînd m-ai surprins 
cu fostul meu soţ pe faleză, acesta voia numai să 
intre cu ajutorul meu, în legătură cu Pox şi Dario. 
Doreai să ştii de ce l-am sărutat? Pur şi simplu 
fiindcă, temîndu-se că ne-aţi recunoscut și simţin- 
du-se cu musca pe căciulă, ca să vă inducă în eroare 
asupra motivelor întîlnirii noastre, mi-a poruncit să-l 
îmbrăţișez. Mi s-a părut mai nimerit să nu-l contrazic 
şi să mă integrez în rol... Răspunde-mi, Andronic, mă 
socotești pentru asta o femeie ușuratică ? 

— Hm... mormăii eu. 

Îmi venea destul de greu să mă dau bătut, dar 
ce-aș fi putut zice? 

Cînd într-o povestire plină de enigme, toate acestea 
au fost lămurite, firește, cititorul aşteaptă încheierea. 
Să nu-l dezamăgesc. Pe scurt deci: ce-a mai rămas 
de spus ? 

Descoperirea făcută de Institutul de oceanografie 
in împrejurările pe care le-am povestit a fost mine- 
reul cel mai bogat în elemente radioactive dintre 
toate minereurile cunoscute : cincizeci la sută uraniu, 
apoi ca produs de dezintegrare al acestuia, neobiș- 
nuit de mult poloniu, atît de mult, încît unii teoreti- 
cieni, cînd au aflat, au zis: imposibil! Dar să nu 
polemizăm cu teoreticienii. Cert este că în locul unde 
Mihuț scufundase geamandura din elicopter, se află 
astăzi o mină submarină foarte productivă. 

În ce-i priveşte pe Nesteruş şi Consuella, s-au 
căsătorit şi sînt fericiţi (întocmai aşa cum se în- 
timplă, în cărţile al căror sfîrşit nu vrea să-l con- 

trarieze pe cititor). Nesteruş și astăzi, după atita 
amar de vreme, pare tot atît de îndrăgostit de fe- 
meia pe care a cunoscut-o la „Steaua de mare“. Iar 
Consuella îi este o tovarăşă de viață model. Ce-i 
drept spiritul ei neliniștit o pune din cînd în cînd 
în cite o situaţie primejdioasă, care lui Nesteruş îi 
dă emoţii tari ce-i întreţin sentimentele la o înaltă 
tensiune. 

Dar despre alte aventuri ale mele şi ale Consu- 
ellei (pentru că acum sîntem prieteni buni şi ne 
înțelegem de minune) promit cititorilor mei să le 
vorbesc în cadrul altor povestiri. 

